open-index/open-wikipedia-markdown huggingface dataset:
ਹਾਰਪ ਫਾਰਮਰ

**ਹਰਪ੍ਰੀਤ ਸਿੰਘ**, (ਉਰਫ਼ **ਹਾਰਪ ਫਾਰਮਰ**) ਇੱਕ ਭਾਰਤੀ ਅਦਾਕਾਰ, ਨਿਰਦੇਸ਼ਕ, ਨਿਰਮਾਤਾ, ਫ਼ੋਟੋਗ੍ਰਾਫ਼ਰ ਹੈ ਜੋ ਕਿ ਹੁਸ਼ਿਆਰਪੁਰ, ਪੰਜਾਬ, ਭਾਰਤ ਦਾ ਰਹਿਣ ਵਾਲਾ ਹੈ |

## ਮੁਢਲਾ ਜੀਵਨ 
ਹਾਰਪ ਨੇ ਆਪਣੀ ਉੱਚ-ਸੈਕੰਡਰੀ ਪੜ੍ਹਾਈ ਡੀ.ਏ.ਵੀ ਸਕੂਲ, ਜਲੰਧਰ ਤੋਂ ਕੀਤੀ ਹੈ ਅਤੇ ਬੀ.ਸੀ.ਏ ਏ.ਪੀ.ਜੇ ਕਾਲਜ ਆਫ ਫਾਈਨ ਆਰਟਸ ਤੋਂ ਕੀਤੀ ਹੈ। ਇਸ ਤੋਂ ਬਾਅਦ ਹਾਰਪ ਨੇ ਸੂਚਨਾ ਤਕਨਾਲੋਜੀ ਦੇ ਅੰਤਰਰਾਸ਼ਟਰੀ ਸੰਸਥਾਨ, ਪੁਣੇ ਤੋਂ ਮਾਸਟਰਜ਼ ਆਫ ਸਾਇੰਸ ਇਨ ਅਡਵਾਂਸ ਸਾਫਟਵੇਅਰ ਤਕਨਾਲੋਜੀ ਵਿੱਚ ਡਿਗਰੀ ਹਾਸਲ ਕੀਤੀ। 

## ਨਿਜੀ ਜ਼ਿੰਦਗੀ 
ਹਾਰਪ ਦਾ ਵਿਆਹ ਅੰਬਰ ਕੌਰ ਨਾਲ ਹੋਇਆ ਹੈ ਅਤੇ ਅਤੇ ਜੋੜੇ ਨੂੰ ਇੱਕ ਧੀ ਅਤੇ ਇੱਕ ਪੁੱਤ ਹੈ। 

## ਕਰੀਅਰ 
ਹਾਰਪ ਨੇ ਇੱਕ ਫੋਟੋਗ੍ਰਾਫਰ ਦੇ ਤੌਰ 'ਤੇ ਆਪਣਾ ਕਰੀਅਰ ਸ਼ੁਰੂ ਕੀਤਾ ਸੀ। ਉਹ ਕੁਦਰਤ ਅਤੇ ਪੰਜਾਬ ਦੇ ਵਿੱਚ ਬਾਗਬਾਨੀ ਦੀ ਸੁੰਦਰਤਾ ਨੂੰ ਹਾਸਲ ਕਰਨ ਲਈ ਸਮਰਪਿਤ ਸੀ। ਉਸਦੇ ਫੋਟੋਗਰਾਫੀ ਫਰੰਟ 'ਤੇ ਪੇਸ਼ੇਵਰ ਜਾਣ ਦੇ ਫੈਸਲੇ ਨੇ ਉਸਦੀ ਸਭ ਤੋਂ ਪਹਿਲੀ ਪ੍ਰਦਰਸ਼ਨੀ ਨੂੰ ਅੰਜਾਮ ਦਿੱਤਾ ਜੋ ਕੇ ਪੰਜਾਬ ਖੇਤੀਬਾੜੀ ਯੂਨੀਵਰਸਿਟੀ, ਲੁਧਿਆਣਾ ਵਿਖੇ 9 ਅਪ੍ਰੈਲ 2012 ਨੂੰ "ਕਲਰਜ਼ ਆਫ ਪੰਜਾਬ" ਦੇ ਨਾਂਅ ਹੇਠ ਲਗਾਈ ਗਈ। ਬਾਅਦ ਵਿੱਚ ਇਸੇ ਤਰੀਕੇ ਨਾਲ ਤਿੰਨ ਹੋਰ ਪ੍ਰਦਰਸ਼ਨੀਆਂ ਲਗਾਈਆਂ ਗਈਆਂ | ਪਹਿਲੀ ਸੀ ਠਾਕੁਰ ਆਰਟ ਗੈਲਰੀ, ਅੰਮ੍ਰਿਤਸਰ ਵਿਖੇ ਅਤੇ ਦੂਜੀ ਸੀ ਸਾਲ 2013 ਵਿੱਚ ਅੱਲੀਆਂਸ ਫਰੈਂਚਐਸੇ, ਚੰਡੀਗੜ੍ਹ ਵਿਖੇ। ਹਾਰਪ ਨੇ ਤੀਜੀ ਪ੍ਰਦਰਸ਼ਨੀ ਪੰਜਾਬੀ ਕਲਾ ਭਵਨ, ਚੰਡੀਗੜ੍ਹ ਵਿਖੇ ਜੂਨ 2016 ਵਿੱਚ ਲਗਾਈ। ਹਾਰਪ ਆਪਣੇ ਸਵੈ-ਚਿੱਤਰਾਂ ਲਈ ਕਾਫ਼ੀ ਮਸ਼ਹੂਰ ਹੈ ਜਿਸ ਵਿੱਚ ਉਸਨੇ ਪੰਜਾਬ ਦਾ ਕਿਸਾਨ ਦਿਖਾਇਆ ਹੈ | ਹਰ ਤਸਵੀਰ ਪੇਂਡੂ ਪੰਜਾਬ ਦੀ ਸਾਦਗੀ ਨੂੰ ਉਭਾਰ ਕੇ ਬਾਹਰ ਲਿਆਉਂਦੀ ਹੈ।
## ਕੰਮ
### ਫ਼ਿਲਮਾਂ ਅਤੇ ਗਾਣੇ 
### ਹਾਰਪ ਫਾਰਮਰ ਪਿਕਚਰਜ਼ 
ਹਾਰਪ ਨੇ ਆਪਣਾ ਇੱਕ ਸੰਗੀਤ ਰਿਕਾਰਡ ਲੇਬਲ, ਹਾਰਪ ਫਾਰਮਰ ਪਿਕਚਰਜ਼ ਨਾਂਅ ਤੋਂ ਸ਼ੁਰੂ ਕੀਤਾ ਹੈ ਜੋ ਕੇ ਉਸ ਦੇ ਆਪਣੇ ਹੀ ਉਤਪਾਦਨ ਹੇਠ ਹੈ।

## ਵਿਵਾਦ 
ਮਈ 2016 ਵਿਚ, ਹਾਰਪ ਨੇ "ਸਟਾਪ ਡਿਫਾਮਿੰਗ ਪੰਜਾਬ" ਮੁਹਿੰਮ ਸ਼ੁਰੂ ਕੀਤੀ ਜਿਸ ਵਿੱਚ ਲੋਕਾਂ ਨੂੰ ਇਸ ਧਾਰਨਾ ਦੇ ਵਿਰੁੱਧ ਲੜਨ ਲਈ ਕਿਹਾ ਗਿਆ ਕਿ ਪੰਜਾਬ ਦੇ 70% ਤੋਂ ਵੀ ਵੱਧ ਲੋਕ ਨਸ਼ਿਆਂ ਵਿੱਚ ਡੁੱਬੇ ਹੋਏ ਹਨ। ਇਸ ਮੁਹਿੰਮ ਨੂੰ ਭਾਰੀ ਆਲੋਚਨਾ ਸਹਿਣੀ ਪਈ ਅਤੇ ਹਾਰਪ ਨੂੰ ਖੁਦ ਵੀ ਬਹੁਤ ਗੱਲਾਂ ਦਾ ਸਾਹਮਣਾ ਕਰਨਾ ਪਿਆ ਕਿਉਂ ਕਿ ਅਸਲ ਵਿੱਚ ਕਈ ਲੋਕਾਂ ਨੂੰ ਸੁਨੇਹਾ ਸਮਝ ਹੀ ਨਹੀਂ ਆਇਆ ਸੀ ਅਤੇ ਕਈ ਲੋਕਾਂ ਦਾ ਇਸ ਵਿੱਚ ਸਵਾਰਥ ਛੁਪਿਆ ਹੋਇਆ ਸੀ। ਹਾਰਪ ਤੇ ਸੱਤਾਧਾਰੀ ਪਾਰਟੀ ਲਈ ਇੱਕ ਤਰਜਮਾਨ ਹੋਣ ਦਾ ਦੋਸ਼ ਲਾਇਆ ਗਿਆ ਜਿਸ ਨੂੰ ਮੁੱਖ ਤੌਰ ਤੇ ਰਾਜ ਵਿੱਚ ਨਸ਼ੇ ਦੇ ਵਿਆਪਕ ਵਰਤੋ ਲਈ ਜ਼ਿੰਮੇਵਾਰ ਹੋਣ ਲਈ ਮੰਨਿਆ ਜਾਂਦਾ ਹੈ। ਇਸ ਮੁਹਿੰਮ ਨੂੰ ਲੈਕੇ ਬਹੁਤ ਦੁਹਾਈ, ਆਭਾ ਅਤੇ ਪੁਕਾਰ ਅਤੇ ਆਲੋਚਨਾ ਹੋਈ ਸੀ, ਪਰ ਫਿਰ ਵੀ ਕੁਝ ਉੱਘੇ ਕਲਾਕਾਰਾਂ ਅਤੇ NGOs ਨੇ ਅੱਗੇ ਵੱਧ ਕੇ ਇਸ ਮੁਹਿੰਮ ਦਾ ਪੱਖ ਲਿੱਤਾ।

ਇਸ ਮੁਹਿੰਮ ਤੋਂ ਪਹਿਲਾਂ, ਹਾਰਪ ਨੇ ਅੰਕੁਰ ਸਿੰਘ ਪਾਤਰ ਦੇ ਨਾਲ ਮਿਲ ਕੇ ਇੱਕ ਸੈੱਲਫੋਨ ਕੰਪਨੀ ਦੀ ਖਿਚਾਈ ਕੀਤੀ ਸੀ ਕਿਉਂ ਕਿ ਕੰਪਨੀ ਨੇ ਇੱਕ ਅਣਅਧਿਕਾਰਤ ਢੰਗ ਨਾਲ ਉਸ ਦੀ ਰਚਨਾ ਦੀ ਵਰਤੋਂ ਕੀਤੀ ਸੀ।

## ਹਵਾਲੇ 
## ਬਾਹਰੀ ਕੜੀਆਂ 
* 
* 
* 

ਸ਼੍ਰੇਣੀ:ਜਨਮ 1984
ਸ਼੍ਰੇਣੀ:ਪੰਜਾਬੀ ਲੋਕ
ਸ਼੍ਰੇਣੀ:ਪੰਜਾਬੀ ਅਦਾਕਾਰ
ਸ਼੍ਰੇਣੀ:ਪੰਜਾਬੀ ਫ਼ਿਲਮੀ ਅਦਾਕਾਰ
ਸ਼੍ਰੇਣੀ:ਨਿਰਦੇਸ਼ਕ
ਸ਼੍ਰੇਣੀ:ਹੁਸ਼ਿਆਰਪੁਰ ਦੇ ਲੋਕ
ਮਿੱਧੇ ਹੋਏ ਫੁੱਲ

***ਮਿੱਧੇ ਹੋਏ ਫੁੱਲ*** ਨਾਨਕ ਸਿੰਘ ਦੀ ਲਿਖੀ ਨਿੱਕੀ ਕਹਾਣੀ ਹੈ। ਇਹ ਪੰਜਾਬੀ ਸਾਹਿਤ ਜਗਤ ਵਿੱਚ ਸ੍ਰੇਸ਼ਟ ਅਤੇ ਪ੍ਰਮਾਣਿਕ ਮੰਨੀਆਂ ਗਈਆਂ ਕਹਾਣੀਆਂ ਵਿੱਚੋਂ ਇੱਕ ਹੈ। 
## ਪਾਤਰ
#ਗਿਆਨੀ
#ਬੀਬੀ ਜੀ (ਗਿਆਨੀ ਦੀ ਘਰਵਾਲੀ)
#ਸ਼ੁਦੈਣ

## ਪਲਾਟ
## ਹਵਾਲੇ
ਸ਼੍ਰੇਣੀ:ਪੰਜਾਬੀ ਕਹਾਣੀਆਂ
ਸ਼੍ਰੇਣੀ:ਨਿੱਕੀਆਂ ਕਹਾਣੀਆਂ
ਖਾਨਪੁਰ

**ਖਾਨਪੁਰ** ਅਜੀਤਗੜ੍ਹ ਜ਼ਿਲ੍ਹਾ ਵਿੱਚ ਖਰੜ ਤੋਂ 2 ਕਿਲੋਮੀਟਰ ਪੱਛਮ ਵੱਲ ਵਸਿਆ ਹੋਇਆ ਇੱਕ ਪਿੰਡ ਹੈ ਜੋ ਖਰੜ ਤੋਂ ਲੁਧਿਆਣਾ ਜਾਣ ਵਾਲੇ ਮੁੱਖ ਮਾਰਗ ਅਤੇ ਖਰੜ-ਰੂਪਨਗਰ ਮੁੱਖ ਮਾਰਗ ਦੇ ਵਿਚਾਲੇ ਪੈਂਦਾ ਹੈ।ਇਸ ਪਿੰਡ ਦੀ ਆਬਾਦੀ ਕਰੀਬ 17 ਹਜ਼ਾਰ ਅਤੇ ਵੋਟਰਾਂ ਦੀ ਗਿਣਤੀ 5500 ਹੈ ਪਿੰਡ ਦਾ ਰਕਬਾ ਲਗਪਗ 1500 ਏਕੜ ਦੇ ਕਰੀਬ ਹੈ।
## ਇਤਿਹਾਸਕ ਪਿਛੋਕੜ 
ਇਹ ਇੱਕ ਪੁਰਾਤਨ ਇਤਿਹਾਸਕ ਪਿੰਡ ਹੈ।ਇਹ ਮੰਨਿਆ ਜਾਂਦਾ ਹੈ ਕਿ ਇਸ ਪਿੰਡ ਦੀ ਮੋਹੜੀ ਤਿੰਨ ਵਿਅਕਤੀਆਂ ਸੋਧੇ ਖਾਹ, ਮੀਰ ਖਾਨ ਤੇ ਅਮੀਰ ਦਾਸ ਨੇ ਗੱਡੀ ਸੀ ਅਤੇ ਪਿੰਡ ਦਾ ਨਾਂ ਮੀਰ ਖਾਨ ਦੇ ਨਾਮ ’ਤੇ ਖਾਨਪੁਰ ਰੱਖ ਦਿੱਤਾ ਸੀ। ਮੀਰ ਖਾਨ ਦੇ ਤਿੰਨ ਪੁੱਤਰ ਸਨ ਜਿਹਨਾ ਦਾ ਨਾਮ, ਗਨੀ,ਅਬਦੁੱਲਾ ਵਹਾਦ, ਨਸੀਰੋਦੀਨ ਸੀ। ਨਸੀਰੋਦੀਨ ਦੀ ਔਲਾਦ 1947 ਦੀ ਵੰਡ ਸਮੇਂ ਪਾਕਿਸਤਾਨ ਚਲੇ ਗਏ ਸਨ। ਇਸ ਖ਼ਾਨਦਾਨ ਵਿੱਚੋਂ ਇੱਕ ਸ਼ਖਸ ਸਰਾਜੋਦੀਨ ਅਜੇ ਵੀ ਪਿੰਡ ਵਿੱਚ ਵਸਦਾ ਹੈ।
## ਗੁਰੂ ਨਾਨਕ ਦੇਵ ਜੀ ਦੀ ਚਰਨਛੋਹ
ਇਸ ਪਿੰਡ ਨੂੰ ਪਹਿਲੇ ਗੁਰੂ ਸ੍ਰੀ ਗੁਰੂ ਨਾਨਕ ਦੇਵ ਜੀ ਦੀ ਚਰਨਛੋਹ ਪ੍ਰਾਪਤ ਹੈ। ਡਾ. ਜਗਜੀਤ ਸਿੰਘ ਵੱਲੋਂ ਰਚਿਤ ਆਧੁਨਿਕ ਜਨਮ ਸਾਖੀ ਦੇ ਪੰਨਾ 90-91 ਅਨੁਸਾਰ ਸਤੰਬਰ 1515 ਵਿੱਚ ਗੁਰੂ ਨਾਨਕ ਦੇਵ ਜੀ ਨੇ ਅੰਬਾਲਾ, ਮਨੀਮਾਜਰਾ ਤੇ ਖਰੜ ਤੋਂ ਹੁੰਦੇ ਹੋਏ ਪਿੰਡ ਖਾਨਪੁਰ ’ਚ ਚਰਨ ਪਾਏ ਸਨ ਅਤੇ ਇੱਥੋਂ ਲੁਧਿਆਣਾ ਅਤੇ ਸੁਲਤਾਨਪੁਰ ਲੋਧੀ ਵੱਲ ਗਏ ਸਨ।
## ਧਾਰਮਿਕ ਅਤੇ ਜਨਤਕ ਸਹੂਲਤਾਂ 
ਇਸ ਪਿੰਡ ਵਿੱਚ ਦੋ ਮਸਜਿਦਾਂ, 3 ਮੰਦਿਰ, ਇੱਕ ਗੁੱਗਾ ਮਾੜੀ ਤੇ ਪਿੰਡ ਦਾ ਖੇੜਾ ਹੈ।ਇਸ ਤੋਂ ਇਲਾਵਾ ਪਿੰਡ ਦੇ ਲਕਸ਼ਮੀ ਨਰਾਇਣ ਮੰਦਿਰ ਅਤੇ ਬਾਬਾ ਲਾਲਾ ਵਾਲਾ ਪੀਰ (ਬੇਰੀਆ) ਵੀ ਇਥੇ ਸਥਿਤ ਹਨ ਜੋ ਸਾਰੇ ਇਲਾਕੇ ਵਿੱਚ ਪ੍ਰਸਿੱਧ ਹਨ।ਪਿੰਡ ਵਿੱਚ ਦੋ ਧਰਮਸ਼ਾਲਾਵਾਂ ਤੇ 2 ਸਮਸ਼ਾਨਘਾਟ ਵੀ ਹਨ
## ਹਵਾਲੇ 
ਸ਼੍ਰੇਣੀ:ਸਾਹਿਬਜ਼ਾਦਾ ਅਜੀਤ ਸਿੰਘ ਨਗਰ ਜ਼ਿਲ੍ਹੇ ਦੇ ਪਿੰਡ
ਅਨੰਦਘਣ

**ਅਨੰਦਘਣ** ਬਾਬਾ ਸ਼੍ਰੀ ਚੰਦ ਦੁਆਰਾ ਚਲਾਏ ਉਦਾਸੀ ਸੰਪਰਦਾਇ ਨਾਲ ਸੰਬੰਧ ਰੱਖਦੇ ਸਨ। ਆਪ ਡੇਰਾ ਬਾਬਾ ਨਾਨਕ ਦੇ ਜੰਮਪਲ ਸਨ। ਆਪ ਨੇ ਜੁਪਜੀ, ਸਿੱਧ ਗੋਸ਼ਟਿ, ਆਰਤੀ ਤੇ ਅਨੰਦ ਦਾ ਟੀਕਾ ਤੇ ਪਰਮਾਰਥ ਰਚਿਆ।ਆਪ ਤੇ ਵੇਦਾਂਤ ਹਿੰਦੂ ਦਰਸ਼ਨ ਦਾ ਬਹੁਤ ਪ੍ਰਭਾਵ ਹੈ।
ਯੂਟਰੋਪਾਈਚਥੀਜ਼

**ਯੂਟਰੋਪਾਈਚਥੀਜ਼** ਸ਼ਿਲਬਿਡ ਕੈਟਫਿਸ਼ਾਂ ਦੀ ਇੱਕ ਜਾਤਿ ਹੈ ਜੋ ਕਿ ਏਸ਼ੀਆਈ ਮੂਲ ਦੀ ਹੈ।
## ਪ੍ਰਜਾਤੀਆਂ
ਇਸ ਜਾਤਿ ਦੀਆਂ ਹਾਲੇ ਤੱਕ 7 ਪ੍ਰਜਾਤੀਆਂ ਦੀ ਪਹਿਚਾਣ ਹੋ ਚੁੱਕੀ ਹੈ:

* *ਯੂਟਰੋਪਾਈਚਥੀਜ਼ ਬ੍ਰਿਟਜ਼ੀ* -  ਫਰਾਰਿਸ ਤੇ ਵੈਰੀ, 2007
* *ਯੂਟਰੋਪਾਈਚਥੀਜ਼ ਬਰਮੈਨੀਕਸ* - ਡੇਅ, 1877
* *ਯੂਟਰੋਪਾਈਚਥੀਜ਼ ਸੀਟੋਸਿਸ* - ਹਿਓਕ ਹੀ ਨਘ, ਲਾਲਰਾਮਲਿਆਨ, ਲਾਲਰੋਨਾਂਗਾ ਅਤੇ ਲਾਲਨੁਨਤੁਲਾਂਗਾ, 2014 
* *ਯੂਟਰੋਪਾਈਚਥੀਜ਼ ਗੂੰਗਵਾਰੀ* - ਸਾਈਕਸ, 1839
* *ਯੂਟਰੋਪਾਈਚਥੀਜ਼ ਮੂਰੀਅਸ* - ਹਮਿਲਟਨ, 1822
* *ਯੂਟਰੋਪਾਈਚਥੀਜ਼ ਸੈਲਵੀਨੈਨਸਿਸ* - ਫਰਾਰਿਸ ਤੇ ਵੈਰੀ, 2007
* *ਯੂਟਰੋਪਾਈਚਥੀਜ਼ ਵਾਚਾ* - ਹਮਿਲਟਨ, 1822

## ਹਵਾਲੇ
ਸ਼੍ਰੇਣੀ:ਏਸ਼ੀਆਈ ਮੱਛੀਆਂ
ਸ਼੍ਰੇਣੀ:ਸ਼ਿਲਬੀਏਡਾਈ
ਪਥਿਰੀ

**ਪਥਿਰੀ** ਆਟੇ ਦਾ ਇੱਕ ਤਰਾਂ ਦਾ ਪੈਨਕੇਕ ਹੁੰਦਾ ਹੈ ਜੋ ਕੀ ਚੌਲਾਂ ਦੇ ਆਟੇ ਤੋਂ ਬਣਦਾ ਹੈ। ਇਹ ਉੱਤਰੀ ਮਾਲਾਬਾਰ ਦੇ ਮਪਿਲਾ ਅਤੇ ਦੱਖਣੀ ਭਾਰਤ ਦੇ ਕੇਰਲ, ਮਾਲਾਬਾਰ ਵਿੱਚ ਸਥਾਨਕ ਪਕਵਾਨ ਦਾ ਹਿੱਸਾ ਹੈ। ਪਿੱਸੇ ਚੌਲਾਂ ਦਾ ਆਟਾ ਗੁੰਨ ਕੇ ਓਆਦੁ ਨਾਲ ਦੇ ਪੈਨ ਵਿੱਚ ਪਾਕੇ ਨਾਰੀਅਲ ਦੇ ਦੁੱਧ ਵਿੱਚ ਸੋਕ ਕੇ ਰੱਖ ਦਿੰਦੇ ਹਨ ਤਾਂਕਿ ਇਹ ਪੂਰੀ ਤਰਾਂ ਨਰਮ ਹੋ ਜਾਵੇ ਅਤੇ ਸਵਾਦ ਬਣ ਜਾਵੇ। ਪਥਿਰੀ ਨੂੰ ਮਾਲਾਬਾਰ ਖੇਤਰ ਵਿੱਚ "ਅਰੀ ਪਥਿਰੀ" ਜਾਂ "ਪਥਿਲ" ਆਖਦੇ ਹਨ। ਅਰਬੀ ਭਾਸ਼ਾ ਵਿੱਚ ਪਥਿਰੀ ਦਾ ਅਰਥ ਪੇਸਟਰੀ ਹੈ। ਕਿਹਾ ਜਾਂਦਾ ਹੈ ਕੀ ਪਥਿਰੀ ਮਾਲਾਬਾਰ ਦੇ ਅਰਬੀ ਲੋਕਾਂ ਦੁਆਰਾ ਸਬਤੋਂ ਪਹਿਲਾ ਬਣਾਈ ਗਈ ਸੀ। ਅੱਜ ਪਥਿਰੀ ਕੇਰਲ ਦੇ ਮੁਸਲਿਮਾਂ ਵਿੱਚ ਬਹੁਤ ਹੀ ਪਰਸਿੱਧ ਹੈ। ਇਸਨੂੰ ਆਆਮ ਤੌਰ 'ਤੇ ਰਾਤ ਦੇ ਖਾਣੇ ਵਿੱਚ ਬਣਾਇਆ ਜਾਂਦਾ ਹੈ। ਰਮਜ਼ਾਨ ਦੇ ਮਹੀਨੇ ਵਿੱਚ ਵੀ ਇਸਨੂੰ ਵਰਤ ਦੇ ਭੋਜਨ ਦੇ ਤੌਰ 'ਤੇ ਖਾਇਆ ਜਾਂਦਾ ਹੈ।

## ਪਥਿਰੀ ਦੀ ਕਿਸਮਾਂ
*ਨੇਯਪਥਿਰੀ
*ਪੋਰੀਚਾ ਪਥਿਰੀ
*ਮੀਨ ਪਥਿਰੀ
*ਇਰਾਚੀ ਪਥਿਰੀ

## ਬਾਹਰੀ ਲਿੰਕ
## ਹਵਾਲੇ
ਸ਼੍ਰੇਣੀ:ਭਾਰਤੀ ਪਕਵਾਨ
ਸ਼੍ਰੇਣੀ:ਭਾਰਤੀ ਖਾਣਾ
ਪੀ.ਟੀ.ਸੀ. ਪੰਜਾਬੀ ਮਿਃ ਪੰਜਾਬ

**ਪੀ.ਟੀ.ਸੀ. ਪੰਜਾਬੀ ਮਿਃ ਪੰਜਾਬ** ਇੱਕ ਨੌਜਵਾਨ-ਅਧਾਰਿਤ ਪ੍ਰਸਿੱਧ ਪੰਜਾਬੀ ਅਸਲੀਅਤ ਟੈਲੀਵਿਜ਼ਨ ਸ਼ੋਅ ਹੈ ਜੋ ਕਿ ਪੀ.ਟੀ.ਸੀ. ਪੰਜਾਬੀ ਉੱਤੇ ਪ੍ਰਸਾਰਿਤ ਕੀਤਾ ਜਾਂਦਾ ਹੈ | ਇਸ ਦੇ ਦੋ ਸੀਜ਼ਨ ਪੂਰੇ ਹੋ ਚੁੱਕੇ ਹਨ ਅਤੇ ਤੀਜਾ ਸੀਜ਼ਨ ਇਸ ਵੇਲੇ ਤਰੱਕੀ ਵਿੱਚ ਹੈ |

## ਸੀਜ਼ਨ 
ਇਹ ਸ਼ੋਅ ਪੀ.ਟੀ.ਸੀ. ਪੰਜਾਬੀ ਨੈੱਟਵਰਕ ਦੁਆਰਾ ਸਾਲ 2014 ਵਿੱਚ ਸ਼ੁਰੂ ਕੀਤਾ ਗਿਆ ਸੀ ਅਤੇ ਇਹ ਸ਼ੋਅ ਪੰਜਾਬ ਦੇ ਨੌਜਵਾਨਾਂ ਵਿੱਚ ਇੱਕ ਵੱਡੀ ਸਫਲਤਾ ਬਣ ਗਿਆ ਹੈ | ਸਾਲ 2014 ਵਿੱਚ ਪਹਿਲੇ ਸੀਜ਼ਨ ਦੀ ਵੱਡੀ ਸਫਲਤਾ ਤੋਂ ਬਾਅਦ, ਇਸ ਨੂੰ ਦੂਜੇ ਸੀਜ਼ਨ ਦੇ ਨਾਲ 2015 ਵਿੱਚ ਵਾਪਸ ਪੰਜਾਬ ਦੇ ਨੌਜਵਾਨਾਂ ਸਾਹਮਣੇ ਪੇਸ਼ ਕੀਤਾ ਗਿਆ | ਅਤੇ ਹੁਣ, ਤੀਜੇ ਸੀਜ਼ਨ ਦੀ ਅਧਿਕਾਰਕ ਖ਼ਬਰ ਵੀ ਪੀ.ਟੀ.ਸੀ. ਪੰਜਾਬੀ ਨੈੱਟਵਰਕ ਵਲੋਂ ਐਲਾਨ ਕਰ ਦਿੱਤੀ ਗਈ ਹੈ |

## ਹਵਾਲੇ 
## ਬਾਹਰੀ ਕੜੀਆਂ 
* ਪੀ.ਟੀ.ਸੀ ਪੰਜਾਬੀ ਦਾ ਅਧਿਕਾਰਕ ਯੂ-ਟਿਊਬ ਚੈਨਲ
ਰੱਖਿਆ ਖੋਜ ਅਤੇ ਵਿਕਾਸ ਸੰਸਥਾ

[thumb|ਰੱਖਿਆ ਖੋਜ ਅਤੇ ਵਿਕਾਸ ਸੰਸਥਾ ਭਵਨ, [ਨਵੀਂ ਦਿੱਲੀ]]

**ਰੱਖਿਆ ਖੋਜ ਅਤੇ ਵਿਕਾਸ ਸੰਸਥਾ** (, ; ) ਭਾਰਤ ਦੀ ਰੱਖਿਆ ਨਾਲ਼ ਜੁੜੇ ਕੰਮਾਂ ਲਈ ਦੇਸ਼ ਦੀ ਆਗੂ ਸੰਸਥਾ ਹੈ। ਇਹ ਸੰਗਠਨ ਭਾਰਤੀ ਰੱਖਿਆ ਮੰਤਰਾਲਾ ਦੀ ਇੱਕ ਇਕਾਈ ਦੇ ਰੂਪ ਵਿੱਚ ਕੰਮ ਕਰਦਾ ਹੈ। ਇਸ ਸੰਸਥਾ ਦੀ ਸਥਾਪਨਾ 1958 ਵਿੱਚ ਭਾਰਤੀ ਥਲ ਫ਼ੌਜ ਅਤੇ ਰੱਖਿਆ ਵਿਗਿਆਨ ਸੰਸਥਾ ਦੇ ਤਕ਼ਨੀਕੀ ਵਿਭਾਗ ਦੇ ਰੂਪ ਵਿੱਚ ਕੀਤੀ ਗਈ ਸੀ। ਵਰਤਮਾਨ ਵਿੱਚ ਸੰਸਥਾ ਦੀ ਆਪਣੀ 51 ਪ੍ਰਯੋਗਸ਼ਾਲਾ ਹਨ ਜੋ ਇਲੈਕਟ੍ਰਾਨਿਕਸ, ਰੱਖਿਆ ਸਮੱਗਰੀ, ਆਦਿ ਦੇ ਖੇਤਰ ਵਿੱਚ ਕੰਮ ਕਰਦੇ ਹਨ। ਪੰਜ ਹਜ਼ਾਰ ਤੋਂ ਜ਼ਿਆਦਾ ਵਿਗਿਆਨੀ ਅਤੇ 25 ਹਜ਼ਾਰ ਤੋਂ ਵੀ ਜ਼ਿਆਦਾ ਤਕ਼ਨੀਕੀ ਕਰਮਚਾਰੀ ਇਸ ਸੰਸਥਾ ਦੇ ਵਿੱਚ ਕੰਮ ਕਰਦੇ ਹਨ। ਇੱਥੇ ਰਾਡਾਰ, ਪ੍ਰਕਸ਼ੇਪਾਸਤਰ, ਆਦਿ ਨਾਲ਼ ਸਬੰਧਤ ਕਈ ਵੱਡੀਆਂ ਪਰਿਯੋਜਨਾਵਾਂ ਚੱਲ ਰਹੀਆਂ ਹਨ।

## ਹਵਾਲੇ
ਸ਼ਿਵਾਜੀ ਯੂਨੀਵਰਸਿਟੀ

**ਸ਼ਿਵਾਜੀ ਯੂਨੀਵਰਸਿਟੀ** (), ਦੀ ਸਥਾਪਨਾ 1962 ਵਿੱਚ ਕੋਹਲਾਪੁਰ, ਮਹਾਰਾਸ਼ਟਰ, ਭਾਰਤ ਵਿਖੇ ਕੀਤੀ ਗਈ ਸੀ। ਯੂਨੀਵਰਸਿਟੀ ਦਾ ਕੈਂਪਸ 853 ਏਕੜ (3.4519 ਕਿਮੀ2) ਹੈ। ਇਸਦਾ ਉਦਘਾਟਨ ਭਾਰਤ ਦੇ ਉਦੋਂ ਦੇ ਰਾਸ਼ਟਰਪਤੀ ਸਰਵਪੱਲੀ ਰਾਧਾਕ੍ਰਿਸ਼ਨਨ ਦੁਆਰਾ 18 ਨਵੰਬਰ 1962 ਨੂੰ ਕੀਤਾ ਗਿਆ ਸੀ, ਯਸ਼ਵੰਤ ਰਾਓ ਚਵਾਨ ਅਤੇ ਬਾਲਾਸਾਹਿਬ ਦੇਸਾਈ ਨੇ ਇਸ ਯੂਨੀਵਰਸਿਟੀ ਦੀ ਸਥਾਪਨਾ ਵਿੱਚ ਆਗੂ ਭੂਮਿਕਾ ਨਿਭਾਈ। ਇਸ ਦੇ ਅਧਿਕਾਰ ਖੇਤਰ ਦੇ ਅਧੀਨ ਕੋਲਹਾਪੁਰ, ਸੰਗਲੀ, ਅਤੇ ਸਤਾਰਾ ਦੇ 279 ਮਾਨਤਾ ਪ੍ਰਾਪਤ ਕਾਲਜ ਅਤੇ ਸੰਸਥਾਨ ਆਉਂਦੇ ਹਨ।

## ਹਵਾਲੇ
ਸ਼੍ਰੇਣੀ:ਭਾਰਤ ਦੀਆਂ ਯੂਨੀਵਰਸਿਟੀਆਂ
ਫ਼ਰਾਂਸ ਦਾ ਪ੍ਰਧਾਨ ਮੰਤਰੀ

**ਫ਼ਰਾਂਸ ਦਾ ਪ੍ਰਧਾਨ ਮੰਤਰੀ** ਪੰਚਮ ਰੀਪਬਲਿਕ ਵਿੱਚ ਸਰਕਾਰ ਦਾ ਅਤੇ ਫ਼ਰਾਂਸ ਦੇ ਮੰਤਰੀ ਮੰਡਲ ਦਾ ਮੁਖੀ ਹੈ।
## ਹਵਾਲੇ
ਸ਼੍ਰੇਣੀ:ਫਰਾਂਸ ਦੇ ਪ੍ਰਧਾਨ ਮੰਤਰੀ
ਰਾਖੇਲ ਵੀਕਾਜੀ

**ਰਾਖੇਲ ਵੀਕਾਜੀ **ਪਾਕਿਸਤਾਨੀ ਗਾਇਕਾ, ਗੀਤਕਾਰ ਅਤੇ ਸੰਗੀਤਕਾਰ ਹੈ। ਇਹ ਕੋਕ ਸਟੂਡੀਓ (ਪਾਕਿਸਤਾਨ ) ਵਿਚ ਕੀਤੇ ਕੰਮ ਕਰਕੇ ਜਾਣੀ ਜਾਂਦੀ ਹੈ। 

## ਜੀਵਨ 
ਰਾਖੇਲ ਵੀਕਾਜੀ ਕਰਾਚੀ ,ਪਾਕਿਸਤਾਨ ਵਿਚ ਪਾਰਸੀ ਪਿਤਾ ਅਦਰੀਸ਼ ਵੀਕਾਜੀ ਅਤੇ ਈਸਾਈ ਮਾਤਾ ਲੀਨੇਟ ਵੀਕਾਜੀ ਦੇ ਘਰ ਜਨਮੀ।

## ਟੈਲੀਵਿਜ਼ਨ 
ਮੁੱਖ ਗਾਇਕ ਦੀ ਮਦਦ ਲਈ
* 2011 ਕੋਕ ਸਟੂਡੀਓ ( ਸੀਜ਼ਨ 4 )
* 2012 ਕੋਕ ਸਟੂਡੀਓ ( ਸੀਜ਼ਨ 5 )
* 2013 ਕੋਕ ਸਟੂਡੀਓ ( ਸੀਜ਼ਨ 6 )
* 2014 ਕੋਕ ਸਟੂਡੀਓ ( ਸੀਜ਼ਨ 7 )
* 2015 ਕੋਕ ਸਟੂਡੀਓ ( ਸੀਜ਼ਨ 8 )
* 2016 ਕੋਕ ਸਟੂਡੀਓ ( ਸੀਜ਼ਨ 9 )
; ਮੁੱਖ ਗਾਇਕ ਦੀ ਭੂਮਿਕਾ ਵਿਚ 
* 2012 ਕੋਕ ਸਟੂਡੀਓ ( ਸੀਜ਼ਨ 5 )
* 2016 ਕੋਕ ਸਟੂਡੀਓ ( ਸੀਜ਼ਨ 9 )

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਔਰਤਾਂ
ਉਮੇਰ ਜਸਵਾਲ

thumb|ਉਮੇਰ ਜਸਵਾਲ 
** ਉਮੇਰ ਜਸਵਾਲ **(ਜਨਮ 20 ਦਸੰਬਰ) ਪਾਕਿਸਤਾਨੀ ਅਦਾਕਾਰ ਅਤੇ ਟੈਲੀਵਿਜ਼ਨ ਐਕਟਰ, ਗਾਇਕ, ਗੀਤਕਾਰ ਅਤੇ ਸੰਗੀਤਕਾਰ ਹੈ। ਇਹ ਇਸਲਾਮਾਬਾਦ ਦਾ ਰਹਿਣ ਵਾਲਾ ਹੈ। ਇਹ ਪਾਕਿਸਤਨੀ ਰੌਕ ਬੈਂਡ ਕਿਆਸ ਨੂੰ ਲੀਡ ਕਰਦਾ ਹੈ।

## ਡਿਸਕੋਗ੍ਰਾਫੀ 
### ਫਿਲਮੋਗ੍ਰਾਫੀ 
### ਟੈਲੀਵਿਜ਼ਨ 
## ਇਨ੍ਹਾਂ ਨੂੰ ਵੀ ਵੇਖੋ 
* ਕਿਆਸ
* ਕੋਕ ਸਟੂਡੀਓ (ਪਾਕਿਸਤਾਨ )

## ਹਵਾਲੇ 
ਸ਼੍ਰੇਣੀ:ਜਨਮ 1986
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਸੰਗੀਤਕਾਰ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਸਾਰਾ ਹੈਦਰ

**ਸਾਰਾ ਹੈਦਰ ਕਰਾਚੀ **(ਪਾਕਿਸਤਾਨ)** **ਦੀ ਰਹਿਣ ਵਾਲੀ** **ਪਾਕਿਸਤਾਨੀ ਗਾਇਕਾ, ਗੀਤਕਾਰ, ਸੰਗੀਤਕਾਰ ਅਤੇ ਫ਼ਿਲਮੀ ਅਦਾਕਾਰਾ ਹੈ। ਇਸਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੋਕ ਸਟੂਡੀਓ (ਪਾਕਿਸਤਾਨ) ਵਿਚ ਮੁੱਖ ਗਾਇਕ ਦੇ ਸਹਿਯੋਗੀ ਦੇ ਰੂਪ ਵਿੱਚ ਗਾਉਣ ਨਾਲ ਕੀਤੀ। ਇਸਨੇ  "Lux Style Award" ਵੀ ਜਿਤਿਆ ਅਤੇ ਬਾਅਦ ਵਿਚ ਕੋਕ ਸਟੂਡੀਓ (ਪਾਕਿਸਤਾਨ) ਵਿਚ ਮੁੱਖ ਗਾਇਕ ਦੇ ਰੂਪ ਵਿੱਚ ਭੂਮਿਕਾ ਨਿਭਾਈ।

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਯਾਸਿਰ ਹਾਮੀਦ

**ਯਾਸਿਰ ਹਾਮੀਦ ਕੁਰੇਸ਼ੀ** (28 ਫ਼ਰਵਰੀ 1978 ਪੇਸ਼ਾਵਰ, ਜੋ ਕਿ ਮੂਲ ਰੂਪ ਵਿੱਚ ਕੁਕਮੰਗ, ਜਿਲ਼੍ਹਾ ਅਬੋਤਾਬਾਦ ਦਾ ਰਹਿਣ ਵਾਲਾ ਹੈ) ਇੱਕ ਪਾਕਿਸਤਾਨੀ ਕ੍ਰਿਕਟ ਖਿਡਾਰੀ ਹੈ। ਉਸਨੇ ਆਪਣੇ ਪਹਿਲੇ ਹੀ ਟੈਸਟ ਮੈਚ ਵਿੱਚ ਬੰਗਲਾਦੇਸ਼ ਵਿਰੁੱਧ ਦੋ ਸੈਂਕਡ਼ੇ ਬਣਾਏ ਸਨ ਅਤੇ ਅਜਿਹਾ ਕਰਨ ਵਾਲਾ ਉਹ ਦੂਸਰਾ ਖਿਡਾਰੀ ਸੀ। ਉਹ ਆਪਣੀਆਂ ਪਹਿਲੀਆਂ ਤੀਹ ਇੱਕ ਦਿਨਾ ਅੰਤਰ-ਰਾਸ਼ਟਰੀ ਕ੍ਰਿਕਟ ਮੁਕਾਬਲਿਆਂ ਦੀਆਂ ਪਾਰੀਆਂ ਵਿੱਚ ਸਭ ਤੋਂ ਜਿਆਦਾ ਦੌਡ਼ਾਂ ਵਾਲਾ ਖਿਡਾਰੀ ਬਣਿਆ ਸੀ।

ਉਸਨੇ ਆਪਣੀਆਂ ਪਹਿਲੀਆਂ 1000 ਦੌਡ਼ਾਂ 22 ਓਡੀਆਈ ਮੁਕਾਬਲਿਆਂ ਵਿੱਚ ਹੀ ਪੂਰੀਆਂ ਕਰ ਲਈਆਂ ਸਨ, ਅਜਿਹਾ ਕਰਨ ਵਾਲਾ ਉਹ ਏਸ਼ੀਆ ਦਾ ਪਹਿਲਾ ਅਤੇ ਦੁਨੀਆ ਦਾ ਤੀਸਰਾ ਬੱਲੇਬਾਜ਼ ਸੀ।
## ਹਵਾਲੇ
ਸ਼੍ਰੇਣੀ:ਜਨਮ 1978
ਸ਼੍ਰੇਣੀ:ਪਾਕਿਸਤਾਨੀ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਸ਼੍ਰੇਣੀ:ਜ਼ਿੰਦਾ ਲੋਕ
ਹੋਟਲ ਲੇ ਰੋਯਲ

**ਹੋਟਲ ਲੇ ਰੋਯਲ** ਇੱਕ ਪੰਜ ਸਿਤਾਰਾ ਲਗਜ਼ਰੀ ਬੁਟੀਕ ਹੋਟਲ ਹੈ, ਜੋਕਿ ਫ਼ਿਨੋਮ, ਪੈਨ੍ਹ, ਕਮਬੋਡਿਆ ਵਿੱਚ ਸਥਿਤ ਹੈ. ਇਹ ਹੋਟਲ 92 ਰੁਕਹੱਕ ਵਿਥਈ ਦਾਉਣ ਪੈਨ੍ਹ, ਸੰਗਕੱਤ ਵਾੱਟ ਫ਼ਿਨੋਮ, ਦਾਉਣ ਪੈਨ੍ਹ ਡਿਸਟ੍ਰਿਕਟ ਤੇ ਸਥਿਤ ਹੈ.I ਇਹ ਸਭ ਤੋਂ ਪਹਿਲਾਂ ਸਾਲ 1929 ਵਿੱਚ ਸਥਾਪਿਤ ਹੋਇਆ ਸੀ, ਅਤੇ ਇਸਨੇ ਆਪਣੇ ਸ਼ੁਰੂਆਤੀ ਉਮੰਗ ਦੇ ਦਿਨਾਂ ਵਿੱਚ ਅਤੰਰਰਾਸ਼੍ਟ੍ਰੀਯ ਗਾਹਕਾਂ ਦਾ ਆਨੰਦ ਮਾਣਿਆ ਹੈ, ਜਿਸ ਵਿੱਚ ਗਲੋਬਟ੍ਰੋਟਰਸ ਅਤੇ ਐਡਵੈਂਚਰ੍ਰਸ, ਲੇਖਕ ਅਤੇ ਪਤੱਰਕਾਰ, ਸ਼ਾਹੀ ਅਤੇ ਪਤਵੰਤੇ ਸ਼ਾਮਲ ਹਨ. ਇਹ ਮੌਜੂਦਾ ਸਮੇਂ ਵਿੱਚ ਰੈਫ਼ਲਸ ਹੋਟਲਸ ਅਤੇ ਰਿਜ਼ਾਰਟਸ ਦੁਆਰਾ ਸੰਚਾਲਿਤ ਕੀਤਾ ਜਾਂਦਾ ਹੈ I

## ਇਤਿਹਾਸ
ਇਹ ਹੋਟਲ ਸਾਲ 1929 ਵਿੱਚ ‘ਲੇ ਰੋਯਲ’ ਦੇ ਨਾਂ ਤੇ ਖੋਲਿਆ ਗਿਆ ਅਤੇ ਸਾਲ 1975 ਵਿੱਚ ਖ਼ੈਮਰਸ ਰੌਗ਼ਸ ਦੇ ਕੰਮਬੋਡਿਆ ਸਿਵਲ ਦੀ ਜੰਗ ਜਿੱਤਣ ਤੋਂ ਬਾਅਦ ਬੰਦ ਕਰ ਦਿੱਤਾ ਗਿਆ.I ਇਸ ਹੋਟਲ ਦੀ ਸਾਲ 1997 ਵਿੱਚ, ਰੈਫ਼ਲਸ ਹੋਟਲਸ ਅਤੇ ਰਿਜ਼ਾਰਟਸ ਦੁਆਰਾ ਸਾਵਧਾਨੀ ਨਾਲ ਬਹਾਲੀ ਅਤੇ ਨਵੀਕਰਨ ਕਰਵਉਣ ਤੋਂ ਬਾਅਦ ਦੁਬਾਰਾ ਖੋਲਿਆ ਗਿਆ ਇਸ ਇਤਿਹਾਸਿਕ ਹੋਟਲ ਨੂੰ ਅੱਪਗ੍ਰੇਡ ਕੀਤਾ ਗਿਆ ਤਾਂਕਿ ਇਹ ਅਧੁਨਿਕ ਸੰਸਾਰਿਕ ਪਧੱਰ ਦੇ ਹੋਟਲਾਂ ਦੀ ਲੋੜਾਂ ਨੂੰ ਆਪਣੀ ਸਹੁਲਤਾਂ ਅਤੇ ਸੁਵਿਧਾਜਨਕ ਹੋਣ ਨਾਲ ਪੂਰਾ ਕਰ ਸਕੇ, ਪਰ ਨਾਲ ਹੀ ਇਸਦੀ ਸ਼ੈਲੀ ਅਤੇ ਸਜਾਵਟ ਪੁਰਾਣੇ ਵਕਤ ਦੀ ਸੁਹਜ ਨੂੰ ਬਰਕਰਾਰ ਰਖਿਆ ਜਾਵੇ I[1] ਦੁਬਾਰਾ ਖੋਲੇ ਗਏ ਹੋਟਲ ਦਾ ਨਾਂ ‘ਹੋਟਲ ਲੇ ਰੋਯਲ’ ਰਖਿਆ ਗਿਆ. I

ਇਹ ਹੋਟਲ ਅਕਸਰ ਮਹਾਨ ਯਾਤਰੀਆਂ ਅਤੇ ਲੇਖਕਾਂ ਜਿਵੇਂ ਚਾਰਲੀ ਚੈਪਲਿਨ, ਜੈਕੀ ਓ, ਐਂਡ੍ਰੇ ਮੈਲਰੌਕਸ ਅਤੇ ਡਬਲਿਊ. ਸੋਮਰਸੈਟ ਮੌਘਮ ਲਈ ਰੁਕਣ ਦੀ ਥਾਂ ਬਣ ਗਈ, ਫਿਰ ਬਾਅਦ ਵਿੱਚ, ਪਤਰਕਾਰ ਸਿਡਨੀ ਸ਼ੈਨਬਰਗ ਅਤੇ ਜੋਨਸਵੈਨ ਨੇ ਜਿਨੇ ਸਮੇਂ ਕੰਮਬੋਡਿਆ ਦੀ ਸਿਵਲ ਜੰਗ ਦੀ ਖਬਰਾਂ ਨੂੰ ਕਵਰ ਕਰਨ ਦੇ ਦੌਰਾਨ ਇਸਹੀ ਹੋਟਲ ਵਿੱਚ ਰੁਕੇ I

ਸਾਲ 1970 ਅਤੇ 1975 ਵਿਚਕਾਰ, ਜਿਆਦਾਤਰ ਪਤਰਕਾਰ ਜੋ ਫ਼ਿਨੋਮ ਪੈਨ੍ਹ ਵਿੱਚ ਕੰਮ ਕਰ ਰਹੇ ਸੀ, ਇਸਹੀ ਹੋਟਲ ਵਿੱਚ ਰੁੱਕੇ, ਅਤੇ ‘ਦਾ ਕਿਲਿੰਗ ਫਿਲਡਸ’ ਫ਼ਿਲਮ ਦੇ ਕੁਝ ਹਿੱਸੇ ਲਈ ਸੈਟ ਇਸਹੀ ਹੋਟਲ ਵਿੱਚ ਲਗਾਇਆ ਗਿਆ I ਇਹ ਫ਼ਿਲਮ ਵਿੱਚ ਅਜਿਹਾ ਦਿਖਾਇਆ ਗਿਆ ਹੈ ਕਿ ਖ਼ੇਮਰ ਰੌਗਸ ਦੁਆਰਾ ਸਾਰੇ ਵਿਦੇਸ਼ੀ ਨਾਗਰਿਕਾਂ ਨੂੰ ਫ਼੍ਰੈਂਚ ਅਮਬੈਸੀ ਲਈ ਮਜ਼ਬੂਰ ਕਰਨ ਤੋਂ ਪਹਿਲਾਂ, ਇਹ ਥਾਂ ਵਿਦੇਸ਼ੀ ਪਤਰਕਾਰਾਂ ਲਈ ਪਨਾਹ ਦੀ ਆਖ਼ਰੀ ਥਾਂ ਹੈ.I

## ਖਾਸ ਚੀਜ਼ਾਂ
ਇਸ ਹੋਟਲ ਵਿੱਚ ਪੰਜ ਵਿਲੱਖਣ ਰੈਸਟੋਰੈਂਟ ਅਤੇ ਬਾਰ ਹਨ. ਰੈਸਟੋਰੈਂਟ ਲੇ ਰੋਯਲ ਕਮਲ ਦੀ ਛੱਤ ਹੇਠ ਅਤੇ ਐਸਾਸੈਕ ਚਿਤੱਰਕਾਰ ਦੁਆਰਾ ਬਣਾਈ ਗਈ ਹਨੀਸਕਲ ਪੇਂਟਿੰਗ (ਜੋਕਿ ਉਸਦੇ ਮੈਜੈਸਟੀ ਰਾਜਾ ਸਿਹਨੌਕ ਦੇ ਹੁਕਮ ਤੇ ਬਣਾਈ ਸੀ) ਦੇ ਤਹਿਤ ਰਵਾਇਤੀ ਖੇਮਰ ਪਕਵਾਨਾਂ ਦੀ ਪੇਸ਼ਕਸ਼ ਕਰਦਾ ਹੈ. I

ਇਸਦੀ ਕਲਾਕਾਰੀ ਫ਼ਿਨੋਮ ਪੈਨ੍ਹ ਵਿੱਚ ਰੋਯਲ ਪੈਲੇਸ ਦੇ ਡਾਂਸ ਪੈਵਿਲਿਯਨ ਦੀ ਛੱਤ ਤੇ ਅਧਾਰਿਤ ਹੈ. ਕੈਫ਼ੇ ਮੌਨੀਵੋਂਗ ਇੱਕ ਰਵਾਇਤੀ ਫ਼੍ਰੈਂਚ ਕੈਫ਼ੇ ਹੈ.I ਐਲੀਫੈਂਟ ਬਾਰ ਦੀ ਪਾਣੀ ਦੀ ਮੋਰੀ ਵਾਲੀ ਛੱਤ ਤੇ ਇਸਦਾ ਨਾਂ ਹੈ I ਮਹਿਮਾਨ ਫ਼ੈਮ ਫੈਟੇਲ ਮੰਗਵਾ ਸਕਦੇ ਹਨ, ਇਸ ਕਾਕਟੇਲ ਦਾ ਨਾਂ ਜੈਕਲਿਨ ਕੈਨੇਡੀ ਦੇ ਸਨਮਾਨ ਵਿੱਚ ਰੱਖਿਆ ਗਿਆ ਹੈ, ‘ਦਾ ਐਰੀਵਾਟਾ’, ਇਸ ਕੋਕਟੇਲ ਨੂੰ ਗੁਪਤ ਸਮਗਰੀ ਵਾਲਾ ਕੋਕਟੇਲ ਜਾਂ ‘ਦਾ ਮਿਲਿਯਨ ਡੌਲਰ’ ਕੋਕਟੇਲ ਵੀ ਕਿਹਾ ਜਾਂਦਾ ਹੈ ਇਸਨੂੰ ਸੋਮਰਸੇਟ ਮੌਘਮ ਬਿਸਾਇਡ ਟੇਲ, ਦ ਲੈਟਰ ਕਾਰਨ ਬਦਨਾਮੀ ਮਿਲੀ ਸੀ. ਰਾਇਟਰਸ ਬਾਰ ਇੱਕ ਅਰਾਮਦਾਇਕ ਲੇਡ ਬੈਕ ਬਾਰ ਹੈ I ਲੇ ਫ਼ਿਨੋਮ ਡੈਲੀ ਇੱਕ ਅਜਿਹੀ ਡੈਲੀ ਹੈ ਜੋਕਿ ਕੰਮਬੋਡਿਅਨ ਪਕਵਾਨਾਂ ਦੀ ਪੇਸ਼ਕਸ਼ ਕਰਦੀ ਹੈ I ਹੋਰ ਵਿਲੱਖਣ ਖਾਸੀਅਤ ਹੈ, ਇਸਦੀ ਚਾਰ ਪਰਸਨੈਲਿਟੀ ਸਿਉਟ ਜੋਕਿ ਅਜਿਹੇ ਲੋਕਾਂ ਵਾਸਤੇ ਹਨ ਜਿਹਨਾਂ ਦੇ ਹੋਟਲ ਨਾਲ ਕਰੀਬੀ ਲਿੰਕ ਹਨ.I ਮਸ਼ਹੂਰ ਲੋਕਾਂ ਦੀਆਂ ਕੀਮਤੀ ਯਾਦਗਾਰਾਂ ਅਤੇ ਅਸਲੀ ਕਲਾਕ੍ਰਿਤੀਆਂ ਵੀ ਇਹਨਾਂ ਕਮਰਿਆਂ ਵਿੱਚ ਪਾਈਆਂ ਜਾ ਸਕਦੀਆਂ ਹਨ. I

## ਹਵਾਲੇ –
ਸ਼੍ਰੇਣੀ:ਹੋਟਲ
ਰਿਜ਼ਵਾਨ ਬੱਟ

**ਰਿਜ਼ਵਾਨ ਬੱਟ **ਇਕ ਪਾਕਿਸਤਾਨੀ ਗਾਇਕ, ਗੀਤਕਾਰ ਅਤੇ ਸੰਗੀਤਕਾਰ ਹੈ। ਇਹ *ਨੈਸਕੈਫੇ ਬੇਸਮੈਂਟ * ਨਾਂ ਦੇ ਰਿਆਲਟੀ ਪ੍ਰੋਗਰਾਮ ਵਿਚ ਮੁੱਖ ਗਾਇਕ ਅਤੇ ਗਿਟਾਰ ਵਾਦਕ ਸੀ। ਇਸਨੇ ਕੋਕ ਸਟੂਡੀਓ (ਪਾਕਿਸਤਾਨ ) ਸੀਜ਼ਨ 9 ਵਿਚ ਸ਼ਾਨੀ ਅਰਸ਼ਦ ਨਾਲ ਗੀਤ ਗਾਉਣ ਵਿਚ ਭੂਮਿਕਾ ਨਿਭਾਈ। 

## ਫਿਲਮੋਗ੍ਰਾਫੀ 
### ਟੈਲੀਵਿਜ਼ਨ 
* ਨੈਸਕੈਫੇ ਬੇਸਮੈਂਟ (2013)
* ਕੋਕ ਸਟੂਡੀਓ (2016)

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਸੰਗੀਤਕਾਰ
ਕਾਸ਼ਿਫ ਅਲੀ

thumb
**ਕਾਸ਼ਿਫ ਅਲੀ **( ਜਨਮ 4 ਨਵੰਬਰ 1992) ਇੱਕ ਪਾਕਿਸਤਾਨੀ ਗਾਇਕ, ਗੀਤਕਾਰ ਅਤੇ ਸੰਗੀਤਵਾਦਕ ਹੈ। ਪਾਕਿਸਤਾਨੀ ਆਈਡਲ - 2013 ( ਪਹਿਲਾ ਸੀਜ਼ਨ) ਨਾਮ ਦੇ ਪ੍ਰੋਗਰਾਮ ਵਿੱਚ ਚੌਥਾ ਸਥਾਨ ਹਾਸਿਲ ਕਰਕੇ ਪ੍ਰਸਿਧੀ ਹਾਸਿਲ ਕੀਤੀ। 

2016 ਵਿੱਚ "ਮੇਰਾ ਮਨ" ਨਾਂ ਦਾ ਗੀਤ ਰਿਕਾਰਡ ਕੀਤਾ ਜੋ ਬਾਲੀਵੂਡ ਫਿਲਮ ਲਾਲ ਰੰਗ ਵਿਚ ਹੈ। ਇਸ ਨੇ ਕੋਕ ਸਟੂਡੀਓ (ਪਾਕਿਸਤਾਨ ) ਸੀਜ਼ਨ-9  ਵਿਚ ਸ਼ਿਰਾਜ਼ ਉੱਪਲ ਦੁਆਰਾ ਗਾਏ ਗੀਤ ਵਿੱਚ ਇੱਕ ਟੀਮ ਮੈਂਬਰ ਦੇ ਰੂਪ ਵਿੱਚ ਵਿਸ਼ੇਸ਼ ਭੂਮਿਕਾ ਨਿਭਾਈ।

## ਫ਼ਿਲਮ 
* *ਲਾਲ ਰੰਗ - ਮੇਰਾ ਮਨ (2016)*

## ਟੈਲੀਵਿਜ਼ਨ 
* 2013-2014: ਪਾਕਿਸਤਾਨੀ ਆਈਡਲ 
* 2016:ਕੋਕ ਸਟੂਡੀਓ (ਪਾਕਿਸਤਾਨ )  - (ਸੀਜ਼ਨ 9)

## ਹਵਾਲੇ 
ਸ਼੍ਰੇਣੀ:ਜਨਮ 1992
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਗੀਤਕਾਰ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਸ਼ਿਰਾਜ਼ ਉੱਪਲ

**ਸ਼ਿਰਾਜ਼ ਉੱਪਲ **ਪਾਕਿਸਤਾਨੀ ਗਾਇਕ, ਗੀਤਕਾਰ ਅਤੇ ਸੰਗੀਤ ਪ੍ਰਡਿਉਸਰ ਹੈ। ਇਸ ਦੇ ਪ੍ਰਸਿਧ ਗੀਤ 'ਤੇਰਾ ਤੇ ਮੇਰਾ, ਰਾਝਣਾ, ਮੰਨ ਜਾ ਵੇ, ਸਾਈਆਂ ਵੇ, 3 ਬਹਾਦੁਰ ਆਦਿ ਅਤੇ ਹੋਰ ਬਹੁਤ ਸਾਰੇ ਗੀਤ। ਇਸਨੇ 1988 ਵਿਚ  ਐਮਬੀਏ ਕੀਤੀ ਪਰ ਸੰਗੀਤ ਵਿੱਚ ਇਸਦਾ ਡੂੰਘਾ ਜਨੂੰਨ ਸੀ। 

ਸ਼ਿਰਾਜ਼ ਉੱਪਲ ਨੇ ਕੋਕ ਸਟੂਡੀਓ ਸੀਜ਼ਨ 9 ਵਿੱਚ ਵੀ ਗਾਇਕ ਵਜੋਂ ਭੂਮਿਕਾ ਨਿਭਾਈ।

## ਡਿਸਕੋਗ੍ਰਾਫੀ 
### ਐਲਬਮ 
* *ਤੂੰ ਹੈ ਮੇਰੀ(2001)*
* *ਤੇਰਾ ਤੇ ਮੇਰਾ (2003)*
* *ਝੁਕੀ ਝੁਕੀ (2005)*
* *ਅਨਕਹੀ (2009)*

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਸ਼ੁਜਾ ਹੈਦਰ

**ਸ਼ੁਜਾ ਹੈਦਰ **ਪਾਕਿਸਤਾਨੀ ਗਾਇਕ, ਗੀਤਕਾਰ, ਸੰਗੀਤਕਾਰ, ਸੰਗੀਤ ਨਿਰਦੇਸ਼ਕ ਅਤੇ ਰਿਕਾਰਡਿੰਗ ਨਿਰਮਾਤਾ ਹੈ। ਹੈਦਰ ਨੂੰ ਮੁੱਖ ਰੂਪ ਵਿੱਚ ਪ੍ਰਸਿਧੀ ਪਿਠਵਰਤੀ ਗਾਇਕ ਦੇ ਤੌਰ 'ਤੇ ਫ਼ਿਲਮ ਖ਼ੁਦਾ ਕੇ ਲੀਏ (2007) ਅਤੇ ਬੋਲ (2011) ਤੋਂ ਮਿਲੀ। ਇਸਨੇ ਭਾਰਤੀ ਫਿਲਮ ਰੂ ਬਾ ਰੂ (2008) ਵਿੱਚ ਗੀਤ ਲਿਖੇ ਅਤੇ ਉਨ੍ਹਾਂ ਨੂੰ ਗਾਇਆ ਵੀ। 

 ਹੈਦਰ ਨੇ ਇੱਕ ਸੰਗੀਤਕਾਰ ਵਜੋਂ ਕਈ ਡਰਾਮਾ ਅਤੇ  ਟੈਲੀਵਿਜ਼ਨ  ਸੀਰੀਅਲ ਜਿਵੇਂ *ਤੂੰਮ ਸਿਰਫ਼ ਮੇਰੇ ਹੀ ਰਹਨਾ (2014), ਮੁਕਦੱਸ (2015), ਸ਼ਹਿਰ ਮੇਂ ਸਫ਼ਰ (2015), ਮਨ ਮਾਇਅਲ (2016) ਆਦਿ। 
*ਕੋਕ ਸਟੂਡੀਓ (ਪਾਕਿਸਤਾਨ) ਵਿਚ ਹੈਦਰ ਨੇ ਸੰਗੀਤ ਨਿਰਦੇਸ਼ਕ ਦੇ ਤੌਰ 'ਤੇ ਭੂਮਿਕਾ ਨਿਭਾਈ।

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਸੰਗੀਤਕਾਰ
ਸ਼੍ਰੇਣੀ:ਪਾਕਿਸਤਾਨੀ ਗਾੲਿਕ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਜੁਆਨ ਮੈਨੁਅਲ ਸਾਂਤੋਸ

**ਜੁਆਨ ਮੈਨੁਅਲ ਸਾਂਤੋਸ ਕਾਲਡੇਰੋਨ** (;ਜਨਮ 10 ਅਗਸਤ 1951) ਇੱਕ ਕੋਲੰਬੀਆਈ ਸਿਆਸਤਦਾਨ ਹੈ, ਉਹ 7 ਅਗਸਤ 2010 ਤੋਂ  2018 ਤੱਕ ਕੋਲੰਬੀਆ ਦਾ ਪ੍ਰਧਾਨ ਰਿਹਾ। ਉਸਨੇ ਰਾਸ਼ਟਰਪਤੀ ਆਲਵਰੂ ਉਰਾਈਵ ਦੀ ਥਾਂ ਲਈ ਅਤੇ 2016 ਨੋਬਲ ਅਮਨ ਪੁਰਸਕਾਰ ਦਾ ਉਹੀ ਇੱਕਮਾਤਰ ਵਿਜੇਤਾ ਹੈ।

## ਹਵਾਲੇ
ਸ਼੍ਰੇਣੀ:ਕੋਲੰਬੀਆ ਦੇ ਸਿਆਸਤਦਾਨ
ਸ਼੍ਰੇਣੀ:ਕੋਲੰਬੀਆ ਦੇ ਰਾਸ਼ਟਰਪਤੀ
ਸ਼੍ਰੇਣੀ:ਨੋਬਲ ਇਨਾਮ ਜੇਤੂ
ਸ਼੍ਰੇਣੀ:ਜਨਮ 1951
ਐਨਤੋਨੀਓ ਗੁਤੇਰਸ

**ਐਨਤੋਨੀਓ ਮੈਨੁਅਲ ਦੇ ਓਲੀਵੇਰਾ ਗੁਤੇਰਸ** (ਜਨਮ 30 ਅਪ੍ਰੈਲ 1949) ਇੱਕ ਪੁਰਤਗਾਲੀ ਸਿਆਸਤਦਾਨ ਅਤੇ ਡਿਪਲੋਮੈਟ ਹੈ ਜੋ ਸੰਯੁਕਤ ਰਾਸ਼ਟਰ ਦਾ ਮੌਜੂਦਾ ਸਕੱਤਰ-ਜਨਰਲ  ਹੈ। ਗੁਤੇਰਸ 1995 ਤੋਂ 2002 ਤੱਕ ਪੁਰਤਗਾਲ ਦਾ ਪ੍ਰਧਾਨ ਮੰਤਰੀ ਰਿਹਾ। ਉਸ ਨੇ ਸੋਸ਼ਲਿਸਟ ਇੰਟਰਨੈਸ਼ਨਲ ਦੇ ਪ੍ਰਧਾਨ ਦੇ ਤੌਰ 'ਤੇ ਇੱਕ ਵਾਰ ਲਈ ਸੇਵਾ ਕੀਤੀ। ਉਹ ਜੂਨ 2005 ਤੋਂ ਦਸੰਬਰ 2015 ਤੱਕ ਸ਼ਰਨਾਰਥੀਆਂ ਲਈ ਸੰਯੁਕਤ ਰਾਸ਼ਟਰ ਦਾ ਹਾਈ ਕਮਿਸ਼ਨਰ ਸੀ ਅਤੇ ਅਕਤੂਬਰ 2016 ਵਿੱਚ ਸੰਯੁਕਤ ਰਾਸ਼ਟਰ ਸੁਰੱਖਿਆ ਪ੍ਰੀਸ਼ਦ ਨੇ ਬੈਨ ਕੀ ਮੂਨ ਤੋਂ ਬਾਅਦ ਸੰਯੁਕਤ ਰਾਸ਼ਟਰ ਦਾ ਸਕੱਤਰ-ਜਨਰਲ ਐਲਾਨ ਕੀਤਾ।

ਸ਼੍ਰੇਣੀ:ਪੁਰਤਗਾਲ ਦੇ ਪ੍ਰਧਾਨ ਮੰਤਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1949
ਸ਼੍ਰੇਣੀ:ਸੰਯੁਕਤ ਰਾਸ਼ਟਰ ਦੇ ਸਕੱਤਰ-ਜਨਰਲ
ਗ਼ੁਲਾਮ ਮੁਸਤਫਾ ਖ਼ਾਨ

ਉਸਤਾਦ **ਗ਼ੁਲਾਮ ਮੁਸਤਫਾ ਖ਼ਾਨ **(ਜਨਮ: 3 ਮਾਰਚ 1931) ਹਿੰਦੁਸਤਾਨੀ ਸ਼ਾਸਤਰੀ ਸੰਗੀਤ ਪਰੰਪਰਾ ਦਾ ਕਲਾਸਿਕ ਸੰਗੀਤਕਾਰ ਹੈ। ਇਨ੍ਹਾਂ ਦਾ ਸਬੰਧ ਸੰਗੀਤਕ ਘਰਾਣੇ "ਰਾਮਪੁਰ-ਸਾਹਸਵਾਨ ਘਰਾਣਾ" ਨਾਲ ਹੈ। 

## ਹਵਾਲੇ 
ਸ਼੍ਰੇਣੀ:ਜਨਮ 1931
ਸ਼੍ਰੇਣੀ:ਭਾਰਤੀ ਮੁਸਲਮਾਨ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਗਾਇਕ
ਸੂਬਾ ਬਦਖ਼ਸ਼ਾਂ

**ਸੂਬਾ ਬਦਖ਼ਸ਼ਾਂ** (Badakhshan Province) (ਪਸ਼ਤੋ ਬਦਖਸ਼ਾਨ ਵਲਾਏਤ, ਦਰੀ ਉਸਤਾਨ ਬਦਖਸ਼ਾਨ) ਅਫ਼ਗਾਨਿਸਤਾਨ ਦੇ ਚੌਂਤੀ ਸੂਬਿਆਂ ਵਿੱਚੋਂ ਇੱਕ ਹੈ।
ਇਸ ਇਲਾਕ਼ੇ ਦਾ ਜਿਕਰ ਸਭ ਤੋਂ ਪਹਿਲਾਂ ਖ਼ੁਸ਼ਾਰੀਹ ਦੇ ਕੁਤਬੇ ਵਿੱਚ ਮਿਲਦਾ ਹੈ। ਦੇਸ਼ ਦੇ ਉੱਤਰ-ਪੂਰਬੀ ਭਾਗ ਵਿੱਚ ਹਿੰਦੂ ਕੁਸ਼ ਪਰਬਤਾਂ ਅਤੇ ਆਮੂ ਦਰਿਆ ਦੇ ਵਿੱਚ ਸਥਿਤ ਹੈ। ਇਹ ਇਤਿਹਾਸਿਕ ਬਦਖਸ਼ਾਨ ਖੇਤਰ ਦਾ ਹਿੱਸਾ ਹੈ। ਇਸਦਾ ਖੇਤਰਫਲ 44,059 ਵਰਗ ਕਿਮੀ ਹੈ ਅਤੇ ਇਸਦੀ ਆਬਾਦੀ ਸੰਨ 1212 ਵਿੱਚ ਲੱਗਪਗ 10 ਲੱਖ ਅਨੁਮਾਨਿਤ ਕੀਤੀ ਗਈ ਸੀ। ਅਫਗਾਨਿਸਤਾਨ ਨੂੰ ਚੀਨ ਦੁਆਰਾ ਨਿਅੰਤਰਿਤ ਤਿਬਤ ਅਤੇ ਸ਼ਿੰਜਿਆਂਗ ਖੇਤਰਾਂ ਨੂੰ ਜੋੜਨ ਵਾਲਾ ਦੁਰਗਮ ਵਾਖਾਨ ਗਲਿਆਰਾ ਵੀ ਇਸ ਪ੍ਰਾਂਤ ਵਿੱਚ ਆਉਂਦਾ ਹੈ।

## ਹਵਾਲੇ
ਸ਼੍ਰੇਣੀ:ਅਫ਼ਗ਼ਾਨਿਸਤਾਨ ਦੇ ਪ੍ਰਾਂਤ
ਗਾਜ਼ੀਆਬਾਦ ਜੰਕਸ਼ਨ ਰੇਲਵੇ ਸ਼ਟੇਸ਼ਨ

**ਗਾਜ਼ੀਆਬਾਦ ਜੰਕਸ਼ਨ ਰੇਲਵੇ ਸਟੇਸ਼ਨ** ਕਾਨਪੁਰ-ਦਿੱਲੀ ਭਾਗ ਤੇ ਹਾਵੜਾ-ਦਿੱਲੀ ਦੀ ਮੁੱਖ ਲਾਈਨ, ਹਾਵੜਾ-ਗਯਾ-ਦਿੱਲੀ ਲਾਈਨ ਅਤੇ ਦਿੱਲੀ-ਮੁਰਾਦਾਬਾਦ-ਲਖਨਊ ਲਾਈਨ 'ਤੇ ਹੈ. ਇਹ ਗਾਜ਼ੀਆਬਾਦ ਜ਼ਿਲੇ ਵਿੱਚ ਉੱਤਰ ਪ੍ਰਦੇਸ਼, ਭਾਰਤੀ ਰਾਜ ਵਿੱਚ ਸਥਿਤ ਹੈ. ਇਹ ਗਾਜ਼ੀਆਬਾਦ ਨੂੰ ਆਪਣੀਆ ਸੇਵਾਵਾ ਦਿੰਦਾ ਹੈ.

## ਇਤਿਹਾਸ
ਈਸਟ ਇੰਡੀਅਨ ਦੇ ਸਮੇਂ 1866 ਵਿੱਚ ਵਿੱਚ ਹਾਵੜਾ-ਦਿੱਲੀ ਲਾਈਨ ਤੇ ਰੇਲ ਦਾ ਯਾਤਾਯਤ ਸ਼ੁਰੂ ਹੋਇਆ ਸੀ. ਪਰ ਮੇਰਠ ਅਤੇ ਦਿੱਲੀ ਦੇ ਵਿਚਕਾਰ ਰੇਲਵੇ ਲਾਈਨ ਦਾ ਨਿਰਮਾਣ 1864 ਵਿੱਚ ਹੀ ਪੂਰਾ ਕਰ ਦਿਤਾ ਗਿਆ ਸੀ. ਸਿੰਧ, ਪੰਜਾਬ ਅਤੇ ਦਿੱਲੀ ਰੇਲਵੇ ਨੇ 1870 ਵਿੱਚ 483 ਕਿਲੋਮੀਟਰ ਲੰਬੀ (300 ਮੀਲ) ਅੰਮ੍ਰਿਤਸਰ-ਅੰਬਾਲਾ-ਸਹਾਰਨਪੁਰ-ਗਾਜ਼ੀਆਬਾਦ ਲਾਈਨ ਦਿੱਲੀ ਨਾਲ ਮੁਲਤਾਨ (ਹੁਣ ਪਾਕਿਸਤਾਨ ਵਿਚ) ਨਾਲ ਜੁੜਨ ਦਾ ਕੰਮ ਪੂਰਾ ਕੀਤਾ ਸੀ. ਗਾਜ਼ੀਆਬਾਦ-ਮੁਰਾਦਾਬਾਦ ਲਿੰਕ 1900 ਵਿੱਚ ਅਵਧ ਅਤੇ ਰੋਹਿਲ ਖੰਡ ਰੇਲਵੇ ਦੁਆਰਾ ਸਥਾਪਤ ਕੀਤਾ ਗਿਆ ਸੀ

## ਵਿਧੁਤੀਕਰਨ
ਟੁੰਡਲਾ-ਅਲੀਗੜ੍ਹ-ਗਾਜ਼ੀਆਬਾਦ ਦੇ ਖੇਤਰ ਦੀ ਲਾਇਨ ਦਾ ਵਿਧੁਤੀਕਰਨ 1975-76 ਵਿੱਚ ਕੀਤਾ ਗਿਆ ਸੀ ਅਤੇ 1976-77 ਵਿੱਚ ਗਾਜ਼ੀਆਬਾਦ-ਨਿਜ਼ਾਮੂਦੀਨ-ਦਿੱਲੀ-ਦਿੱਲੀ ਦੇ ਖੇਤਰ ਦੀ ਲਾਇਨ ਦਾ.

140 ਕਿਲੋਮੀਟਰ (87 ਮੀਲ) ਲੰਮੀ ਗਾਜ਼ੀਆਬਾਦ-ਮੁਰਾਦਾਬਾਦ ਦੀ ਪੂਰੀ ਲਾਈਨ ਦਾ ਵਿਧੁਤੀਕਰਨ ਜਨਵਰੀ 2016 ਵਿੱਚ ਪੂਰੀ ਹੋਇਆ. ਗਾਜ਼ੀਆਬਾਦ-ਮੇਰਠ-ਮੁਜ਼ੱਫਰਨਗਰ-ਸਹਾਰਨਪੁਰ-ਰੁੜਕੀ-ਹਰਿਦੁਆਰ ਲਾਈਨ ਦੇ ਵਿਧੁਤੀਕਰਨ ਦਾ ਕੰਮ ਵੀ ਮਾਰਚ 2016 ਵਿੱਚ ਖੋਲ ਦਿੱਤਾ ਗਿਆ.

## ਸਥਾਨਿਕ ਵਿਧੁਤੀ ਟ੍ਰੇਨਾ
ਸਥਾਨਕ ਵਿਧੁਤੀ ਟ੍ਰੇਨਾ ਗਾਜਿਆਬਾਦ ਰੇਲਵੇ ਸ਼ਟੇਸ਼ਨ ਤੋ ਰਾਜਧਾਨੀ ਖੇਤਰ ਵਾਸਤੇ ਲਗਾਤਾਰ ਉਪਲਬਧ ਹਨ. ਦੂਰੀ:. ਦਿੱਲੀ ਰੇਲਵੇ ਸਟੇਸ਼ਨ (26 ਕਿਲੋਮੀਟਰ), ਪੁਰਾਣੀ ਦਿੱਲੀ ਰੇਲਵੇ ਸਟੇਸ਼ਨ (20 ਕਿਲੋਮੀਟਰ), ਹਜ਼ਰਤ ਨਿਜ਼ਾਮੂਦੀਨ ਰੇਲਵੇ ਸਟੇਸ਼ਨ (23 ਕਿਲੋਮੀਟਰ), ਆਨੰਦ ਵਿਹਾਰ (13 ਕਿਲੋਮੀਟਰ)

## ਸਥਾਨਿਕ ਟ੍ਰੇਨਾ ਦੀ ਸਾਰਣੀ
ਸਥਾਨਕ ਰੇਲ ਈ ਏਮ ਯੂ ਤੇ ਏਮ ਈ ਏਮ ਯੂ ਪ੍ਸ੍ਜਰ, ਜੋ ਕਿ ਇੱਕ ਪੂਰਵ ਨਿਰਧਾਰਿਤ ਸਮੇਂ ਤੇ ਕੁੱਝ- ਕੁੱਝ ਸਮੇਂ ਤੇ ਚਲਦਿਆ ਹਨ. ਇਹ ਟ੍ਰੇਨਾ ਜਲਦੀ ਸੁਬਹ ਤੋ ਦੇਰ ਰਾਤ ਤੱਕ ਚੱਲਦੀਆ ਹਨ.

## ਸੁਵਿਧਾਵਾ
ਗਾਜੀਆਬਾਦ ਸ਼ਟੇਸ਼ਨ ਤੇ ਯਾਤਰਿਆ ਵਾਸਤੇ ਉਡੀਕ ਕਮਰੇ, ਪਾਣੀ ਦੀ ਕੂਲਰ, ਸ਼ੁੱਧ ਸ਼ਾਕਾਹਾਰੀ ਰੈਸਟੋਰਟ, ਤਾਜ਼ਗੀ ਕਮਰੇ, ਕਿਤਾਬ ਨੂੰ ਖੁਰਲੀ, ਕੰਪਿਊਟਰੀਕਰਨ ਰਿਜ਼ਰਵੇਸ਼ਨ ਦੇ ਦਫ਼ਤਰ, ਅਤੇ ਟੈਲੀਫੋਨ ਬੂਥ ਦੀਆ ਸੁਵਿਧਾਵਾ ਮੋਜੂਦ ਹਨ.

## ਹਵਾਲੇ
ਸ਼੍ਰੇਣੀ:ਦਿੱਲੀ ਰੇਲਵੇ ਡਿਵੀਜ਼ਨ
ਸ਼੍ਰੇਣੀ:ਗਾਜ਼ੀਆਬਾਦ ਜ਼ਿਲ੍ਹੇ ਵਿੱਚ ਰੇਲਵੇ ਸਟੇਸ਼ਨ
ਅਗਲਾ ਸਵਰ

**ਅਗਲਾ ਸਵਰ**, ਬੋਲਚਾਲ ਦੀਆਂ ਕੁਝ ਭਾਸ਼ਾਵਾਂ ਵਿੱਚ ਵਰਤੀ ਜਾਂਦੀ ਸਵਰ ਧੁਨੀਆਂ ਦੀ ਉਸ ਸ਼੍ਰੇਣੀ ਵਿੱਚ ਕੋਈ ਸਵਰ ਧੁਨੀ ਹੁੰਦੀ ਹੈ, ਜਿਸ ਦੀ ਪਰਿਭਾਸ਼ਕ ਖ਼ੂਬੀ ਜੀਭ ਦਾ, ਮੂੰਹ ਵਿੱਚ ਬਿਨਾਂ ਇੰਨਾ ਭੀਚੇ ਕਿ ਧੁਨੀ ਵਿਅੰਜਨ ਬਣ ਜਾਵੇ, ਸੰਭਵ ਹੱਦ ਤੱਕ ਮੂਹਰਲੇ ਪਾਸੇ ਹੋਣਾ ਹੈ।
## ਹਵਾਲੇ 
ਸ਼੍ਰੇਣੀ:ਧੁਨੀ ਵਿਗਿਆਨ
ਸ਼ਹਿਜ਼ਾਦ ਨਵਾਜ਼

**ਸ਼ਹਿਜ਼ਾਦ ਨਵਾਜ਼ **ਇਕ ਪਾਕਿਸਤਾਨੀ ਫਿਲਮਕਾਰ, ਅਦਾਕਾਰ, ਗਾਇਕ, ਵਿਗਿਆਪਨਕਾਰ ਅਤੇ ਗ੍ਰਾਫਿਕ ਡਿਜ਼ਾਇਨਰ ਹੈ।  ਇਸਨੇ ਬਹੁਤ ਸਾਰੇ ਖ਼ਬਰੀ ਅਦਾਰੇ ਅਤੇ ਮੀਡੀਆ ਪ੍ਰਕਾਸ਼ਨ ਜਿਵੇਂ 
ਜੀਓ ਟੀਵੀ, PTV, ary, ਦੁਨੀਆ ਨਿਊਜ਼ ਅਤੇ ਜੰਗ ਗਰੁੱਪ ਆਫ਼ ਨਿਊਜ਼  ਦੇ ਲਈ ਇੱਕ ਸਲਾਹਕਾਰ ਦੇ ਤੌਰ ਤੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ।

2003 ਅਤੇ 2005 ਵਿੱਚ ਇਸਨੇ ਮੋਹਸੀਨ ਹਾਮਿਦ ਦੀ ਕਿਤਾਬ ਮੋਥ ਸਮੋਕ ਉਪਰ ਆਧਾਰਿਤ ਦੋ ਫ਼ਿਲਮਾਂ ਬਣਾਈਆਂ ਅਤੇ ਉਸ ਵਿੱਚ ਅਦਾਕਾਰੀ ਵੀ ਕੀਤੀ। ਜੀਓ ਟੀਵੀ ਦੇ ਹਿੱਟ ਡਰਾਮਾ ਸੀਰੀਅਲ *ਐਨਾ *(2004) ਵਿੱਚ ਵੀ ਅਦਾਕਾਰੀ ਕੀਤੀ। 

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਅਦਾਕਾਰ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਵਿਸ਼ਵ ਮਾਨਸਿਕ ਸਿਹਤ ਦਿਹਾੜਾ

**ਵਿਸ਼ਵ ਮਾਨਸਿਕ ਸਿਹਤ ਦਿਵਸ** (10 ਅਕਤੂਬਰ) ਗਲੋਬਲ ਮਾਨਸਿਕ ਸਿਹਤ ਸਿੱਖਿਆ, ਜਾਗਰੂਕਤਾ ਅਤੇ ਵਕਾਲਤ ਲਈ ਇੱਕ ਦਿਹਾੜਾ ਹੈ। ਪਹਿਲੀ ਵਾਰ 150 ਤੋਂ ਵੱਧ ਦੇਸ਼ਾਂ ਵਿੱਚ ਸੰਪਰਕ ਅਤੇ ਮੈਂਬਰਾਂ ਵਾਲੇ ਗਲੋਬਲ ਮਾਨਸਿਕ ਸਿਹਤ ਸੰਗਠਨ, ਵਿਸ਼ਵ ਮਾਨਸਿਕ ਸਿਹਤ ਫੈਡਰੈਸ਼ਨ ਦੀ ਪਹਿਲਕਦਮੀ ਨਾਲ 1992 ਵਿੱਚ ਇਹ ਦਿਨ ਮਨਾਉਣਾ ਸ਼ੁਰੂ ਕੀਤਾ ਗਿਆ ਸੀ। ਹਰ ਵਾਰ ਅਕਤੂਬਰ ਦੇ ਇਸ ਦਿਨ, ਮਾਨਸਿਕ ਬਿਮਾਰੀ ਅਤੇ ਲੋਕਾਂ ਦੇ ਜੀਵਨ ਤੇ ਇਸ ਦੇ ਪ੍ਰਮੁੱਖ ਪ੍ਰਭਾਵਾਂ ਵੱਲ ਧਿਆਨ ਖਿਚਣ ਲਈ ਹਜ਼ਾਰਾਂ ਸਮਰਥਕ ਇਸ ਸਾਲਾਨਾ ਜਾਗਰੂਕਤਾ ਪ੍ਰੋਗਰਾਮ ਨੂੰ ਮਨਾਉਣ ਲਈ ਅੱਗੇ ਆਉਂਦੇ ਹਨ। ਕੁਝ ਦੇਸ਼ਾਂ ਵਿੱਚ ਇਹ ਦਿਨ ਇੱਕ ਜਾਗਰੂਕਤਾ ਹਫਤੇ ਦਾ ਹਿੱਸਾ ਹੈ, ਜਿਵੇਂ ਅਮਰੀਕਾ ਵਿੱਚ ਮਾਨਸਿਕ ਬਿਮਾਰੀ ਜਾਗਰੂਕਤਾ ਹਫਤਾ ਅਤੇ ਆਸਟਰੇਲੀਆ ਵਿੱਚ ਮਾਨਸਿਕ ਸਿਹਤ ਹਫ਼ਤਾ। 

## ਇਹ ਵੀ ਵੇਖੋ 
* ਗਲੋਬਲ ਮਾਨਸਿਕ ਸਿਹਤ
* ਮਾਨਸਿਕ ਬਿਮਾਰੀ ਜਾਗਰੂਕਤਾ ਹਫਤਾ
* ਮਾਨਸਿਕ ਰੋਗ ਬਾਰੇ ਨੈਸ਼ਨਲ ਅਲਾਇੰਸ (NAMI)
* ਮਾਨਸਿਕ ਸਿਹਤ ਦੀ ਨੈਸ਼ਨਲ ਇੰਸਟੀਚਿਊਟ (NIMH)
* ਵਿਸ਼ਵ ਸਿਹਤ ਦਿਵਸ

## ਹਵਾਲੇ 
## ਬਾਹਰੀ ਲਿੰਕ 
* ਮਾਨਸਿਕ ਸਿਹਤ ਦੇ ਲਈ ਵਿਸ਼ਵ ਫੈਡਰੇਸ਼ਨ
* ਵਿਸ਼ਵ ਮਾਨਸਿਕ ਸਿਹਤ ਦਿਵਸ ਹੈ (WHO)

ਸ਼੍ਰੇਣੀ:ਮਾਨਸਿਕ ਸਿਹਤ
ਦਾਮੀਆ ਫਾਰੂਕ

**ਦਾਮੀਆ ਫਰੂਕ **ਇਕ ਪਾਕਿਸਤਾਨੀ ਗਾਇਕਾ, ਗੀਤਕਾਰ ਅਤੇ ਸੰਗੀਤਕਾਰ ਹੈ। ਦਾਮੀਆ ਨੇ 13 ਸਾਲ ਦੀ ਉਮਰ ਵਿੱਚ (2012 ਤੋਂ) ਵਿੱਚ ਗਾਉਣਾ ਸ਼ਰੂ ਕੀਤਾ। ਇਹ 3 ਦਸੰਬਰ 1998 ਵਿੱਚ ਲਾਹੌਰ, ਪਾਕਿਸਤਾਨ ਵਿਚ ਜਨਮੀ। ਇਸ ਨੇ ਵੱਖ ਵੱਖ ਚੈਨਲਾਂ ਦੇ ਸੀਰੀਅਲਾਂ/ਨਾਟਕਾਂ ਵਿੱਚ ਪਿਠ ਵਰਤੀ ਗਾਇਕ ਦੇ ਰੂਪ ਵਿੱਚ ਭਮਿਕਾ ਨਿਭਾਈ, ਜਿਵੇਂ: "ਕਿਸ ਸੇ ਕਹੂੰ" (ਪੀਟੀਵੀ), "ਫਿਰ ਸੇ ਮੇਰੀ ਕਿਸਮਤ ਲਿਖਦੇ", "ਚਾਂਦ ਜਲਤਾ ਰਹਾ" (ਪੀਟੀਵੀ), "ਦਿਲ ਮੁਹੱਲੇ ਕੀ ਹਵੇਲੀ" (ਜੀਓ), "ਕਨੀਜ਼" (ਏਪਲੱਸ), "ਜ਼ਿੰਦਗੀ ਮੁਜੇ ਤੇਰਾ ਪਤਾ ਚਾਹੀਏ" (ਪੀਟੀਵੀ) ਆਦਿ ਤੋਂ ਬਿਨ੍ਹਾਂ ਫਿਲਮਾਂ "ਇਸ਼ਕ ਪੌਜੀਟਿਵ" ਅਤੇ "ਬਲਾਈਂਡ ਲਵ" (2016) ਵਿੱਚ ਵੀ ਗਾਇਆ। ਦਾਮੀਆ ਨੇ ਕੋਕ ਸਟੂਡੀਓ (ਪਾਕਿਸਤਾਨ) ਵਿਚ ਸੀਜ਼ਨ - 9 ਵਿੱਚ ਪਰੀਸਾ ਫ਼ਾਰੂਖ ਨਾਲ ਵੀ ਗੀਤ ਗਾਇਆ। 

## ਹਵਾਲੇ 
ਸ਼੍ਰੇਣੀ:ਜਨਮ 1998
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਅਦਾਕਾਰਾਵਾਂ
ਸ਼੍ਰੇਣੀ:ਪਾਕਿਸਤਾਨੀ ਲੋਕ
ਮਾਨਸਿਕ ਸਿਹਤ

thumb|ਇੱਥੇ ਭਾਵਨਾਤਮਕ ਵਿਗਾੜ ਹੁੰਦੇ ਹਨ ਜੋ ਉਨ੍ਹਾਂ ਲੋਕਾਂ ਨੂੰ ਪ੍ਰਭਾਵਤ ਕਰਦੇ ਹਨ ਜੋ ਇਸ ਦੇ ਕਿਸੇ ਵੀ ਰੂਪ ਵਿੱਚ ਸ਼ਕਤੀ ਦੀ ਵਰਤੋਂ ਕਰਦੇ ਹਨ, ਜਿਨ੍ਹਾਂ ਵਿੱਚੋਂ ਹੂਬ੍ਰਿਸ ਸਿੰਡਰੋਮ, ਮੇਗਾਲੋਮੇਨੀਆ, ਹੈਮਰਟੀਆ ਜਾਂ ਨਰਕਸਿਜ਼ਮ ਵੱਖਰੇ ਹਨ.
**ਮਾਨਸਿਕ ਸਿਹਤ** ਜਾਂ ਤਾਂ ਸੰਗਿਆਨਾਤਮਕ ਅਤੇ ਭਾਵਨਾਤਮਕ ਸਲਾਮਤੀ ਦੇ ਪੱਧਰ ਦਾ ਵਰਣਨ ਕਰਦੀ ਹੈ ਜਾਂ ਫਿਰ ਕਿਸੇ ਮਾਨਸਿਕ ਵਿਕਾਰ ਦੀ ਨਾਮੌਜੂਦਗੀ ਨੂੰ ਦਰਸ਼ਾਂਦੀ ਹੈ। ਸਕਾਰਾਤਮਕ ਮਨੋਵਿਗਿਆਨ ਵਿਸ਼ੇ ਜਾਂ ਸਰਬੱਤਵਾਦ ਦੇ ਦ੍ਰਿਸ਼ਟੀਕੋਣ ਤੋਂ ਮਾਨਸਿਕ ਸਿਹਤ ਵਿੱਚ ਇੱਕ ਵਿਅਕਤੀ ਦੇ ਜੀਵਨ ਦਾ ਆਨੰਦ ਲੈਣ ਦੀ ਸਮਰੱਥਾ ਅਤੇ ਜੀਵਨ ਦੀਆਂ ਗਤੀਵਿਧੀਆਂ ਅਤੇ ਮਨੋਵਿਗਿਆਨਕ ਲਚੀਲਾਪਨ ਹਾਸਲ ਕਰਨ ਦੀ ਕੋਸ਼ਿਸ਼ ਦੇ ਵਿੱਚ ਸੰਤੁਲਨ ਪੈਦਾ ਕਰਨਾ ਸ਼ਾਮਿਲ ਹੋ ਸਕਦਾ ਹੈ। ਇਹ ਪਹਿਲਾਂ ਕਿਹਾ ਜਾ ਚੁੱਕਿਆ ਹੈ ਕਿ ਮਾਨਸਿਕ ਸਿਹਤ ਦੀ ਕੋਈ ਇੱਕ ਅਧਿਕਾਰਿਕ ਪਰਿਭਾਸ਼ਾ ਨਹੀਂ ਹੈ। ਸੱਭਿਆਚਾਰਕ ਵਖਰੇਵੇਂ, ਵਿਅਕਤੀਪਰਕ ਜਾਇਜਾ ਅਤੇ ਪ੍ਰਤੀਯੋਗੀ ਪੇਸ਼ੇਵਰ ਸਿੱਧਾਂਤ, ਇਹ ਸਾਰੇ ਇਸ ਗੱਲ ਨੂੰ ਪ੍ਰਭਾਵਿਤ ਕਰਦੇ ਹਨ ਕਿ ਮਾਨਸਿਕ ਸਿਹਤ ਨੂੰ ਕਿਵੇਂ ਪਰਿਭਾਸ਼ਿਤ ਕੀਤਾ ਜਾਂਦਾ ਹੈ।

## ਹਵਾਲੇ 
ਸ਼੍ਰੇਣੀ:ਮਾਨਸਿਕ ਸਿਹਤ
ਕੇਂਦ੍ਰੀ ਸੂਹੀਆ ਏਜੰਸੀ

**ਕੇਂਦਰੀ ਸੂਹੀਆ ਏਜੰਸੀ** (**ਸੀ ਆਈ ਏ**): ਦੇਸ਼ ਅੰਦਰ ਅਤੇ ਬਦੇਸ਼ਾਂ ਅੰਦਰ ਸਿਆਸੀ, ਆਰਥਕ ਅਤੇ ਫੌਜੀ ਸੂਚਨਾ ਇਕੱਤਰ ਕਰਨ ਦਾ ਕੰਮ ਜਥੇਬੰਦ ਕਰਨ ਲਈ ਅਮਰੀਕਾ ਵਿੱਚ 1947 ਵਿੱਚ ਕਾਇਮ ਕੀਤੀ ਗਈ ਇੱਕ ਸਿਆਸੀ ਸੰਸਥਾ ਹੈ।

## ਹਵਾਲੇ
ਸ਼੍ਰੇਣੀ:ਸੀ ਆਈ ਏ
ਕੌਮੀ ਮੁਕਤੀ ਇਨਕਲਾਬ

ਕੌਮੀ ਮੁਕਤੀ ਲਹਿਰ ਵਿੱਚੋਂ ਪੈਦਾ ਹੋਣ ਵਾਲ਼ਾ ਇਨਕਲਾਬ। ਇਹਦਾ ਮੰਤਵ ਬਦੇਸ਼ੀ ਗਲਬੇ ਨੂੰ ਤਬਾਹ ਕਰਨਾ ਅਤੇ ਕੌਮੀ ਅਜ਼ਾਦੀ ਜਿੱਤਣਾ, ਕੌਮੀ ਬਸਤੀਵਾਦੀ ਜ਼ਬਰ ਅਤੇ ਲੁੱਟਚੋਂਘ ਦਾ ਅੰਤ ਕਰਨਾ, ਕੌਮਾਂ ਦੇ ਸਵੈ-ਨਿਰਣੇ ਦੇ ਅਧਿਕਾਰ ਨੂੰ ਲਾਗੂ ਕਰਨਾ ਅਤੇ ਕੌਮੀ ਰਾਜ ਦੀ ਸਥਾਪਨਾ ਕਰਨਾ ਹੁੰਦਾ ਹੈ। ਵੱਖ ਵੱਖ ਨੁਕਤਾ ਨਿਗਾਹ ਤੋਂ, ਇਨ੍ਹਾਂ ਯੁੱਧਾਂ ਨੂੰ ਬਗਾਵਤਾਂ, ਗਦਰ, ਅਤੇ ਆਜ਼ਾਦੀ ਦੀਆਂ ਜੰਗਾਂ ਕਹਿੰਦੇ ਹਨ। 

## ਹਵਾਲੇ
ਸ਼੍ਰੇਣੀ:ਕੌਮੀ ਮੁਕਤੀ ਅੰਦੋਲਨ
ਕੂ ਕਲਕਸ ਕਲਾਂ

**ਕੂ ਕਲਕਸ ਕਲਾਂ** (**ਕਕਕ**), ਜਾਂ "**ਦ ਕਲਾਂ**", ਸੰਯੁਕਤ ਰਾਜ 'ਚ ਤਿੰਨ ਵੱਖ ਵੱਖ ਅਤੀਤ ਦੇ ਅਤੇ ਵਰਤਮਾਨ ਅੰਦੋਲਨਾਂ ਦਾ ਨਾਮ ਹੈ।
ਇਹ ਅਮਰੀਕਾ ਦੀ ਇੱਕ ਨਸਲਵਾਦੀ ਦਹਿਸ਼ਤਵਾਦੀ ਜਥੇਬੰਦੀ ਹੈ ਜੋ 1865 ਵਿੱਚ ਕਾਇਮ ਕੀਤੀ ਗਈ ਸੀ ਅਤੇ ਮੁੱਢਲੇ 1870ਵਿਆਂ ਵਿੱਚ ਇਸ ਤੇ ਸਰਕਾਰੀ ਤੌਰ 'ਤੇ ਪਾਬੰਦੀ ਲਾ ਦਿੱਤੀ ਗਈ ਸੀ। ਇਹ ਕੱਟੜਵਾਦੀ ਪਿਛਾਖੜੀ ਧਾਰਾਵਾਂ ਦੀ ਵਕਾਲਤ ਕਰਦੀ ਹੈ ਜਿਵੇਂ: ਗੋਰਿਆਂ ਦੀ ਸਰਬਉੱਚਤਾ, ਗੋਰਾ ਰਾਸ਼ਟਰਵਾਦ, ਇਮੀਗ੍ਰੇਸ਼ਨ-ਵਿਰੋਧ, ਅਤੇ, ਖਾਸ ਕਰਕੇ ਬਾਅਦ ਵਿੱਚ ਵਰਤੀ, ਨੌਰਦਿਕਵਾਦ, ਕੈਥੋਲਿਕਵਾਦ ਵਿਰੋਧ, ਅਤੇ ਸੈਮਟਿਕ ਵਿਰੋਧ। ਅਜਿਹੀ ਨਫਰਤ ਵਾਲ;ਇ ਸੋਚ ਦਾ ਪ੍ਰਗਟਾਵਾ ਇਸਨੇ ਇਤਿਹਾਸਕ ਤੌਰ 'ਤੇ ਉਹਨਾਂ ਲੋਕਾਂ ਅਤੇ ਵਿਅਕਤੀਆਂ ਦੇ ਖਿਲਾਫ਼ ਦਹਿਸਤਪਸੰਦੀ ਰਾਹੀਂ ਕੀਤਾ।

## ਹਵਾਲੇ
ਆਰਥਿਕਤਾਵਾਦ

**ਆਰਥਿਕਤਾਵਾਦ** ਸਾਰੇ ਸਮਾਜਿਕ ਤੱਥ ਆਰਥਿਕ ਆਯਾਮਾਂ ਤੱਕ ਘਟਾ ਦੇਣ ਨੂੰ ਕਹਿੰਦੇ ਹਨ। ਇਸ ਪਦ ਨੂੰ ਅਕਸਰ ਇੱਕ ਵਿਚਾਰਧਾਰਾ ਦੇ ਤੌਰ ਤੇ ਅਰਥਸ਼ਾਸਤਰ ਦੀ ਆਲੋਚਨਾ ਕਰਨ ਲਈ ਵਰਤਿਆ ਗਿਆ ਹੈ, ਜਿਸ ਵਿੱਚ ਸਪਲਾਈ ਅਤੇ ਮੰਗ ਹੀ ਫ਼ੈਸਲੇ ਲੈਣ ਵਿੱਚ ਮਹੱਤਵਪੂਰਨ ਕਾਰਕ ਹੁੰਦੇ ਹਨ ਅਤੇ ਹੋਰ ਸਾਰੇ ਕਾਰਕਾਂ ਨੂੰ ਨਜ਼ਰਅੰਦਾਜ਼ ਕਰ ਦਿੱਤਾ ਜਾਂਦਾ ਹੈ।

## ਮਾਰਕਸਵਾਦ ਵਿੱਚ ਇਸਤੇਮਾਲ
ਇਹ ਸ਼ਬਦ ਕਾਰਲ ਕੌਟਸਕੀ ਅਤੇ 19ਵੀਂ ਸਦੇ ਦੇ ਅੰਤ ਅਤੇ 20ਵੀਂ ਸਦੀ ਦੇ ਸ਼ੁਰੂ ਵਿੱਚ ਜਰਮਨੀ ਦੀ ਸੋਸ਼ਲ ਡੈਮੋਕ੍ਰੇਟਿਕ ਪਾਰਟੀ ਤੇ ਹਮਲਿਆਂ ਵਿੱਚ ਲੈਨਿਨ ਨੇ ਆਪਣੇ ਮਾਰਕਸਵਾਦੀ ਡਿਸਕੋਰਸ ਵਿੱਚ ਵਰਤਿਆ ਸੀ।

ਰੂਸੀ ਸਮਾਜਕ-ਜਮਹੂਰੀਅਤ ਵਿੱਚ ਇਸ ਮੌਕਾਪ੍ਰਸਤ ਰੁਝਾਨ ਦੇ ਹਮਾਇਤੀ ਮਜ਼ਦੂਰ ਲਹਿਰ ਦੇ ਕੰਮਾਂ ਨੂੰ ਸਿਰਫ਼ ਆਰਥਿਕ ਜਦੋਜਹਿਦਾਂ (ਕੰਮ ਦੀਆਂ ਹਾਲਤਾਂ ਵਿੱਚ ਸੁਧਾਰ, ਵੱਧ ਤਨਖਾਹਾਂ ਆਦਿ) ਤੱਕ ਸੀਮਤ ਰੱਖਣਾ ਚਾਹੁੰਦੇ ਸਨ। ਉਹ ਇਹ ਮੰਨਦੇ ਸਨ ਕਿ ਸਿਆਸੀ ਸੰਘਰਸ਼ ਸਿਰਫ ਉਦਾਰਵਾਦੀ ਸਰਮਾਏਦਾਰ ਧੜਿਆਂ ਵੱਲੋਂ ਕੀਤਾ ਜਾਣਾ ਚਾਹੀਦਾ ਹੈ। ਆਰਥਿਕਤਾਵਾਦੀ ਮਜ਼ਦੂਰ ਜਮਾਤ ਦੀ ਪਾਰਟੀ, ਉਸਦੇ ਇਨਕਲਾਬੀ ਸਿਧਾਂਤ ਦੀ ਆਗੂ ਭੂਮਿਕਾ ਨੂੰ ਨਹੀਂ ਮੰਨਦੇ ਸਨ ਅਤੇ ਮਜ਼ਦੂਰ ਲਹਿਰ ਵਿੱਚ ਆਪਮੁਹਾਰਤਾ ਦਾ ਪ੍ਰਚਾਰ ਕਰਦੇ ਸਨ। ਆਰਥਿਕਤਾਵਾਦ ਨੇ ਮਜ਼ਦੂਰ ਜਮਾਤ ਵਿੱਚ ਸਰਮਾਏਦਾਰੀ ਦੇ ਪ੍ਰਭਾਵ ਦੇ ਵਾਹਕ ਦਾ ਕੰਮ ਕੀਤਾ। ਆਰਥਿਕਤਾਵਾਦ ਦੇ ਫੈਲਾਅ ਲਈ ਕੇਂਦਰੀਕ੍ਰਿਤ ਮਜ਼ਦੂਰ ਪਾਰਟੀ ਦੀ ਉਸਾਰੀ ਦੇ ਰਾਹ ਵਿੱਚ ਰੋਕਾਂ ਖੜੀਆਂ ਕੀਤੀਆਂ। ਲੈਨਿਨ ਦੇ ਅਖ਼ਬਾਰ ‘ਇਸਕਰਾ’ ਨੇ ਆਰਥਿਕਤਾਵਾਦ ਦੇ ਦੀਵਾਲੀਏਪਣ ਨੂੰ ਪ੍ਰਗਟ ਕੀਤਾ। ਲੈਨਿਨ ਦੀਆਂ ਰਚਨਾਵਾਂ ਨੇ, ਖਾਸ ਕਰਕੇ ‘ਕੀ ਕਰਨਾ ਲੋੜੀਏ?’ (1902) ਸਿਰਲੇਖ ਹੇਠ ਛਪੀ ਕਿਤਾਬ ਨੇ ਇਸਨੂੰ ਵਿਚਾਰਧਾਰਕ ਤੌਰ ਤੇ ਨਕਾਰਾ ਕਰ ਦਿੱਤਾ।

## ਹਵਾਲੇ
ਸ਼੍ਰੇਣੀ:ਮਾਰਕਸਵਾਦ
ਰੰਗਰੇਜ਼

**ਰੰਗਰੇਜ਼ **ਜਾਂ ਰੰਗਾਰਾਜੁ ਇਕ ਭਾਰਤੀ ਜਾਤੀ ਹੈ, ਇਸ ਨਾਲ ਸਬੰਧਿਤ ਲੋਕ ਭਾਰਤ ਦੇ  ਆਂਧਰਾ ਪ੍ਰਦੇਸ਼, ਮਹਾਂਰਾਸ਼ਟਰ, ਕਰਨਾਟਕ ਆਦਿ ਰਾਜਾਂ ਵਿਚ ਵਸੇ ਹੋੲੇ ਹਨ।

## ਹਵਾਲੇ 
## ਬਾਹਰੀ ਕੜੀਆਂ 
* http://www.bhavsarinternational.org/ 
* http://www.bhavsarkshatriya.org/ 

ਸ਼੍ਰੇਣੀ:ਭਾਰਤ ਦੇ ਸਮਾਜਿਕ ਸਮੂਹ
ਸਿਆਲ ਕਬੀਲਾ

**ਸਿਆਲ** (سیال خاندان) ਭਾਰਤ ਅਤੇ ਪਾਕਿਸਤਾਨ ਦੇ ਪੰਜਾਬ ਖੇਤਰ ਦਾ ਇੱਕ ਕਬੀਲਾ ਹੈ। ਇਹ ਵਿਸ਼ਵਾਸ ਕੀਤਾ ਹੈ ਕਿ ਝੰਗ ਸ਼ਹਿਰ ਰਾਏ ਸਿਆਲ ਨੇ 1288 ਵਿੱਚ ਬਸਾਇਆ ਸੀ। ਬੇਸ਼ੱਕ ਸਿਆਲ ਭਾਈਚਾਰੇ ਦੇ ਬਹੁਤੇ ਲੋਕ ਮੁਸਲਮਾਨ ਬਣ ਗਏ ਸਨ ਪਰ ਸ਼ੁਰੂ ਸ਼ੁਰੂ ਵਿੱਚ ਹਿੰਦੂ ਵੀ ਸਨ। 1881 ਈਸਵੀ ਦੀ ਮਰਦਮਸ਼ੁਮਾਰੀ ਅਨੁਸਾਰ ਬ੍ਰਿਟਿਸ਼ ਪੰਜਾਬ ਵਿੱਚ 17366 ਸਿਆਲ ਜੱਟ ਸਨ ਅਤੇ 77213 ਸਿਆਲ ਰਾਜਪੂਤ ਸਨ। ਇਹ ਇੱਕ ਘੁਮੰਤਰੂ ਕਬੀਲਾ ਸੀ ਜੋ ਪਹਿਲਾਂ ਚਨਾਬ ਜਿਹਲਮ ਦੇ ਖੇਤਰ ਵਿੱਚ ਆਬਾਦ ਹੋਇਆ।

## ਹਵਾਲੇ
ਸ਼੍ਰੇਣੀ:ਕਬੀਲਾ
ਵਾਂਦਾ ਵਾਸਿਲਿਊਸਕਾ

thumb|ਤਖ਼ਤੀ
thumb|ਵਾਂਦਾ ਵਾਸਿਲਿਊਸਕਾ 2
**ਵਾਂਦਾ ਵਾਸਿਲਿਊਸਕਾ** (), ਰੂਸੀ ਨਾਮ **ਵੰਦਾ ਲਵੋਵਨਾ ਵਾਂਦਾ ਵਾਸਿਲਿਊਸਕਾਇਆ** () (21 ਜਨਵਰੀ 1905 &ndash; 29 ਜੁਲਾਈ 1964), ਪੋਲੈਂਡੀ ਅਤੇ ਸੋਵੀਅਤ ਨਾਵਲਕਾਰ ਅਤੇ ਕਮਿਊਨਿਸਟ ਸਿਆਸੀ ਕਾਰਕੁਨ ਸੀ, ਜਿਸਨੇ ਦੂਜੇ ਵਿਸ਼ਵ ਯੁੱਧ ਦੇ ਦੌਰਾਨ ਸੋਵੀਅਤ ਲਾਲ ਫੌਜ ਦੀ ਇੱਕ ਪੋਲਿਸ਼ ਡਿਵੀਜ਼ਨ ਬਣਾਉਣ ਅਤੇ ਲੋਕ ਗਣਰਾਜ, ਹੰਗਰੀ ਦੇ ਗਠਨ ਵਿੱਚ ਅਹਿਮ ਭੂਮਿਕਾ ਨਿਭਾਈ।

ਉਹ ਵਾਰਸਾ ਤੇ ਸਤੰਬਰ 1939 ਵਿੱਚ ਜਰਮਨ ਹਮਲੇ ਸਮੇਂ ਉਥੋਂ ਨਿਕਲ ਗਈ ਅਤੇ ਸੋਵੀਅਤ-ਕਬਜ਼ੇ ਵਾਲੇ ਲ੍ਵੀਵ ਵਿੱਚ ਅਤੇ ਬਾਅਦ  ਸੋਵੀਅਤ ਯੂਨੀਅਨ ਜਾ ਬਸੀ।

## ਜੀਵਨੀ 
ਵਾਸਿਲਿਊਸਕਾ ਦਾ ਜਨਮ 25 ਜਨਵਰੀ 1905 ਨੂੰ  ਕ੍ਰਾਕ੍ਵ, ਪੋਲੈਂਡ ਵਿੱਚ ਹੋਇਆ ਸੀ। ਉਸ ਦਾ ਪਿਤਾ, ਲਿਓਨ ਵਾਸਿਲਿਊਸਕੀ, ਇੱਕ ਪੋਲਿਸ਼ ਸਮਾਜਵਾਦੀ ਪਾਰਟੀ ਸਿਆਸਤਦਾਨ ਸੀ। ਉਸ ਨੇ ਵਾਰਸਾ ਯੂਨੀਵਰਸਿਟੀ ਤੋਂ ਫ਼ਲਸਫ਼ੇ ਦੀ  ਅਤੇ ਕ੍ਰਾਕ੍ਵ ਦੀ ਜਾਗੀਲੋਨੀਅਨ ਯੂਨੀਵਰਸਿਟੀ ਤੋਂ ਪੋਲਿਸ਼ ਭਾਸ਼ਾ ਅਤੇ ਪੋਲਿਸ਼ ਸਾਹਿਤ ਦੀ ਪੜ੍ਹਾਈ ਕੀਤੀ। ਗ੍ਰੈਜੁਏਸ਼ਨ ਦੇ ਬਾਅਦ ਉਹ ਆਪਣੀਵਿੱਦਿਅਕ ਸੰਸਥਾ ਵਿੱਚ ਹੀ ਰਹੀ ਅਤੇ  ਡਾਕਟਰੇਟ ਦੀ ਪ੍ਰੀਖਿਆ 1927 ਵਿੱਚ ਪਾਸ ਕੀਤੀ। ਪੜ੍ਹਾਈ ਕਰਦਿਆਂ ਉਸ ਨੇ ਸਮਾਜਵਾਦੀ ਨੌਜਵਾਨ ਯੂਨੀਅਨ ਅਤੇ ਮਜ਼ਦੂਰਾਂ ਦੀਆਂ ਯੂਨੀਵਰਸਿਟੀਆਂ ਦੀ ਸੋਸਾਇਟੀ ਨਾਲ ਸਹਿਯੋਗ ਸ਼ੁਰੂ ਕਰ ਲਿਆ।

ਪੜ੍ਹਾਈ ਮੁਕੰਮਲ ਕਰਨ ਦੇ  ਜਲਦੀ ਹੀ ਬਾਅਦ, ਉਸ ਨੇ ਇੱਕ ਸਕੂਲ ਦੇ ਅਧਿਆਪਕ ਦੇ ਤੌਰ ਤੇ ਅਤੇ ਵੱਖ-ਵੱਖ ਖੱਬੇ-ਪੱਖੀ ਅਖ਼ਬਾਰਾਂ ਲਈ ਇੱਕ ਪੱਤਰਕਾਰ ਵਜੋਂ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ। ਉਹ ਬੱਚਿਆਂ ਦੇ ਦੋ ਮਾਸਿਕ ਪਰਚਿਆਂ ਦੀ ਚੇਅਰਪਰਸਨ ਬਣ ਵੀ ਗਈ, ਜਿੱਥੇ ਉਸ ਸੋਵੀਅਤ ਪ੍ਰਚਾਰ ਦੀ ਸ਼ੁਰੂਆਤ ਕੀਤੀ।  ਭਾਵੇਂ ਉਸਦੇ ਇਨਕਲਾਬੀ ਖੱਬੇ-ਪੱਖੀ ਵਿਚਾਰਾਂ ਲਈ ਅਕਸਰ ਉਸ ਦੀ ਆਲੋਚਨਾ ਹੁੰਦੀ ਸੀ, ਉਹ ਕਮਿਊਨਿਸਟ ਪਾਰਟੀ ਦੀ ਬਜਾਏ ਪੀ. ਪੀ. ਐਸ ਵਿੱਚ ਸ਼ਾਮਲ ਹੋ ਗਈ, ਜਿੱਥੇ ਜਲਦੀ ਹੀ ਤਰੱਕੀ ਕਰਕੇ ਉਹ ਮੁੱਖ ਪਾਰਟੀ ਪ੍ਰੀਸ਼ਦ ਦੀ ਮੈਂਬਰ ਬਣ ਗਈ। ਆਪਣੇ ਸ਼ੁਰੂ ਦੇ ਸਿਆਸੀ ਕੈਰੀਅਰ ਦੌਰਾਨ ਉਸ ਨੇ ਸੱਤਾਧਾਰੀ ਸਨਾਜ਼ਾ ਦੇ ਖਿਲਾਫ਼ ਸਭ ਖੱਬੇ-ਪੱਖੀ ਪਾਰਟੀਆਂ ਦੇ ਕਮਿਊਨਿਸਟਾਂ ਨਾਲ ਗਠਜੋੜ ਦਾ ਸਮਰਥਨ ਕੀਤਾ। ਉਹ ਪੋਲੈਂਡ ਵਿੱਚ ਕਈ ਹੜਤਾਲਾਂ ਦੀ ਵੀ ਸਰਗਰਮ ਸਮਰਥਕ ਰਹੀ। ਕ੍ਰਾਕ੍ਵ ਵਿੱਚ ਇੱਕ ਪ੍ਰਦਰਸ਼ਨ ਦੌਰਾਨ ਉਸ ਦੀ ਮੁਲਾਕਾਤ ਮੈਰੀਅਨ ਬੋਗਾਤਕੋ ਨਾਲ ਹੋਈ, ਜਿਸ ਨਾਲ ਬਾਅਦ ਵਿੱਚ ਉਸਦਾ ਵਿਆਹ ਹੋਇਆ।

## ਲਿਖਤਾਂ 
ਵਾਂਦਾ ਵਾਸਿਲਿਊਸਕਾ  ਪਹਿਲੇ ਪੋਲਿਸ਼ ਲੇਖਕਾਂ ਵਿੱਚ ਸੀ ਜਿਨ੍ਹਾਂ ਨੇ ਸਮਾਜਵਾਦੀ ਯਥਾਰਥਵਾਦ ਨੂੰ ਅਪਣਾਇਆ। ਉਸ ਨੇ ਕਈ ਨਾਵਲ ਅਤੇ ਕੁਝ ਕਵਿਤਾਵਾਂ ਲਿਖੀਆਂ। ਪੋਲੈਂਡ ਦੀ ਕਮਿਊਨਿਸਟ ਸਰਕਾਰ ਨੇ ਅਣਗਿਣਤ ਸੜਕਾਂ ਅਤੇ ਸਕੂਲਾਂ ਦਾ ਨਾਮ ਉਸ ਦੇ ਨਾਮ ਤੇ ਰੱਖਿਆ ਅਤੇ ਉਹ ਕਮਿਊਨਿਸਟ ਸਮਾਜ ਦੀਆਂ ਸਭ ਤੋਂ ਪ੍ਰਮੁੱਖ ਸ਼ਖਸੀਅਤਾਂ ਵਿੱਚੋਂ ਇੱਕ ਸੀ। ਜੰਗ ਦੇ ਬਾਅਦ ਉਸ ਦੀਆਂ ਕੁਝ ਕਿਤਾਬਾਂ ਸਕੂਲੀ ਸਿਲੇਬਸ ਵਿੱਚ ਜ਼ਰੂਰੀ ਸਨ।
* "Królewski syn" (1933)
* "Oblicze dnia" (1934)
* "Kryształowa Kula Krzysztofa Kolumba" (1934)
* "Ojczyzna" (1935)
* "Legenda o Janie z Kolna" (1936)
* "Płomień na bagnach" (1940)
* "Pieśń nad Wodami" (ਇੱਕ ਤਿੱਕੜੀ: 1940, 1950, 1952)
* "Tęcza" (1944)
* "Po prostu miłość" (1945)
* "Gwiazdy w jeziorze" (1950)
* "Rzeki płoną" (1952)
* "Pokój na poddaszu" (1954)
* "Że padliście w boju" (1958)

## ਹਵਾਲੇ 
ਸ਼੍ਰੇਣੀ:ਜਨਮ 1905
ਜਾਤ

**ਜਾਤ **ਮਨੁੱਖ ਦੇ ਉਸ ਸਮਾਜ ਨੂੰ ਕਿਹਾ ਜਾਂਦਾ ਹੈ ਜਿਸ ਵਿੱਚ ਉਸਦਾ ਜਨਮ ਹੁੰਦਾ ਹੈ। ਬ੍ਰਾਮਣ, ਤੇਲੀ, ਕੁਰਮੀ, ਧੋਬੀ ਆਦਿ ਉਤਰੀ ਭਾਰਤ ਦੀਆਂ ਜਾਤੀਆਂ ਹਨ। ਵੈਦਿਕ ਸਮਾਜ ਵਿੱਚ ਕਿਰਤ ਦੀ ਵੰਡ ਦੇ ਆਧਾਰ ਉੱਤੇ ਸਮਾਜ ਨੂੰ ਚਾਰ ਭਾਗਾਂ ਵਿੱਚ ਵੰਡਿਆ ਗਿਆ ਸੀ। ਇਹ ਚਾਰ ਵਰਣ: ਬ੍ਰਾਹਮਣ, ਖੱਤਰੀ, ਵੈਸ਼ ਅਤੇ ਸ਼ੂਦਰ ਹਨ। ਪਰ ਅੱਜ ਇਨ੍ਹਾਂ ਤੋਂ ਲੱਖਾਂ ਜਾਤੀਆਂ ਬਣ ਗਈਆਂ। ਜਾਤੀ ਦੇ ਆਧਾਰ ਉਤੇ ਕਿਸੇ ਨਾਲ ਭੇਦਭਾਵ ਕਰਨਾ ਜਾਤੀਵਾਦ ਅਖਵਾਉਂਦਾ ਹੈ। 

## ਜਾਣ-ਪਛਾਣ 
ਭਾਰਤੀ ਸਮਾਜ ਜਾਤੀ ਸ਼੍ਰੇਣੀਆਂ ਵਿੱਚ ਵੰਡਿਆ ਹੋਇਆ ਹੈ। ਕਿਰਤ ਆਧਾਰਿਤ ਵੰਡ ਨਾਲ ਕੰਮ ਅਨੁਸਾਰ ਹਰੇਕ ਸਮਾਜ ਨੂੰ ਜਾਤੀ ਅਨੁਸਾਰ ਵੰਡਿਆ ਗਿਆ ਸੀ। 

## 'ਜਾਤ' ਸ਼ਬਦ ਦੀ ਉਤਪੱਤੀ 
ਜਾਤ ਨੂੰ ਹਿੰਦੀ ਵਿੱਚ 'ਜਾਤੀ'(जाति) ਕਿਹਾ ਜਾਂਦਾ ਹੈ। ਜਾਤ ਸ਼ਬਦ ਬਣਤਰ ਦੀ ਦ੍ਰਿਸ਼ਟੀ ਤੋਂ ਸੰਸਕ੍ਰਿਤ ਦੇ ਸ਼ਬਦ जनि' (जन) ਧਾਤੂ ਤੋਂ ਹੋਇਆ  ਮੰਨੀ ਜਾਂਦੀ ਹੈ। 

## ਜਾਤਾਂ ਦੀ ਗਿਣਤੀ 
ਭਾਰਤ ਵਿੱਚ ਜਾਤਾਂ ਅਤੇ ਉਪ-ਜਾਤੀਆਂ ਦੀ ਗਿਣਤੀ ਕਰਨੀ ਮੁਸ਼ਕਿਲ ਕੰਮ ਹੈ। ਸ਼੍ਰੀਧਰ ਕੇਤਕਰ ਦੇ ਅਨੁਸਾਰ ਬ੍ਰਹਾਮਣਾਂ ਦੀਆਂ ਹੀ ਲਗਭਗ 800 ਤੋਂ ਵੱਧ ਜਾਤੀਆਂ ਹਨ, ਜਦਕਿ ਬਲੂਮਫੀਲਡ ਅਨੁਸਾਰ ਇਨ੍ਹਾਂ ਦੀ ਗਿਣਤੀ 2000 ਤੋਂ ਵੱਧ ਮੰਨੀ ਗਈ ਹੈ। 1901 ਦੀ ਜਨਗਣਨਾ ਅਨੁਸਾਰ ਜੋ ਜਾਤ ਗਿਣਤੀ ਦੀ ਦ੍ਰਿਸ਼ਟੀ ਤੋਂ ਵਧੇਰੇ ਸ਼ੁੱਧ ਮੰਨੀ ਗਈ ਹੈ, ਅਨੁਸਾਰ ਭਾਰਤ ਵਿੱਚ 2378 ਜਾਤਾਂ ਹਨ।

## ਪੰਜਾਬ ਵਿੱਚ ਜਾਤ ਸ਼੍ਰੇਣੀਆਂ
ਪੰਜਾਬ ਦਾ ਵਰਤਮਾਨ ਇਤਿਹਾਸ ਆਰੀਆ ਜਾਤੀ ਤੋ ਸ਼ੁਰੂ ਹੁੰਦਾ ਹੈ।ਇਹਨਾਂ ਦੇ ਮੁਢਲੇ ਸਾਹਿਤ ਰਿਗਵੇਦ ਵਿੱਚ ਉਸ ਸਮੇਂ ਦੇ ਸਮਾਜ ਦੇ ਕੇਵਲ ਤਿੰਨ ਵਰਗਾਂ ਦਾ ਹੀ ਜ਼ਿਕਰ ਮਿਲਦਾ ਹੈ।ਜਿਹਨਾਂ ਨੂੰ ਬ੍ਰਾਹਮਣ,ਕੱਸ਼ਤਰੀ ਤੇ ਵੈਸ਼ ਕਿਹਾ ਜਾਂਦਾ ਸੀ।ਤੀਸਰੇ ਵਰਗ ਵਿੱਚ ਬਾਕੀ ਸਾਰੇ ਆਮ ਲੋਕਾਂ ਦਾ ਸਮੂਹ ਹੁੰਦਾ ਸੀ ਇਸ ਤੋਂ ਬਾਅਦ ਰਿਗਵੇਦ ਦੇ ਦਸਵੇ ਚਰਨ ਵਿੱਚ ਚਾਰ ਵਰਨਾ ਦਾ ਨਾ ਮਿਲਦਾ ਹੈ ਬ੍ਰਾਹਮਣ,ਖੱਤਰੀ,ਵੈਸ਼,ਸ਼ੂਦਰ ਇਹ ਚਾਰੇ ਵਰਣਾ ਨੂੰ ਰਚਣਹਾਰੇ ਦੇ ਕ੍ਰਮਵਾਰ ਮੂੰਹ,ਬਾਹਾਂ,ਪੱਟਾਂ ਤੇ ਪੈਰ ਹੁੰਦੇ ਹਨ।

### ਜਾਤਾਂ ਵਿੱਚ ਊਚ-ਨੀਚ ਦਾ ਭੇਦ-ਭਾਵ
## ਹਵਾਲੇ ਅਤੇ ਸੰਦਰਭ ਪੁਸਤਕਾਂ 
* ई. ए. एच. एंथोविन: द ट्राइब्स ऐंड कास्ट्स ऑव्‌ बांबे, बंबई 1920;
* ई. थर्स्टन: कास्ट्स ऐंड ट्राइब्स ऑव्‌ सदर्न इंडिया, मद्रास, 1909;
* विलियम क्रुक: द ट्राइब्स ऐंड कास्ट्स ऑव नार्थ वेस्टर्न प्राविंसेज ऐंड अवध, गवर्नमेंट प्रेस, कलकत्ता, 1896; *आर.बी. रसेल: ट्राइब्स ऐंड कास्ट्स ऑव सेंट्रल प्राविंसेज ऑव इंडिया, मैकमिलन, लंदन, 1916;
* एच.ए. रोज: ए ग्लासरी ऑव द ट्राइब्स ऐंड कास्ट्स ऑव द पंजाब ऐंड नार्थ वेस्टर्न प्राविंसेज, लाहौर, 1911; *एच. एच. रिजले: ट्राइब्स ऐंड कास्ट्स ऑव बंगाल - इथनोग्राफिक ग्लासरी, कलकत्ता, 1891;
* जे. एम. भट्टाचार्य: हिंदू कास्ट्स ऐंड सेक्ट्स, कलकत्ता, 1896;
* श्रीधर केतकर: द हिस्ट्री ऑव कास्ट इन इंडिया, न्यूयॉर्क, 1909;
* एच. रिजले: द पीपुल ऑव इंडिया, द्वितीय सं., बंबई, 1915;
* जी. एस. धुरिए कास्ट, क्लास ऐंड ऑकुपेशन, चतुर्थ सं. पापुलर बुक डिपो, बंबई 1961;
* ई. ए. एच. ब्लंट: द कास्ट सिस्टम ऑव नार्दर्न इंडिया, लंदन 1931;
* एम. एन. श्रीनिवास: कास्ट इन माडर्न इंडिया ऐंड अदर एजेज, एशिया पब्लिशिंग हाउस, बंबई 1962;
* जे. एच. हटन: कास्ट इन इंडिया, इटस नेचर, फंकशंस ऐंड ओरिजिंस, कैंब्रिज, 1946;
* नर्मदेश्वरप्रसाद उपाध्याय: द मिथ ऑव द कास्ट सिस्टम, पटना, 1957;
* क्षितिमोहन सेन: 'भारतवर्ष में जातिभेद' अभिनव भारतीय ग्रंथमाला, कलकत्ता, 1940;
* डॉ॰ मंगलदेव शास्त्री: भारतीय संस्कृति - वैदिक धारा, समाजविज्ञान परिषद्, वाराणसी, 1955

## ਬਾਹਰੀ ਕੜੀਆਂ 
* जाति- ब्रिटिश कुचेष्टा की उपज
* ईसाई हो गये, पर रह गये दलित के दलित 
* जाति का प्रश्न: औपनिवैशिक उत्तरभारतीय परिदृश्य (1880-1930)
* Caste as social capital
* आधुनिक भारत में जाति का सवाल-आनंद कुमार 

ਸ਼੍ਰੇਣੀ:ਜਾਤ
ਨਿਆਏ ਸੂਤਰ

**ਨਿਆਏ ਸੂਤਰ **ਭਾਰਤੀ ਦਰਸ਼ਨ ਦਾ ਪ੍ਰਾਚੀਨ ਗ੍ਰੰਥ ਹੈ। ਇਸ ਦਾ ਲੇਖਨ ਅਖਸ਼ਪਾਦ ਗੌਤਮ ਨੇ ਕੀਤਾ। ਇਹ ਨਿਆਏ ਦਰਸ਼ਨ ਦੀ ਸਭ ਤੋਂ ਪ੍ਰਾਚੀਨ ਰਚਨਾ ਹੈ। ਇਸਦਾ ਰਚਨਾਕਾਲ ਦੂਜੀ ਸਦੀ ਈ.ਪੂ. ਹੈ।

ਇਸਦਾ ਪਹਿਲਾ ਸੂਤਰ ਹੈ -
: **प्रमाण-प्रमेय-संशय-प्रयोजन-दृष्टान्त-सिद्धान्तावयव-तर्क-निर्णय-वाद-जल्प-वितण्डाहेत्वाभास-च्छल-जाति-निग्रहस्थानानाम्तत्त्वज्ञानात् निःश्रेयसाधिगमः**

## ਸੰਰਚਨਾ 
ਨਿਆਏ ਦਰਸ਼ਨ ਦੇ ਕੁੱਲ ਪੰਜ ਅਧਿਆਏ ਹਨ।

** ਅਧਿਆਏ—ਪ੍ਰਕਰਨ—ਸੂਤਰ**
: 1 -- 11 -- 61
: 2 -- 13 -- 137
: 3 -- 16 -- 145
: 4 -- 20 -- 118
: 5 -- 24 -- 67
ਇਸ ਪ੍ਰਕਾਰ ਨਿਆਏ ਦਰਸ਼ਨ ਦੇ 528 ਸੂਤਰਾਂ ਵਿੱਚ 16 ਪਦਾਰਥਾਂ ਦਾ  ਰੌਚਕ ਢੰਗ ਨਾਲ ਵਰਣਨ ਕੀਤਾ ਗਿਆ ਹੈ। 

## ਬਾਹਰੀ ਕੜੀਆਂ 
* Nyaya Philosophy  &mdash; from Banglapedia
* Selected Chapters From the Nyaya Sutras 

ਸ਼੍ਰੇਣੀ:ਪ੍ਰਾਚੀਨ ਭਾਰਤੀ ਸਾਹਿਤ
ਡੋਪਾਮੀਨ

'*ਡੋਪਾਮਾਇਨ* * *'ਕੇਟਕੋਲਾਮਾਈਨ ਅਤੇ ਫੈਨੇਥਾਈਲਾਮਾਈਨ ਪਰਿਵਾਰ ਦਾ ਕਾਰਬਨਿਕ ਰਸਾਇਣ ਹੈ ਜੋ ਮਨੁੱਖੀ ਸਰੀਰ ਅਤੇ ਦਿਮਾਗ ਵਿੱਚ ਮੁੱਖ ਭੂਮਿਕਾ ਨਿਭਾਉਂਦਾ ਹੈ। ਇਹ ਇੱਕ ਨਿਊਰੋਟ੍ਰਾਂਸਮੀਟਰ ਹੈ ਜੋ ਦਿਮਾਗ ਨੂੰ ਕਈ ਚੰਗੀਆਂ ਚੀਜ਼ਾਂ ਕਰਨ ਲਈ ਪ੍ਰੇਰਿਤ ਕਰਦਾ ਹੈ। ਜਦੋਂ ਦਿਮਾਗ ਵਿਚ ਵੱਡੀ ਮਾਤਰਾ ਵਿਚ ਡੋਪਾਮਾਈਨ ਕੈਮੀਕਲ ਜਾਰੀ ਹੁੰਦਾ ਹੈ, ਤਾਂ ਮਨ ਵਿਚ ਉਤਸਾਹ, ਸੁਹਾਵਣੀਆਂ ਯਾਦਾਂ, ਖੁਸ਼ੀਆਂ ਅਤੇ ਆਰਾਮ ਵਰਗੀਆਂ ਚੰਗੀਆਂ ਭਾਵਨਾਵਾਂ ਪੈਦਾ ਹੁੰਦੀਆਂ ਹਨ । , ਜੋ ਸਾਡੇ ਦਿਮਾਗ ਵਿੱਚ ਇੱਕ ਰਸਾਇਣਕ ਦੂਤ ਵਜੋਂ ਕੰਮ ਕਰਦਾ ਹੈ। ਇਸਨੂੰ ਅਕਸਰ "ਖੁਸ਼ੀ ਦਾ ਹਾਰਮੋਨ" ਵੀ ਕਿਹਾ ਜਾਂਦਾ ਹੈ

### ਪੌਦੇ 
alt=Photo of a bunch of bananas.|right|thumb|ਡੋਪਾਮਾਈਨ ਛਿਲਕੇਦਾਰ ਫਲਾਂ ਜਿਵੇਂ ਕੇਲੇ ਆਦਿ ਨੂੰ ਖਾਣ ਨਾਲ ਮਿਲਦਾ ਹੈ।

## ਹਵਾਲੇ
ਮਾਸੁਮਾ ਅਨਵਰ

**ਡਾ. ਮਾਸੁਮਾ ਅਨਵਰ** ਪਾਕਿਸਤਾਨ ਵਿੱਚ ਬੱਚਿਆ ਦੀ ਡਾਕਟਰ (ਬਾਲ ਚਕਿਤਸਕ) ਹੈ ਅਤੇ ਨਾਲ ਹੀ ਇੱਕ ਬਹਿਤਰੀਨ ਗਾਇਕ,ਗੀਤਕਾਰ ਅਤੇ ਸੰਗੀਤਕਾਰ ਵੀ ਹੈ। ਐਮ.ਬੀ.ਬੀ.ਐਸ ਕਰਨ ਤੋਂ ਬਾਅਦ ਇਸਨੇ ਆਪਣੀ ਪਲੇਠੀ ਐਲਬਮ *ਢੋਲਾ*  (2008 ਵਿੱਚ) ਰਲੀਜ਼ ਕੀਤੀ। ਇਸਨੂੰ ਬੈਸਟ ਇਮੈਜਿੰਗ ਟੈਲੈਂਟ-ਮਿਉਜ਼ਿਕ ਅਤੇ 15ਵਾਂ ਲਕਸ ਸਟਾਇਲ ਅਵਾਰਡ ਵੀ ਮਿਲਿਆ।

## ਮੁੱਢਲਾ ਜੀਵਨ 
ਫਰੰਟੀਅਰ ਮੈਡੀਕਲ ਕਾਲਜ ਤੋਂ ਦਵਾਈ ਅਤੇ ਸਰਜਰੀ ਦੇ ਆਪਣੇ ਬੈਚਲਰ ਕਰਨ ਤੋਂ ਬਾਅਦ, ਮਾਸੁਮਾ ਨੇ ਆਪਣੀ ਪਹਿਲੀ ਐਲਬਮ "ਢੋਲਾ" 2008 ਵਿੱਚ ਰੀਲੀਜ਼ ਕੀਤੀ ਅਤੇ ਆਲੋਚਨਾਤਮਕ ਪ੍ਰਸੰਸਾ ਪ੍ਰਾਪਤ ਕੀਤੀ। ਉਸ ਨੇ ਆਪਣੀ ਡਾਕਟਰੀ ਡਿਗਰੀ ਸਾਲ 2011 ਵਿੱਚ ਪੂਰੀ ਕੀਤੀ ਅਤੇ ਤਿੰਨ ਹੋਰ ਐਲਬਮਾਂ ਰਿਲੀਜ਼ ਕੀਤੀਆਂ ਜਿਨ੍ਹਾਂ ਵਿੱਚ ਨਿਗਾਹ-ਏ-ਕਰਮ, ਆਪਣਾ ਮੁਕਾਮ ਪੇਦਾ ਕਰ ਅਤੇ ਕਮਲੀ ਸ਼ਾਮਲ ਹਨ। "ਕਮਲੀ" ਐਲਬਮ ਨੇ ਉਸ ਦੇ ਗਾਇਕੀ ਕੈਰੀਅਰ ਲਈ ਹੋਰ ਪਹਿਚਾਣ ਕਾਇਮ ਕੀਤੀ ਅਤੇ ਉਸ ਨੂੰ 15ਵੇਂ ਲਕਸ ਸਟਾਈਲ ਅਵਾਰਡਾਂ ਵਿੱਚ ਸਰਵਉੱਤਮ ਉਭਰਨ ਵਾਲਾ ਪ੍ਰਤਿਭਾ - ਸੰਗੀਤ ਨਾਮਜ਼ਦਗੀ ਮਿਲੀ।

ਇੱਕ ਗਾਇਕਾ ਹੋਣ ਦੇ ਨਾਤੇ, ਉਸ ਨੂੰ ਬਡੇ ਗੁਲਾਮ ਅਲੀ ਖਾਨ, ਅਬੀਦਾ ਪਰਵੀਨ, ਉਸਤਾਦ ਮੁਹੰਮਦ ਜੁਮਾਨ ਅਤੇ ਪ੍ਰਸਿੱਧ ਲੋਕ ਗਾਇਕਾ ਰੇਸ਼ਮਾ ਵਲੋਂ ਵੀ ਪ੍ਰੇਰਣਾ ਮਿਲੀ।

2012 ਵਿੱਚ, ਉਸ ਨੇ ਬਾਲੀਵੁੱਡ ਡੈਬਿਊ ਫ਼ਿਲਮ "ਕਾਕਟੇਲ" ਨਾਲ ਬਾਲੀਵੁੱਡ ਵਿੱਚ ਦਾਖ਼ਲ ਹੋਈ ਸੀ ਅਤੇ ਉਸ ਦੇ ਗੀਤ "ਲੁੱਟਣਾ" ਲਈ ਉਸ ਨੇ ਪ੍ਰਸੰਸਾ ਕੀਤੀ ਸੀ। 2016 ਵਿੱਚ, ਉਸ ਨੇ ਪਾਕਿਸਤਾਨੀ ਫ਼ਿਲਮ "ਮਾਲਿਕ" ਵਿੱਚ ਆਪਣਾ ਪਹਿਲਾ ਗਾਣਾ "ਨੈਨਾ ਰੋਏ" ਰਿਕਾਰਡ ਕੀਤਾ, ਜੋ ਬਹੁਤ ਮਸ਼ਹੂਰ ਹੋਇਆ। ਉਸੇ ਸਾਲ, ਉਸਨੇ ਸੀਜ਼ਨ 9, ਵਿੱਚ ਟੀਮ ਫਾਖੀਰ ਦੇ ਹਿੱਸੇ ਵਜੋਂ ਇੱਕ ਵਿਸ਼ੇਸ਼ ਕਲਾਕਾਰ ਵਜੋਂ ਆਪਣੇ ਕੋਕ ਸਟੂਡੀਓ ਦੀ ਸ਼ੁਰੂਆਤ ਕੀਤੀ।

## ਡਿਸਕੋਗ੍ਰਾਫੀ 
### ਫ਼ਿਲਮ 
* "ਲੁੱਟਣਾ" – *ਕਾਕਟੇਲ (2012 ਫ਼ਿਲਮ)* (2012)
* "ਨੈਨਾ ਰੋਏ" – *ਮਾਲਿਕ (2016 ਫ਼ਿਲਮ)* (2016)

### *ਕੋਕ ਸਟੂਡੀਓ*
* 2016 ਦੌਰਾਨ ਐਪੀਸੋਡ 6 ਵਿੱਚ ਜਾਵੇਦ ਬਸ਼ੀਰ ਨਾਲ ਝਲਿਆ : *ਕੋਕ ਸਟੂਡਿਓ ਪਾਕਿਸਤਾਨ (ਸੀਜ਼ਨ 9)* 

### ਐਲਬਮ
* *ਢੋਲਾ*  
* *ਨਿਗਾਹ-ਏ-ਕਰਮ*  
* *ਅਪਨਾ ਮੁਕਾਮ ਪੈਦਾ ਕਰ*  
* *ਕਮਲੀ*

### ਸਿੰਗਲਜ਼
* "ਕਲਾਮ-ਏਫੈਜ਼" (2015)
* "ਸਫਰ ਉਲ ਇਸ਼ਕ" (2015)
* "ਮਜ਼ਾ ਮੁਫ਼ਤ ਕਾ" (2014)

## ਇਨਾਮ ਅਤੇ ਨਾਮਜ਼ਦਗੀਆਂ
## ਹਵਾਲੇ 
## ਬਾਹਰੀ ਕੜੀਆਂ
*  
* Masuma Anwar at *Coke Studio* 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਗਾਇਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕਾਵਾਂ
ਨਿਰਮਲ ਰੌਏ

**ਨਿਰਮਲ ਰੌਏ **(ਜਨਮ: 6 ਅਗਸਤ 1995) ਇੱਕ ਪਾਕਿਸਤਾਨੀ ਗਾਇਕਾ ਅਤੇ ਸੰਗੀਤਕਾਰ ਹੈ। ਇਸਦਾ ਜਨਮ ਈਸਾਈ ਪਰਿਵਾਰ ਵਿੱਚ ਹੋਇਆ। ਇਸਨੇ 12 ਸਾਲ ਦੀ ਉਮਰ ਵਿੱਚ ਗਾਉਣਾ ਸ਼ੁਰੂ ਕੀਤਾ ਅਤੇ ਬਹੁਤ ਸਾਰੇ ਨੈਸਨਲ ਲੇਵਲ ਦੇ ਸੰਗੀਤਕ ਅਵਾਰਡ ਜਿੱਤੇ। 

 2016 ਵਿੱਚ ਇਸਨੇ ਕੋਕ ਸਟੂਡੀਓ (ਪਾਕਿਸਤਾਨ) ਸੀਜ਼ਨ-9 ਵਿਚ  ਸ਼ਿਰਾਜ਼ ਉੱਪਲ ਨਾਲ ਗੀਤ  ਗਾਇਆ।

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਯੂਰਪ ਵਿੱਚ ਰਾਸ਼ਟਰਵਾਦ ਦਾ ਉੱਠਣਾ

**ਰਾਸ਼ਟਰਵਾਦ** ਇੱਕ ਵਿਸ਼ਵਾਸ ਸਿਸਟਮ ਹੈ, ਜੋ ਕਿ ਇੱਕ ਰਾਸ਼ਟਰ ਦੇ ਆਪਸ ਵਿੱਚ ਆਮ ਪਛਾਣ ਦੀ ਭਾਵਨਾ ਪੈਦਾ ਕਰਦਾ ਹੈ। ਯੂਰਪ ਵਿੱਚ ਰਾਸ਼ਟਰਵਾਦ ਦੀ ਸ਼ੁਰੂਆਤ 1789 ਵਿੱਚ ਫਰੈਂਚ ਇਨਕਲਾਬ ਨਾਲ ਹੋਈ।

## ਪ੍ਰਮੁੱਖ ਘਟਨਾਵਾਂ 
1815 -ਵਿਅਨਾ ਕਾਂਗਰਸ 

1821-29 -ਯੂਨਾਨ ਦੀ ਅਜਾਦੀ ਲੜਾਈ ਅਤੇ ਆਟੋਮਾਨ ਸਾਮਰਾਜ ਵਲੋਂ ਅਜਾਦੀ

1830-31 -ਬੇਲਜਿਅਮ  ਦੀ ਕ੍ਰਾਂਤੀ

1830-31 - ਪੋਲੈਂਡ ਅਤੇ  ਲੁਥਵਾਨਿਆ  ਵਿੱਚ ਕ੍ਰਾਂਤੀ

1846 -ਵ੍ਰਹਦ ਪਲੈਂਡ  ਵਿੱਚ ਕਰਾਂਤੀ

1848 -ਹੰਗਰੀ  ,   ਇਟਲੀ  ,   ਜਰਮਨੀ  ਵਿੱਚ ਰਾਸ਼ਟਰਵਾਦੀ ਬਗ਼ਾਵਤ

1859-61 -ਇਟਲੀ ਦਾ ਏਕੀਕਰਣ 

1863 - ਪੋਲੈਂਡ ਦਾ ਰਾਸ਼ਟਰੀ ਬਗ਼ਾਵਤ

1866-71 -ਜਰਮਨੀ ਦਾ ਏਕੀਕਰਣ 

1867 - ਹੰਗਰੀ ਨੂੰ ਸਵਾਇੱਤਤਾ ਦਿੱਤੀ ਗਈ । 

1867 -ਆਇਰਲੈਂਡ  ਵਿੱਚ ਰਾਸ਼ਟਰਵਾਦੀ ਫੇਨਿਅਨ ਦਾ ਉਦਏ

1878 -ਬਰਲਿਨ ਕਾਂਗਰਸ: ਸਰਬਿਆ, ਰੋਮਾਨਿਆ ਅਤੇ ਮਾਟੇਨੇਗਰੋ ਨੂੰ ਆਟੋਮਾਨ ਸਾਮਰਾਜ ਤੋਂ ਅਜਾਦੀ ਮਿਲੀ।  

1908 - ਬੁਲਗਾਰਿਆ ਆਜਾਦ ਹੋਇਆ  

1912 -ਅਲਬਾਨਿਆ  ਵਿੱਚ ਰਾਸ਼ਟਰੀ ਜਗਰਾਤਾ ਅਤੇ ਅਜਾਦੀ

ਸ਼੍ਰੇਣੀ:ਯੂਰਪ ਦਾ ਇਤਿਹਾਸ
ਨਾਈਮ ਅੱਬਾਸ ਰੁਫੀ

**ਨਾਈਮ ਅੱਬਾਸ ਰੁਫੀ **ਪਾਕਿਸਤਾਨੀ ਗਾਇਕ ਹੈ। ਇਸਦੀ ਪ੍ਰਸਿੱਧੀ ਇੱਕ ਬੈਂਡ ਗਾਇਕ ਦੇ ਰੂਪ ਵਿੱਚ ਸਵੇਰ ਦੇ ਪ੍ਰੋਗਰਾਮ *ਉਠ ਜਾਗੋ ਪਾਕਿਸਤਾਨ  *ਅਤੇ *ਮਜ਼ਾਕ ਰਾਤ * ਵਜੋਂ ਹੋਈ। ਰੁਫੀ ਦੀਆਂ ਤਿੰਨ ਸੰਗੀਤਕ ਐਲਬਮ ਆ ਚੁੱਕੀਆਂ ਹਨ। ਇਸ ਨੇ ਟੈਲੀਵਿਜ਼ਨ ਅਤੇ ਫਿਲਮੀ ਦੁਨੀਆ ਵਿੱਚ ਪਿਠਵਰਤੀ ਗਾਇਕ ਵਜੋਂ ਵੀ ਆਪਣੀ ਪਛਾਣ ਬਣਾਈ ਹੈ। 2016 ਵਿੱਚ ਰੁਫੀ ਨੇ ਸ਼ੁਜਾ ਹੈਦਰ  ਨਾਲ ਕੋਕ ਸਟੂਡੀਓ (ਪਾਕਿਸਤਾਨ) ਸੀਜ਼ਨ-9 ਵਿੱਚ ਮੁੱਖ ਕਲਾਕਾਰ ਵਜੋਂ ਭੂਮਿਕਾ ਨਿਭਾਈ।

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪਾਕਿਸਤਾਨੀ ਗਾਇਕ
ਕਾਮਿਲ ਬੁਲਕੇ

**ਕਾਮਿਲ ਬੁਲਕੇ** (ਹਿੰਦੀ: कामिल बुल्के, ਅੰਗ੍ਰੇਜੀ: Camille Bulcke; 1 ਸਿਤੰਬਰ 1909 – 17 ਅਗਸਤ 1982) 1974 ਵਿੱਚ ਭਾਰਤ ਸਰਕਾਰ ਦੁਆਰਾ ਪਦਮ ਭੂਸ਼ਣ ਨਾਲ ਸਨਮਾਨਿਤ, ਭਾਰਤ ਦੇ ਮਸ਼ਹੂਰ ਹਿੰਦੀ ਵਿਦਵਾਨ ਸਨ।

ਸ਼੍ਰੇਣੀ:ਜਨਮ 1909
ਸ਼੍ਰੇਣੀ:ਮੌਤ 1982
ਕੇਰਸਤੀ ਕਾਲਜੁਲੈਦ

thumb|Kersti Kaljulaid (2021)
**ਕੇਰਸਤੀ ਕਾਲਜੁਲੈਦ**ਅੰਗ੍ਰੇਜੀ:Kersti Kaljulaid (ਜਨਮ :30ਦਿਸੰਬਰ 1969)ਇਸਤੋਨੀਆ ਦੇ ਪੰਜਵੇ ਰਾਸ਼ਟਰਪਤੀ ਹਨ।

## ਹਵਾਲੇ
ਸ਼੍ਰੇਣੀ:ਜਨਮ 1969
ਪਿਕਸਲ

**ਪਿਕਸਲ** ਕਿਸੇ ਕੰਪਿਊਟਰ ਸਕਰੀਨ (ਜਾਂ ਇਸੇ ਤਰ੍ਹਾਂ ਦੇ ਹੋਰ ਸਕਰੀਨ ਉੱਤੇ) ਬਨਣ ਵਾਲੇ ਡਿਜ਼ੀਟਲ ਚਿੱਤਰ ਦੀ ਸਭ ਤੋਂ ਛੋਟੀ ਭੌਤਿਕ ਇਕਾਈ ਜਾਂ ਬਿਲਡਿੰਗ ਬਲਾਕ ਨੂੰ ਕਹਿੰਦੇ ਹਨ। **dots**, or **picture element** ਕਿੰਨਾ ਵੀ ਮੁਸ਼ਕਲ ਚਿੱਤਰ, ਬਿੰਬ ਜਾਂ ਫੋਟੋ ਹੋਵੇ ਪਿਕਸਲਾਂ ਤੋਂ ਹੀ ਬਣਿਆ ਹੁੰਦਾ ਹੈ।

ਇੱਕ ਪਿਕਸਲ ਨੂੰ ਕੰਪਿਊਟਰ ਮਾਨੀਟਰ**[monitor]** ਡਿਸਪਲੇਅ ਸਕਰੀਨ ਤੇ ਡੌਟ ਜਾਂ ਵਰਗ ਦੁਆਰਾ ਦਰਸਾਇਆ ਜਾਂਦਾ ਹੈ | ਪਿਕਸਲ ਇੱਕ ਡਿਜਿਟਲ ਚਿੱਤਰ ਜਾਂ ਡਿਸਪਲੇਅ ਦੇ ਬੁਨਿਆਦੀ ਬਿਲਡਿੰਗ ਬਲਾਕ ਹਨ ਅਤੇ ਜਿਓਮੈਟਿਕ ਕੋਆਰਡੀਨੇਟਸ ਦੀ ਵਰਤੋਂ ਕਰਕੇ ਬਣਾਏ ਗਏ ਹਨ | ਗਰਾਫਿਕਸ ਕਾਰਡ ਅਤੇ ਡਿਸਪਲੇਅ ਮਾਨੀਟਰ ਦੇ ਆਧਾਰ ਤੇ, ਪਿਕਸਲ ਦੀ ਮਾਤਰਾ, ਆਕਾਰ ਅਤੇ ਰੰਗ ਸੰਜੋਗ ਵੱਖੋ-ਵੱਖਰੇ ਹੁੰਦੇ ਹਨ ਅਤੇ ਡਿਸਪਲੇ ਰੈਜ਼ੋਲੂਸ਼ਨ ਦੇ ਅਨੁਸਾਰ ਮਾਪਿਆ ਜਾਂਦਾ ਹੈ | ਉਦਾਹਰਨ ਲਈ, **1280 x 768** ਦੇ ਡਿਸਪਲੇ ਰੈਜ਼ੋਲੂਸ਼ਨ ਵਾਲਾ ਇੱਕ ਕੰਪਿਊਟਰ ਡਿਸਪਲੇਅ ਸਕਰੀਨ ਤੇ ਵੱਧ ਤੋਂ ਵੱਧ **98,3040** ਪਿਕਸਲ ਦੇਵੇਗਾ | ਹਰੇਕ ਪਿਕਸਲ ਵਿੱਚ ਇੱਕ ਵਿਲੱਖਣ ਲਾਜ਼ੀਕਲ ਪਤਾ ਹੁੰਦਾ ਹੈ, ਅੱਠ ਬਿੱਟ ਜਾਂ ਇਸ ਤੋਂ ਵੱਧ ਦਾ ਆਕਾਰ ਅਤੇ, ਬਹੁਤ ਸਾਰੇ ਉੱਚ-ਅੰਤ ਡਿਸਪਲੇਅ ਡਿਵਾਈਸਾਂ ਵਿੱਚ, ਲੱਖਾਂ ਰੰਗਾਂ ਨੂੰ ਪ੍ਰੋਜੈਕਟ ਕਰਨ ਦੀ ਸਮਰੱਥਾ | ਪਿਕਸਲ ਰਿਜ਼ੋਲਿਊਸ਼ਨ ਫੈਲਣ ਨਾਲ ਡਿਸਪਲੇ ਦੀ ਗੁਣਵੱਤਾ ਵੀ ਨਿਰਧਾਰਤ ਕੀਤੀ ਗਈ ਹੈ,ਮਾਨੀਟਰ ਸਕਰੀਨ ਤੋਂ ਵੱਧ ਪਿਕਸਲ ਪ੍ਰਤੀ ਇੰਚ ਬਿਹਤਰ ਚਿੱਤਰ ਨਤੀਜੇ ਦਿੰਦਾ ਹੈ |

## ਹਵਾਲੇ
ਸ਼੍ਰੇਣੀ:ਡਿਜ਼ੀਟਲ ਫੋਟੋਗਰਾਫੀ
ਮੁਕਤੇਸ਼ਵਰ ਮਹਾਦੇਵ ਮੰਦਰ

**ਮੁਕਤੇਸ਼ਵਰ ਮਹਾਦੇਵ ਮੰਦਰ** ਪ੍ਰਭੂ ਸ਼ਿਵ ਦਾ ਇੱਕ ਪ੍ਰਸਿੱਧ ਅਸਥਾਨ ਹੈ। ਇਸ ਨੂੰ ਮੁਕੇਸਰਨ ਮੰਦਰ ਦੇ ਨਾਮ ਨਾਲ ਵੀ ਜਾਣੀਆ ਜਾਂਦਾ ਹੈ ਜੋ ਕਿ ਪਠਾਨਕੋਟ ਸਿਟੀ ਦੇ ਨੇੜੇ ਸ਼ਾਹਪੁਰ ਕੰਢੀ ਡੈਮ ਸੜਕ 'ਤੇ ਸਥਿਤ ਹੈ। ਇਹ ਹਿੰਦੂ ਧਰਮ ਦਾ ਪਵਿੱਤਰ ਮੰਦਰ ਹੈ ਜਿੱਥੇ ਕਿ ਭਗਵਾਨ ਗਣੇਸ਼, ਪ੍ਰਭੂ ਬਰਮ੍ਹਾ, ਪ੍ਰਭੂ ਵਿਸ਼ਨੂੰ, ਪ੍ਰਭੂ ਹਨੂੰਮਾਨ ਅਤੇ ਦੇਵੀ ਪਾਰਵਤੀ ਦੀਆ ਮੂਰਤੀਆ ਮੌਜੂਦ ਹਨ। ਇਹ ਮੰਦਰ ਨੂੰ ਪਠਾਨਕੋਟ ਦੇ ਆਲੇ-ਦੁਆਲੇ ਸਭ ਪਵਿੱਤਰ ਸਥਾਨ ਦਾ ਇੱਕ ਹੈ। ਇਸਦੇ ਨਾਲ ਮਹਾਭਾਰਤ ਦੇ ਸਮੇਂ ਦੀਆ ਕੁੱਛ ਗੁਫਾਵਾ ਵੀ ਮੋਜੂਦ ਹਨ। ਕੁੱਛ ਇਤਿਹਾਸਕ ਵਿਸ਼ਲੇਸ਼ਕਾ ਦੇ ਅਨੁਸਾਰ ਪਾਂਡਵਾ ਆਪਣੇ ਅਗਿਆਤਵਾਸ ਦੇ ਦੋਰਾਨ ਇਹਨਾਂ ਗੁਫਾਵਾ ਵਿੱਚ ਰਹੇ ਸਨ. ਸਥਾਨਕ ਵਸਨੀਕ ਵੀ ਇਸ ਗੱਲ ਦੀ ਪੁਸ਼ਟੀ ਕਰਦੇ ਹਨ ਕਿ ਇਹ ਗੁਫਾਵਾ ਮਹਾਭਾਰਤ ਦੇ ਸਮੇਂ ਦੇ ਹਨ। ਇਹ ਗੁਫਾਵਾ ਸ਼ਾਹਪੁਰ ਕੰਢੀ ਕਰਨ ਦੇ ਰਾਹ 'ਤੇ ਹਨ ਅਤੇ ਰਾਵੀ ਦਰਿਆ ਦੇ ਕੰਢੇ ਤੇ ਪਠਾਨਕੋਟ ਸਿਟੀ ਤੱਕ 22 ਕਿਲੋਮੀਟਰ ਡੋੰਗ ਪਿੰਡ ਵਿੱਚ ਹਨ।

ਇਹ ਗੁਫਾਵਾ ਅਤੇ ਮੰਦਿਰ ਇੱਕ ਪੱਥਰੀਲੀ ਪਹਾੜੀ ਦੇ ਉਤੇ ਉਕੇਰੇ ਹੋਏ ਹਨ। ਇਹ ਮੰਦਰ ਪਹਾੜੀ ਚੋਟੀ 'ਤੇ ਲੰਬਾ ਖੜ੍ਹਾ ਹੈ ਅਤੇ ਇਹ ਸ਼ਹਿਰ ਦਾ ਇੱਕ ਸਮਾਰਿਕ ਹੈ। ਮੁਕਤੇਸ਼ਵਰ ਮਹਾਦੇਵ ਮੰਦਰ ਪਹਾੜੀ 'ਤੇ ਸਥਿਤ ਹੈ ਅਤੇ ਇਸ ਵਿੱਚ ਇੱਕ ਚਿੱਟਾ ਸੰਗਮਰਮਰ ਦਾ ਇੱਕ ਸ਼ਿਵਲਿੰਗ ਹੈ। ਇਹ ਸਿਵਲਿੰਗ ਪ੍ਰਭੂ ਬ੍ਰਹਮਾ, ਪ੍ਰਭੂ ਵਿਸ਼ਨੂੰ, ਦੇਵੀ ਪਾਰਵਤੀ, ਪ੍ਰਭੂ ਹਨੂੰਮਾਨ ਅਤੇ ਭਗਵਾਨ ਗਣੇਸ਼ ਦੀ ਮੂਰਤੀ ਨਾਲ ਘਿਰਿਆ ਹੋਇਆ ਹੈ। ਅਪ੍ਰੈਲ ਵਿੱਚ ਵਿਸਾਖੀ ਤੋ ਬਾਦ ਮੁਕੇਸਰਾਂ ਦਾ ਮੇਲਾ ਇਸ ਸਥਾਨ 'ਤੇ ਸਾਲਾਨਾ ਆਯੋਜਿਤ ਕੀਤਾ ਜਾਂਦਾ ਹੈ। ਇਸ ਤੋ ਇਲਾਵਾ ਹਰ ਸਾਲ ਸ਼ਿਵਰਾਤਰੀ ਤੇ ਬਹੁਤ ਵਡਾ ਮੇਲਾ ਵੀ ਇਥੇ ਭਰਦਾ ਹੈ, ਸ਼ਿਵਰਾਤਰੀ ਤੋ ਇੱਕ ਮਹੀਨੇ ਬਾਦ ਚੈਤਰਾ ਛੋਡਿਆ ਦੇ ਨਾਮ ਦੇ ਤਿਨ ਦਿਨਾ ਦੇ ਮੇਲੇ ਅਤੇ ਨਵਰਾਤਰੇ ਮੇਲੇ ਦਾ ਆਯੋਜਨ ਕੀਤਾ ਜਾਂਦਾ ਹੈ। ਸੋਮਵਤੀ ਅਮਾਵਸ ਨਾਮ ਦੇ ਇੱਕ ਹੋਰ ਵੱਡੇ ਮੇਲੇ ਦਾ ਆਯੋਜਨ ਮੰਦਰ ਦੇ ਕਮੇਟੀ ਦੁਆਰਾ ਕੀਤਾ ਜਾਂਦਾ ਹੈ। ਪੰਜਾਬ ਅਤੇ ਨੇੜਲੇ ਸੂਬੇ ਹਿਮਾਚਲ ਪ੍ਰਦੇਸ਼, ਜੰਮੂ-ਕਸ਼ਮੀਰ ਦੇ ਸ਼ਰਧਾਲੂ ਬਹੁਤ ਹੀ ਵੱਡੀ ਸੰਖਿਆ ਵਿੱਚ ਖਾਸ ਤੋਰ ਤੇ ਮੁਕੇਸਰਨ ਅਤੇ ਸ਼ਿਵਰਾਤੀ ਦੇ ਮੇਲੇ ਤੇ ਇਥੇ ਪ੍ਰਬੁ ਦੇ ਦਰਸ਼ਨ ਕਰਨ ਵਾਸਤੇ ਆਉਂਦੇ ਹਨ।

ਮੁਕਤੇਸ਼ਵਰ ਮਹਾਦੇਵ ਮੰਦਰ ਦੀ ਚੜਾਈ ਚੜਨ ਵਾਸਤੇ ਬਹੁਤ ਸਾਰਿਆ ਪੋੜਿਆ ਹਨ

## ਮਹੱਤਤਾ
ਇਹ ਸਾਰਿਆ ਗੁਫਾਵਾ 5500 ਸਾਲ ਪੁਰਾਣਿਆ ਹਨ ਅਤੇ ਇਹ ਮੰਦਰ ਪਾਂਡਵਾ ਦੁਆਰਾ ਬਣਾਇਆ ਹੋਇਆ ਹੈ। ਹਿੰਦੂ ਵਿਸ਼ਵਾਸ ਤੇ ਅਨੁਸਾਰ, ਇਹ ਗੁਫਾਵਾ ਮਹਾਭਾਰਤ ਦੇ ਸਮੇਂ ਦੀਆ ਹਨ। ਅਤੇ ਪਾਂਡਵਾ ਨੇ ਇਹਨਾਂ ਨੂੰ ਅਗਿਆਤਵਾਸ ਦੇ ਦੋਰਾਨ ਬਣਾਇਆ ਸੀ, ਜੋ ਕਿ ਹਿੰਦੂ ਮਿਥੀਹਾਸ ਦੇ ਅਨੁਸਾਰ ਹੈ। ਇਹਨਾਂ ਗੁਫਾਵਾ ਨੂੰ ਪਾਂਡਵਾ ਨੇ ਆਪਣੇ ਘਰ ਦੇ ਤੋਰ ਤੇ ਵਰਤਿਆ ਸੀ. ਇਸ ਅਗਿਆਤਵਾਸ ਦੇ ਦੋਰਾਨ ਉਹ ਛੇ ਮਹੀਨੇ ਤਕ ਇਹਨਾਂ ਗੁਫਾਵਾ ਵਿੱਚ ਰਹੇ ਸੀ.

ਇਹਨਾ ਛੇ ਮਹੀਨੇਆ ਦੇ ਦੋਰਾਨ ਹੀ ਉਹਨਾਂ ਨੇ ਚਾਰ ਗੁਫਾਵਾ ਦਾ ਅਤੇ ਮੰਦਿਰ ਦਾ ਨਿਰਮਾਣ ਕੀਤਾ ਸੀ. ਉਹਨਾਂ ਨੇ ਮੰਦਿਰ ਵਿੱਚ ਮੋਜੂਦ ਸ਼ਿਵਲਿੰਗ ਦਾ ਵੀ ਨਿਰਮਾਣ ਕੀਤਾ ਸੀ ਅਤੇ ਭਗਵਾਨ ਸ਼ਿਵ ਦੀ ਪੂਜਾ ਕੀਤੀ ਸੀ. ਉਹਨਾਂ ਦੇ ਦਵਾਰਾ ਬਣਾਈਆ ਗਿਆ ਹਵਨ ਕੁੰਡ ਅਜੇ ਵੀ ਇਸ ਮੰਦਿਰ ਵਿੱਚ ਮੋਜੂਦ ਹੈ। ਇਸ ਜਗਹ ਨੂੰ ਛੋਟੇ ਹਰਿ ਦਵਾਰ ਦੇ ਨਾਮ ਨਾਲ ਵੀ ਜਾਣੇਆ ਜਾਂਦਾ ਹੈ। ਜੋ ਲੋਕ ਹਰਿ ਦਵਾਰ ਵਿੱਚ ਅਸਥਿਆ ਪਾਉਣ ਨਹੀਂ ਜਾ ਸਕਦੇ ਉਹ ਰਾਵੀ ਨਹੀਂ ਦੇ ਕੰਡੇ ਤੇ ਬਣੇ ਇਸ ਮੁਕਤੇਸ਼ਵਰ ਮਹਾਦੇਵ ਮੰਦਰ ਵਿੱਚ ਅਸਥਿਆ ਦਾ ਵਿਸਰ੍ਜਨ ਕਰਦੇ ਹਨ।

## ਇਤਿਹਾਸ
ਇਸ ਇਤਿਹਾਸਕ ਮੰਦਿਰ ਦਾ ਇਤਿਹਾਸ ਦਸਦਾ ਹੈ ਇਹ ਇੱਕ 55 ਸੋ ਸਾਲ ਪੁਰਾਣਾ ਮੰਦਿਰ ਹੈ ਜੋ ਕਿ ਮਹਾਭਾਰਤ ਦੇ ਸਮੇਂ ਤੋ ਇਸ ਧਰਤੀ ਤੇ ਮੋਜੂਦ ਹੈ।

## ਹਵਾਲੇ
ਸ਼੍ਰੇਣੀ:ਭਾਰਤ ਵਿੱਚ ਮੰਦਿਰ
ਸ਼੍ਰੇਣੀ:ਭਾਰਤ ਵਿੱਚ ਸ਼ਿਵ ਮੰਦਿਰ
ਥਿਓਡੋਰ ਹਰਜ਼ਲ

**ਥੀਓਡੋਰ ਹਰਜ਼ਲ** (ਹਿਬਰੂ: תאודור הֶרְצֵל; Theodor Herzl; 2 ਮਈ 1860 – 3 ਜੁਲਾਈ 1904) ਆਸਟਰਿਆਈ - ਹੰਗਰਿਆਈ ਪੱਤਰਕਾਰ, ਨਾਟਕਕਾਰ, ਰਾਜਨੀਤਕ ਕਾਰਕੁਨ ਅਤੇ ਲੇਖਕ ਸੀ। ਉਸ ਨੂੰ ਆਧੁਨਿਕ ਰਾਜਨੀਤਕ ਯਹੂਦੀਵਾਦ ਦਾ ਜਨਕ ਮੰਨਿਆ ਜਾਂਦਾ ਹੈ। ਉਸ ਨੇ ਸੰਸਾਰ ਯਹੂਦੀਵਾਦੀ ਸੰਘ ਬਣਾਇਆ ਅਤੇ ਯਹੂਦੀਆਂ ਦੇ ਫਿਲਿਸਤੀਨ ਆਉਣ ਨੂੰ ਪ੍ਰੋਤਸਾਹਿਤ ਕੀਤਾ ਤਾਂਕਿ ਯਹੂਦੀ ਰਾਜ ਦਾ ਨਿਰਮਾਣ ਕੀਤਾ ਜਾ ਸਕੇ।

## ਮੁੱਢਲੀ ਜ਼ਿੰਦਗੀ
ਹਰਜ਼ਲ ਦਾ ਜਨਮ ਪੈੱਸਟ, ਪੂਰਬੀ, ਬੂਡਪੈਸਟ, ਹੰਗਰੀ ਦੀ ਬਾਦਸ਼ਾਹਤ (ਹੁਣ ਹੰਗਰੀ) ਦੇ ਜਿਆਦਾਤਰ ਫਲੈਟ ਹਿੱਸੇ ਵਿੱਚ, ਇੱਕ ਧਰਮ ਨਿਰਪੱਖ ਯਹੂਦੀ ਪਰਿਵਾਰ ਵਿੱਚ ਹੋਇਆ ਸੀ। ਉਸ ਦੇ ਪਿਤਾ ਦਾ ਪਰਿਵਾਰ ਜ਼ੀਮੋਨੀ (ਅੱਜ ਜੇਮੁਨ, ਸਰਬੀਆ) ਮੂਲ ਦਾ ਸੀ। ਉਹ ਜਰਮਨ ਭਾਸ਼ਾਈ ਜੀਨੀ ਅਤੇ ਜੇਕਬ ਹਰਜ਼ਲ ਦਾ ਦੂਜਾ ਬੱਚਾ ਸੀ।

ਜੇਕਬ ਹਰਜ਼ਲ (1836-1902) ਇੱਕ ਬਹੁਤ ਹੀ ਸਫਲ ਵਪਾਰੀ ਸੀ। ਹਰਜ਼ਲ ਦੀ ਇੱਕ ਭੈਣ, ਪੌਲੀਨ ਉਸ ਤੋਂ ਇੱਕ ਸਾਲ ਵੱਡੀ ਸੀ, ਜਿਸ ਦੀ 18 ਸਾਲ ਦੀ ਉਮਰੇ ਟਾਈਫਸ ਦੇ ਨਾਲ 7 ਫਰਵਰੀ, 1878 ਨੂੰ ਅਚਾਨਕ ਮੌਤ ਹੋ ਗਈ ਸੀ।

ਨੌਜਵਾਨ ਹਰਜ਼ਲ ਨੇ ਸਵੇਜ ਨਹਿਰ ਦੇ ਬਿਲਡਰ ਫਰਦੀਨੰਦ ਦੇ ਲੈਸੈਪਸ ਦੇ ਨਕਸ਼ੇ ਕਦਮ ਤੇ ਚੱਲਣ ਦਾ ਮਨ ਬਣਾਇਆ ਸੀ, ਪਰ ਜਦ ਉਹ ਵਿਗਿਆਨ ਦੀ ਪੜ੍ਹਾਈ ਵਿੱਚ ਸਫ਼ਲ ਨਾ ਰਿਹਾ ਅਤੇ ਇਸ ਦੀ ਬਜਾਏ ਕਵਿਤਾ ਅਤੇ ਸਮਾਜ ਵਿਗਿਆਨ ਵੱਲ ਝੁਕ ਗਿਆ। ਬਾਅਦ ਨੂੰ ਇਹ ਜਨੂੰਨ ਪੱਤਰਕਾਰੀ ਵਿੱਚ ਸਫਲ ਕੈਰੀਅਰ ਵਿੱਚ ਅਤੇ ਨਾਟਕਕਰੀ ਮੋੜ ਕੱਟ ਗਿਆ। ਜਵਾਨ ਉਮਰੇ ਉਸ ਨੂੰ ਆਪਣੀ ਜਰਮਨ ਨਾਗਰਿਕਤਾ ਤੇ ਫਖ਼ਰ ਸੀ। ਉਹ ਜਰਮਨ ਲੋਕਾਂ ਨੂੰ ਮੱਧ ਯੂਰਪ ਵਿੱਚ ਸਭ ਤੋਂ ਵਧੀਆ ਸੰਸਕਾਰੀ ਲੋਕ ਸਮਝਦਾ ਸੀ ਅਤੇ ਉਸ ਨੇ ਆਤਮ ਨਿਰਮਾਣ (ਬਿਲਡੁੰਗ) ਦਾ ਜਰਮਨ ਆਦਰਸ਼ ਅਪਣਾ ਲਿਆ ਸੀ। ਇਸ ਅਨੁਸਾਰ ਗੇਟੇ ਅਤੇ ਸ਼ੇਕਸਪੀਅਰ ਦੇ ਮਹਾਨ ਸਾਹਿਤ ਨੂੰ ਪੜ੍ਹਨ ਨਾਲ ਬੰਦਾ ਜੀਵਨ ਵਿੱਚ ਸੋਹਣੀਆਂ ਚੀਜ਼ਾਂ ਦੀ ਕਦਰ ਕਰਨ ਦੇ ਸਮਰਥ ਹੋ ਸਕਦਾ ਹੈ, ਅਤੇ ਨੈਤਿਕ ਤੌਰ 'ਤੇ ਬਿਹਤਰ ਇਨਸਾਨ ਬਣ ਸਕਦਾ ਹੈ (ਬਿਲਡੁੰਗ ਸਿਧਾਂਤ ਸੁਹੱਪਣ ਅਤੇ ਚੰਗਿਆਈ ਨੂੰ ਬਰਾਬਰ ਸਮਝਣ ਵੱਲ ਰੁਚਿਤ ਹੈ)।

## ਹਵਾਲੇ
ਸ਼੍ਰੇਣੀ:ਜਨਮ 1860
ਸ਼੍ਰੇਣੀ:ਮੌਤ 1904
ਸ਼੍ਰੇਣੀ:ਯਹੂਦੀ ਲੇਖਕ
ਹਰਮੀਤ ਵਿਦਿਆਰਥੀ

thumb
**ਹਰਮੀਤ ਵਿਦਿਆਰਥੀ** ਪੰਜਾਬੀ ਲੇਖਕ (ਕਵੀ) ਹੈ।

## ਜੀਵਨ 
ਹਰਮੀਤ ਵਿਦਿਆਰਥੀ ਦਾ ਜਨਮ 9 ਜਨਵਰੀ 1968 ਨੂੰ ਫ਼ਿਰੋਜ਼ਪੁਰ ਵਿਖੇ ਹੋਇਆ ਸੀ। ਉਸ ਨੇ ਅੱਠਵੀਂ ਤਕ ਦੀ ਪੜ੍ਹਾਈ ਫ਼ਿਰੋਜ਼ਪੁਰ ਕੀਤੀ। ਉਸਦੇ ਪਿਤਾ ਸ. ਅਮਰੀਕ ਸਿੰਘ ਨਹਿਰ ਵਿਭਾਗ ਵਿੱਚ ਸਨ। ਉਹਨਾ ਦੀ ਬਦਲੀ ਹੋਣ ਕਾਰਨ ਪਰਿਵਾਰ ਫ਼ਰੀਦਕੋਟ ਆ ਗਿਆ। ਇੱਥੋਂ ਦੇ ਬਲਵੀਰ ਹਾਈ ਸਕੂਲ ਤੋਂ ਉਸਨੇ ਦਸਵੀਂ ਕੀਤੀ ਤੇ ਬਰਜਿੰਦਰਾ ਕਾਲਜ ਵਿੱਚ ਉਚੇਰੀ ਪੜ੍ਹਾਈ ਲਈ ਜਾ ਦਾਖਲ ਹੋਇਆ। ਬੀ. ਏ. ਅਤੇ ਐਮ. ਏ. (ਪੰਜਾਬੀ) ਉਸ ਨੇ ਪ੍ਰਾਈਵੇਟ ਕੀਤੀ। ਉਸ ਨੇ ਕਿਸੇ ਅਖਬਾਰ ਨੂੰ ਚਿੱਠੀ ਲਿਖੀ। ਥੱਲੇ ਲਿਖ ਦਿੱਤਾ- ਹਰਮੀਤ ਸਿੰਘ, ਵਿਦਿਆਰਥੀ ਬਰਜਿੰਦਰਾ ਕਾਲਜ ਫ਼ਰੀਦਕੋਟ। ਪਰ ਅਖਬਾਰ ਵਾਲਿਆਂ ਉਸਦਾ ਨਾਂ ਛਾਪਿਆ - ਹਰਮੀਤ ਵਿਦਿਆਰਥੀ, ਬਰਜਿੰਦਰਾ ਕਾਲਜ ਫ਼ਰੀਦਕੋਟ। ਉਸ ਨੂੰ ਇਹ ਨਾਂ ਏਨਾ ਜਚਿਆ ਕਿ ਉਹ ਸਦਾ ਲਈ ਹਰਮੀਤ ਵਿਦਿਆਰਥੀ ਬਣ ਗਿਆ। ਨਹਿਰ ਮਹਿਕਮੇ ਦਾ ਵਰਕ ਮੁਣਸ਼ੀ, ਮੁਹਾਲੀ ਦੀ ਟੈਲੀਵਿਜ਼ਨ ਫੈਕਟਰੀ ਦਾ ਮੁਲਾਜ਼ਮ, ਹੋਮ ਗਾਰਡ ਦਾ ਸਿਪਾਹੀ, ਡੀ. ਸੀ. ਮਾਡਲ ਸਕੂਲ ਦਾ ਪੰਜਾਬੀ ਅਧਿਆਪਕ, ਹੋਮ ਸਾਇੰਸ ਕਾਲਜ ਕਾਉਣੀ ਚ ਕਲਰਕ ਤੇ ਮਾਲ ਪਟਵਾਰੀ ਵਜੋਂ ਉਹ ਕੰਮ ਕਰ ਚੁੱਕਾ ਹੈ। ਹੁਣ ਉਹ ਮਾਲ ਪਟਵਾਰੀ ਵਜੋਂ ਤਾਇਨਾਤ ਹੈ ਅਤੇ ਫ਼ਿਰੋਜ਼ਪੁਰ ਦਾ ਪੱਕਾ ਵਸਨੀਕ ਹੈ।

ਹਰਮੀਤ ਵਿਦਿਆਰਥੀ ਮੂਲ ਰੂਪ ਵਿੱਚ ਇੱਕ ਕਾਰਕੁੰਨ ਹੈ, ਉਹ ਕੇਂਦਰੀ ਪੰਜਾਬੀ ਲੇਖਕ ਸਭਾ, ਦੇਸ਼ ਭਗਤ ਯਾਦਗਾਰ ਹਾਲ, ਬਾਲ ਪ੍ਰੀਤ ਮਿਲਣੀ ਕਾਫ਼ਲਾ, ਪਲਸ ਮੰਚ, ਕਲਾ ਪੀਠ, ਮੋਹਨ ਲਾਲ ਭਾਸਕਰ ਫਾਊਂਡੇਸ਼ਨ, ਰੈਵੇਨਿਊ ਪਟਵਾਰ ਯੂਨੀਅਨ- ਵਿੱਚ ਸਰਗਰਮ ਰਿਹਾ ਹੈ। ਉਹ 'ਸਰਦਲ' ਦੇ ਸੰਪਾਦਕੀ ਬੋਰਡ ਚ ਸੀ। 'ਚਿੰਤਨ' ਦਾ ਸੰਪਾਦਕ ਸੀ। ਇੱਕ ਪ੍ਰਕਾਸ਼ਕ ਵਜੋਂ 'ਚਿੰਤਨ ਪ੍ਰਕਾਸ਼ਨ ਫ਼ਿਰੋਜ਼ਪੁਰ' ਦੇ ਨਾਂ ਹੇਠ ਬਹੁਤ ਸਾਰੀਆਂ ਮਿਆਰੀ ਕਿਤਾਬਾਂ ਵੀ ਛਾਪੀਆਂ। ਉਸ ਨੇ ਭਾਵੇਂ ਵਧੇਰੇ ਛੰਦ ਰਹਿਤ ਨਜ਼ਮ ਹੀ ਲਿਖੀ ਹੈ, ਜਿਸ ਨੂੰ 'ਖੁੱਲ੍ਹੀ ਕਵਿਤਾ' ਵੀ ਆਖਿਆ ਜਾਂਦਾ ਹੈ। ਪਰ ਉਸ ਨੇ ਛੰਦਮਈ ਪ੍ਰਗੀਤਕ ਰਚਨਾਵਾਂ ਗੀਤ, ਗ਼ਜ਼ਲ ਆਦਿ ਦੀ ਵੀ ਓਨੀ ਹੀ ਸਫਲਤਾ ਨਾਲ ਸਿਰਜਣਾ ਕੀਤੀ ਹੈ। 

## ਰਚਨਾਵਾਂ
### ਕਾਵਿ ਪੁਸਤਕਾਂ
**ਆਪਣੇ ਖ਼ਿਲਾਫ਼ 1990*
**ਸਮੁੰਦਰ ਬੁਲਾਉਂਦਾ ਹੈ 2003*
**ਉੱਧੜੀ ਹੋਈ ਮੈਂ 2014*
**ਜ਼ਰਦ ਰੁੱਤ ਦਾ ਹਲਫ਼ੀਆ ਬਿਆਨ 2022*
*ਮੈਂ ਚਸ਼ਮਦੀਦ (ਚੋਣਵੀਂ ਕਵਿਤਾ)ਸੰਪਾਦਕ ਸੁਖਜਿੰਦਰ 2023
*ਉੱਧੜੀ ਹੋਈ ਮੈਂ (ਸ਼ਾਹਮੁਖੀ ਵਿੱਚ ਲਾਹੌਰ ਤੋਂ) 2018
*Myriad Musings ( Translated in English) Translator Eesha  Narang 2023
*ਮੈਂ ਚਸ਼ਮਦੀਦ (ਚੋਣਵੀਂ ਕਵਿਤਾ)ਸੰਪਾਦਕ ਸੁਖਜਿੰਦਰ (ਸ਼ਾਹਮੁਖੀ ਵਿੱਚ ਲਾਹੌਰ ਤੋਂ) 2025

## ਹਵਾਲੇ
* http://www.lafzandapul.com/2017/06/harmeet-vidiarthy-biography.html 

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਕਵੀ
ਸ਼੍ਰੇਣੀ:ਜਨਮ 1968
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪੰਜਾਬੀ ਲੋਕ
ਡੌਲੀ ਗੁਲੇਰੀਆ

thumb|ਡੌਲੀ ਗੁਲੇਰੀਆ (ਸੱਜੇ)ਆਪਣੀ ਧੀ ਸੁਨੈਨਾ(ਖੱਬੇ) ਨਾਲ
thumb|ਡੌਲੀ ਗੁਲੇਰੀਆ 2025 ਵਿੱਚ।
**ਡੌਲੀ ਗੁਲੇਰੀਆ **ਪੰਜਾਬੀ ਲੋਕ ਗਾਇਕਾ ਹੈ। ਇਨ੍ਹਾਂ ਦਾ ਜਨਮ ਮੁੰਬਈ ਵਿਚ ਵਿਸਾਖੀ ਵਾਲੇ ਦਿਨ ਹੋਇਆ। ਇਹ ਸੁਰਿੰਦਰ ਕੌਰ ਜਿਹਨਾਂ ਨੂੰ **ਪੰਜਾਬ ਦੀ ਕੋਇਲ **ਦੇ ਨਾਂ ਨਾਲ ਜਾਣਿਆ ਜਾਂਦਾ ਹੈ, ਦੀ ਧੀ ਹੈ। ਮੁੱਖ ਤੌਰ ਤੇ ਪੰਜਾਬੀ ਲੋਕ ਗਾਇਕੀ, ਸ਼ਬਦ ਗੁਰਬਾਣੀ, ਸੂਫੀ ਅਤੇ ਸੰਗੀਤ ਦੀਆਂ ਗ਼ਜ਼ਲ ਸ਼ੈਲੀਆਂ ਵਿਚ ਮਾਹਰ ਹੈ। ਉਹ ਪ੍ਰੋਫੈਸਰ ਜੋਗਿੰਦਰਾ ਸਿੰਘ ਅਤੇ ਪ੍ਰਸਿੱਧ ਲੋਕ ਗਾਇਕਾ ਸੁਰਿੰਦਰ ਕੌਰ ਦੀ ਬੇਟੀ ਹੈ

## ਜੀਵਨ 
ਗੁਲੇਰੀਆ ਡਾਕਰਟੀ ਜੀਵਨ ਤੋਂ ਬਹੁਤ ਪ੍ਰਭਾਵਿਤ ਸੀ ਇਸ ਕਰਕੇ ਉਹ ਮੈਡੀਕਲ ਵਿਦਿਆਰਥਣ ਬਣੀ। 1970 ਵਿੱਚ ਇਨ੍ਹਾਂ ਦਾ ਵਿਆਹ ਫੌਜੀ ਅਫ਼ਸਰ ਕੈਪਟਨ ਐਸ.ਐਸ.ਗੁਲੇਰੀਆ ਅਤੇ ਇੱਕ ਬੇਟੀ ਸੁਨੈਨੀ ਅਤੇ ਦੋ ਪੁੱਤਰਾਂ, ਦਿਲਪ੍ਰੀਤ ਅਤੇ ਅਮਨਪ੍ਰੀਤ ਨੂੰ ਜਨਮ ਦਿੱਤਾ। ਮਾਂ ਦੀ ਜਿੰਮੇਵਾਰੀ ਤੋਂ ਥੋੜਾ ਵਿਹਲੀ ਹੋਣ ਤੋਂ ਬਾਅਦ ਇਸ ਦੇ ਪਤੀ ਨੇ ਇਸ ਨੂੰ ਪਟਿਆਲਾ ਘਰਾਣਾ ਦਦੇ ਇੱਕ ਬਹੁਤ ਹੀ ਵਿਦਵਾਨ ਉਸਤਾਦ, 'ਖਾਨ ਸਾਹਿਬ', ਅਬਦੁੱਲ ਰਹਿਮਾਨ ਖਾਨ, ਦੀ ਸ਼ਿਸ਼ ਬਣਨ, ਅਤੇ ਕਲਾਸੀਕਲ ਸੰਗੀਤ ਦੀ ਸਿਖਲਾਈ ਜਾਰੀ ਰੱਖਣ ਲਈ ਉਤਸ਼ਾਹਿਤ ਕੀਤਾ। ਇਸ ਨੇ ਉਨ੍ਹਾਂ ਤੋਂ ਸੰਗੀਤ ਦੀ ਸਿੱਖਿਆ ਹਾਸਿਲ ਕੀਤੀ।

ਬਚਪਨ ਤੋਂ ਹੀ ਸ਼ਰਧਾ ਭਾਵਨਾ ਨਾਲ, ਉਸ ਦੇ ਉਸਤਾਦ ਦੀ ਯੋਗ ਅਗਵਾਈ ਹੇਠ, ਇਸ ਨੇ ਆਪਣੀ ਇਕਲੌਤੀ ਪਹਿਲੀ ਐਲਬਮ ਰਾਗਾਂ ਨੂੰ ਗੁਰਬਾਣੀ ਵਿੱਚ ਜਾਰੀ ਕਰਨ ਦੀ ਚੋਣ ਕੀਤੀ ਅਤੇ ਰਹਿਰਾਸ ਸਾਹਿਬ ਨੂੰ ਅਸਲ ਰਾਗਾਂ ਵਿੱਚ ਗਾਇਆ। ਇਸ ਤੋਂ ਬਾਅਦ ਪੰਜਾਬੀ ਲੋਕ ਗੀਤਾਂ ਦੀਆਂ ਐਲਬਮਾਂ ਜਾਰੀ ਕੀਤੀਆਂ। ਇਸ ਤੋਂ ਬਾਅਦ ਕੁਝ ਆਪਣੀ ਮਾਂ ਨਾਲ ਅਤੇ ਕੁਝ ਇਕੱਲੇ ਸ਼ਬਦ ਕੀਰਤਨ, ਸ਼ਿਵ ਕੁਮਾਰ ਬਟਾਲਵੀ ਦੀ ਕਵਿਤਾ, ਭਾਈ ਵੀਰ ਸਿੰਘ ਅਤੇ ਹੋਰ ਨਾਮਵਰ ਲੇਖਕਾਂ ਨਾਲ ਕੰਮ ਕੀਤਾ।

ਇਸ ਨੇ ਪੰਜਾਬੀ ਫਿਲਮਾਂ ਜਿਵੇਂ ਕਿ ਰੱਬ ਦੀਆਂ ਰੱਖਾਂ, ਦੇਸ ਪਰਦੇਸ ਅਤੇ ਮੈਂ ਮਾਂ ਪੰਜਾਬ ਦੀ ਵਿੱਚ ਵੀ ਪਲੇਅਬੈਕ ਗਾਇਕਾ ਵਜੋਂ ਆਪਣੀ ਆਵਾਜ਼ ਦੇ ਕੇ ਯੋਗਦਾਨ ਪਾਇਆ ਹੈ।
ਉਹ ਲਾਈਵ ਪ੍ਰਦਰਸ਼ਨਾਂ ਦਾ ਅਨੰਦ ਲੈਂਦੀ ਹੈ ਅਤੇ ਦਰਸ਼ਕਾਂ ਦਾ ਤੁਰੰਤ ਜਵਾਬ ਉਸ ਦੇ ਮਨੋਬਲ ਨੂੰ ਵਧਾਉਂਦਾ ਹੈ। ਉਹ ਚਾਹੁੰਦੀ ਹੈ ਕਿ ਪੰਜਾਬੀ ਸੰਗੀਤ ਨੂੰ ਆਪਣੇ ਸ਼ੁੱਧ ਰੂਪ ਵਿਚ ਬਣਾਈ ਰੱਖਣ ਲਈ ਸੁਹਿਰਦ ਯਤਨ ਕੀਤੇ ਜਾਣ। ਉਹ ਸਮਰਪਿਤ ਵਿਦਿਆਰਥੀਆਂ ਨੂੰ ਸੰਗੀਤ ਸਿਖਾ ਰਹੀ ਹੈ ਜੋ ਉਸ ਦੀ ਨਾਈਟਿੰਗਲ ਮਿਊਜ਼ਿਕ ਅਕੈਡਮੀ ਵਿੱਚ ਦਾਖਲ ਹਨ।

## ਮਾਨਤਾ
ਨਵੰਬਰ 1997 ਵਿਚ ਆਪਣੀ ਸਦਭਾਵਨਾ ਅਤੇ ਸੱਭਿਆਚਾਰਕ ਵਟਾਂਦਰੇ ਦੇ ਦੌਰੇ ਦੌਰਾਨ ਉਸਨੇ ਅਤੇ ਉਸਦੀ ਧੀ ਸੁਨੈਨੀ ਨੇ ਆਪਣੇ ਸੰਗੀਤ ਨਾਲ ਚਨਾਬ ਕਲੱਬ ਵਿਖੇ ਗੱਦਾਫੀ ਸਟੇਡੀਅਮ, ਲਾਹੌਰ ਅਤੇ ਫ਼ੇਜ਼ਲਾਬਾਦ (ਲਾਇਲਪੁਰ) ਵਿਖੇ ਪਾਕਿਸਤਾਨ ਦੇ ਦਰਸ਼ਕਾਂ ਨੂੰ ਮਨ ਮੋਹ ਲਿਆ। ਉਸ ਨੂੰ "ਮੀਨਾਰ-ਏ-ਪਾਕਿਸਤਾਨ" ਦੀ ਇਕ ਸੁਨਹਿਰੀ ਤਖ਼ਤੀ ਅਤੇ ਉਸ ਦੇ ਸ਼ਾਨਦਾਰ ਯੋਗਦਾਨ ਲਈ ਇਕ ਗੋਲਡ ਮੈਡਲ ਨਾਲ ਸਨਮਾਨਤ ਕੀਤਾ ਗਿਆ।

## ਇਹ ਵੀ ਵੇਖੋ
*ਸੁਰਿੰਦਰ ਕੌਰ
*ਪ੍ਰਕਾਸ਼ ਕੌਰ
*ਆਸਾ ਸਿੰਘ ਮਸਤਾਨਾ
*ਪੰਜਾਬੀ ਗਾਇਕਾਂ ਦੀ ਸੂਚੀ

## ਹਵਾਲੇ 
Category:Wikipedia articles needing clarification from June 2016
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਪੰਜਾਬੀ ਲੋਕ ਗਾਇਕ
ਸ਼੍ਰੇਣੀ:ਭਾਰਤੀ ਲੋਕ ਗਾਇਕਾਵਾਂ
ਸ਼੍ਰੇਣੀ:ਗ਼ਜ਼ਲ ਗਾਇਕ
ਚਹਿਲਾਂ

**ਚਹਿਲਾਂ** ਭਾਰਤੀ ਪੰਜਾਬ ਦੇ ਲੁਧਿਆਣਾ ਜ਼ਿਲ੍ਹੇ ਦੇ ਬਲਾਕ ਸਮਰਾਲਾ ਦਾ ਇੱਕ ਪਿੰਡ ਹੈ।
## ਨਾਂਅ ਉਤਪਤੀ
ਜ਼ਿਲ੍ਹਾ ਲੁਧਿਆਣਾ ਦਾ ਪਿੰਡ ਚਹਿਲਾਂ ਬਾਬਾ ਰਾਮ ਜੋਗੀ ਪੀਰ ਚਾਹਲ ਦੀ ਯਾਦ ਵਿੱਚ ਰੱਖਿਆ ਹੈ।

## ਪਿਛੋਕੜ
ਜ਼ਿਲ੍ਹਾ ਲੁਧਿਆਣਾ ਵਿੱਚ ਪੈਂਦੇ ਪਿੰਡ ਚਹਿਲਾਂ ਵਿੱਚ ਬਾਬਾ ਰਾਮ ਜੋਗੀ ਪੀਰ ਚਾਹਲ ਆਪਣੇ ਦੋ ਉਪਾਸ਼ਕਾਂ ਨਾਲ ਰਾਜਸਥਾਨ ਦੇ ਜੋਗਾ-ਰੱਲਾ ਸਥਾਨ ਤੋਂ ਚੱਲ ਕੇ ਆਏ ਅਤੇ ਉਹਨਾਂ ਨੇ ਪਿੰਡ ਚਾਹਲ ਦੀ ਮੋੜ੍ਹੀ ਗੱਡੀ। ਬਾਬਾ ਰਾਮ ਜੋਗੀ ਪੀਰ ਚਾਹਲ ਦੀ ਯਾਦ ਵਿੱਚ ਪਿੰਡ ਵਿੱਚ ਇੱਕ ਮੰਦਿਰ ਸਥਿਤ ਹੈ ਜਿੱਥੇ ਇਲਾਕਾ ਵਾਸੀਆਂ ਤੋਂ ਇਲਾਵਾ ਦਿੱਲੀ ਤੱਕ ਦੀ ਸੰਗਤ ਹਰ ਸਾਲ ਸ਼ਰਧਾ ਨਾਲ ਆਉਂਦੀ ਹੈ। ਪਿੰਡ ਵਿੱਚ ਹਰ ਸਾਲ ਬਾਬਾ ਰਾਮ ਜੋਗੀ ਪੀਰ ਦਾ ਮੇਲਾ ਅਤੇ ਦਸਹਿਰੇ ਦਾ ਮੇਲਾ ਲਗਦਾ ਹੈ।

## ਵਿਸ਼ੇਸ਼ਤਾ
ਚਹਿਲਾਂ ਪਿੰਡ ਦੀ ਇੱਕ ਹੋਰ ਵਿਸ਼ੇਸ਼ਤਾ ਇਹ ਹੈ ਕਿ ਇੱਥੇ ਸਦੀਆਂ ਪੁਰਾਣਾ ਸ਼ਿਵ ਮੰਦਿਰ ਸੁਸ਼ੋਭਿਤ ਹੈ। ਇਸ ਮੰਦਿਰ ਦੀ ਪੁਰਾਤਤਵ ਵਿਭਾਗ ਪੰਜਾਬ ਵੱਲੋਂ ਕਾਫ਼ੀ ਸਮਾਂ ਪਹਿਲਾਂ ਕੀਤੀ ਖੋਜ ਦੀ ਰਿਪੋਰਟ ਅਨੁਸਾਰ ਇੱਥੋਂ ਦੀਆਂ ਮੂਰਤੀਆਂ 1300 ਤੋਂ ਲੈ ਕੇ 1700 ਈਸਵੀ ਦੇ ਵਿਚਕਾਰਲੇ ਸਮੇਂ ਨਾਲ ਸਬੰਧਤ ਹਨ। ਇੱਥੇ ਪੁਰਾਣੇ ਸਰੋਵਰ ਦੇ ਅਵਸ਼ੇਸ਼ ਵੀ ਮਿਲੇ ਹਨ। ਇੱਥੇ ਤਿੰਨ ਪੁਰਾਤਨ ਮੰਦਿਰ ਇੱਕ ਹੀ ਕਤਾਰ ਵਿੱਚ ਹਨ ਅਤੇ ਨਾਲ ਹੀ ਸ਼ਹੀਦ ਸਿੰਘਾਂ ਦਾ ਸਥਾਨ ਹੈ। ਇਸ ਤੋਂ ਇਲਾਵਾ ਪਿੰਡ ਵਿੱਚ ਤਿੰਨ ਗੁਰਦੁਆਰੇ, ਗੁੱਗਾ ਮਾੜੀ ਅਤੇ ਸਿੱਧ ਮੰਦਿਰ ਵੀ ਹੈ।

## ਆਮ ਜਾਣਕਾਰੀ
ਪਿੰਡ ਚਹਿਲਾਂ ਵਿੱਚ ਇਸ ਸਮੇਂ ਕੁੱਲ 550 ਘਰ ਹਨ ਅਤੇ ਪਿੰਡ ਦੀ ਆਬਾਦੀ 1700 ਹੈ। ਪਿੰਡ ਦੀਆਂ ਕੁੱਲ ਵੋਟਾਂ 1350 ਹਨ। ਪਿੰਡ ਦੀ ਪੰਚਾਇਤ ਪੜ੍ਹੀ ਲਿਖੀ ਹੋਣ ਸਦਕਾ ਪਿੰਡ ਨੂੰ ਵਿਕਾਸ ਦੀਆਂ ਲੀਹਾਂ ’ਤੇ ਤੋਰ ਰਹੀ ਹੈ। ਪਿੰਡ ਦੇ ਪ੍ਰਮੁੱਖ ਗੋਤ- ਚਹਿਲ, ਸ਼ਰਮਾ, ਗੌਂਡ, ਲੱਧੜ, ਖਾਰ ਤੇ ਜਨਾਗਲ ਹਨ। ਇਸ ਪਿੰਡ ਦੇ ਕੈਪਟਨ ਰਾਜਵੰਤ ਪਾਲ ਗੌਂਡ ਨੇ 1971 ਦੀ ਲੜਾਈ ਵਿੱਚ ਬਹੁਤ ਬਹਾਦਰੀ ਦਿਖਾਈ ਪਰ ਪਿੰਡ ਵਿੱਚ ਉਹਨਾਂ ਦੀ ਕੋਈ ਯਾਦਗਾਰ ਨਹੀਂ ਹੈ। ਪਿੰਡ ਵਿੱਚ ਫਿਰਨੀ ਪੱਕੀ ਹੈ ਅਤੇ ਗਲੀਆਂ ਨਵੇਂ ਸਿਰੇ ਤੋਂ ਪੱਕੀਆਂ ਕੀਤੀਆਂ ਜਾ ਰਹੀਆਂ ਹਨ। ਬਿਜਲੀ ਤੇ ਪਾਣੀ ਦਾ ਪ੍ਰਬੰਧ ਠੀਕ ਹੈ। ਪਿੰਡ ਸਿੱਖਿਆ ਪੱਖੋਂ ਪੱਛੜਿਆ ਹੋਇਆ ਹੈ। ਪਿੰਡ ਵਿੱਚ 12ਵੀਂ ਤਕ ਦਾ ਸਕੂਲ ਨਾ ਹੋਣ ਕਾਰਨ ਬੱਚੇ ਪੜ੍ਹਨ ਲਈ ਖੱਟੜਾ ਜਾਂ ਸਮਰਾਲੇ ਜਾਂਦੇ ਹਨ। ਇਸ ਸਮੇਂ ਪਿੰਡ ਵਿੱਚ ਸਿਰਫ਼ ਇੱਕ ਐਲੀਮੈਂਟਰੀ ਸਕੂਲ ਹੀ ਹੈ ਜਿਸ ਦੀ ਪਿੰਡ ਵਾਲੇ ਅਪਗ੍ਰੇਡੇਸ਼ਨ ਦੀ ਮੰਗ ਕਰ ਰਹੇ ਹਨ। ਇਹ ਪਿੰਡ ਸਿਹਤ, ਸਿੱਖਿਆ, ਸਫ਼ਾਈ ਤੇ ਵਿਕਾਸ ਪੱਖੋਂ ਪ੍ਰਸ਼ਾਸਨਿਕ ਨਜ਼ਰਸਾਨੀ ਦੀ ਮੰਗ ਕਰਦਾ ਹੈ।

## ਹਵਾਲੇ
ਸ਼੍ਰੇਣੀ:ਜ਼ਿਲ੍ਹਾ ਲੁਧਿਆਣਾ ਦੇ ਪਿੰਡ
ਸ਼੍ਰੇਣੀ:ਪਿੰਡ
ਸੀ ਐਫ਼ ਐਂਡਰੀਊਜ਼

ਦੇ ਲੋਅਰ ਸਰਕੁਲਰ ਰੋਡ ਦੇ ਮਸੀਹੀ ਕਬਰਸਤਾਨ ਵਿੱਚ ਉਸ ਦੀ ਕਬਰ ਤੇ ਚਿਹਰੇ ਦਾ ਬੁੱਤ]]
**ਚਾਰਲਸ ਫਰੀਅਰ ਐਂਡਰੀਊਜ਼** (12 ਫਰਵਰੀ 1871 - 5 ਅਪ੍ਰੈਲ 1940): ਐਂਗਲੀਕਨ ਪਾਦਰੀ, ਵਿਦਵਾਨ ਅਤੇ ਸਿੱਖਿਆ ਸ਼ਾਸ਼ਤਰੀ ਸੀ। ਉਹ ਮਹਾਤਮਾ ਗਾਂਧੀ ਦਾ ਕਰੀਬੀ ਦੋਸਤ ਬਣ ਗਿਆ ਅਤੇ ਭਾਰਤ ਦੀ ਆਜ਼ਾਦੀ ਦੇ ਕਾਜ਼ ਨਾਲ ਜੁੜ ਗਿਆ।

ਉਸਦਾ ਜਨਮ ਬਰਤਾਨੀਆ ਵਿੱਚ ਨਿਊਕੈਸਲ ਆਨ-ਟਾਈਨ ਵਿੱਚ 12 ਫਰਵਰੀ 1871 ਨੂੰ ਜੋਹਨ ਐਡਵਿਨ ਐਂਡਰੀਊਜ਼ ਦੇ ਘਰ ਹੋਇਆ ਸੀ। ਉਸ ਦਾ ਪਿਤਾ ਐਵੇਂਨਜਲੀਕਲ ਐਂਗਲੀਕਨ ਗਿਰਜੇ ਦਾ ਇੱਕ ਧਰਮ-ਮੁਖੀ ਸੀ। ਐਂਡਰੀਊਜ਼ ਕਿੰਗ ਐਡਵਰਡ ਸਕੂਲ, ਬਰਮਿੰਘਮ ਦਾ ਵਿਦਿਆਰਥੀ ਸੀ ਅਤੇ 1893 ਵਿੱਚ ਨੇ ਪੈਮਬਰੋਕ ਕਾਲਿਜ, ਕੈਂਬਰਿਜ਼ ਤੋਂ ਕਲਾਸਿਕੀ ਸਾਹਿਤ ਅਤੇ ਧਰਮ-ਸ਼ਾਸ਼ਤਰੀ ਵਿੱਦਿਆ ਪਹਿਲੀ ਸ਼੍ਰੇਣੀ ਵਿੱਚ ਪਾਸ ਕੀਤੀ।

## ਹਵਾਲੇ
ਸ਼੍ਰੇਣੀ:ਜਨਮ 1871
ਅਰਥਸ਼ਾਸਤਰ (ਪੁਸਤਕ)

***ਅਰਥਸ਼ਾਸਤਰ*** (ਸੰਸਕ੍ਰਿਤ: अर्थशास्त्र, )) ਰਾਜ ਨੀਤੀ, ਆਰਥਿਕ ਨੀਤੀ ਅਤੇ ਫੌਜੀ ਰਣਨੀਤੀ ਬਾਰੇ ਸੰਸਕ੍ਰਿਤ ਵਿੱਚ ਲਿਖੀ ਇੱਕ ਪ੍ਰਾਚੀਨ ਭਾਰਤੀ ਲਿਖਤ ਹੈ। ਇਹ ਕਈ ਸਦੀਆਂ ਵਿੱਚ ਕਈ ਲੇਖਕਾਂ ਦਾ ਕੀਤਾ ਕੰਮ ਜਾਪਦਾ ਹੈ। ਪਰ ਕੌਟਲਿਆ, ਵਿਸਨੂੰਗੁਪਤ ਅਤੇ ਚਾਣਕਿਆ ਦੇ ਤੌਰ 'ਤੇ ਜਾਣੇ ਜਾਂਦੇ ਵਿਦਵਾਨ ਨੂੰ ਇਸ ਪਾਠ ਦਾ ਲੇਖਕ ਮੰਨਿਆ ਜਾਂਦਾ ਹੈ। ਉਹ ਤਕਸ਼ਿਲਾ ਵਿਖੇ ਇੱਕ ਅਧਿਆਪਕ ਅਤੇ ਸਮਰਾਟ ਚੰਦਰਗੁਪਤ ਮੌਰਿਆ ਦਾ ਸਰਪ੍ਰਸਤ ਸੀ।

## ਇਤਿਹਾਸ
ਹਾਲਾਂਕਿ ਕੁਝ ਪ੍ਰਾਚੀਨ ਲੇਖਕਾਂ ਨੇ ਆਪਣੇ ਗ੍ਰੰਥਾਂ ਵਿੱਚ ਅਰਥ ਸ਼ਾਸਤਰ ਵਿੱਚੋਂ ਹਵਾਲੇ ਦਿੱਤੇ ਹਨ ਅਤੇ ਕੌਟਿਲਿਅ ਦਾ ਚਰਚਾ ਕੀਤਾ ਹੈ, ਫਿਰ ਵੀ ਇਹ ਗਰੰਥ ਲੁਪਤ ਹੋ ਚੁੱਕਿਆ ਸੀ। 1904 ਵਿੱਚ ਤੰਜੋਰ ਦੇ ਇੱਕ ਪੰਡਤ ਨੇ ਭੱਟਸਵਾਮੀ ਦੇ ਅਪੂਰਣ ਟੀਕੇ ਦੇ ਨਾਲ ਅਰਥ ਸ਼ਾਸਤਰ ਦਾ ਹਥਲਿਖਤ ਖਰੜਾ ਮੈਸੂਰ ਰਾਜ ਲਾਇਬ੍ਰੇਰੀ ਦੇ ਪ੍ਰਧਾਨ ਸ਼੍ਰੀ ਆਰ ਸ਼ਾਮ ਸ਼ਾਸਤਰੀ ਨੂੰ ਦਿੱਤਾ। ਸ਼੍ਰੀ ਸ਼ਾਸਤਰੀ ਨੇ ਪਹਿਲਾਂ ਇਸਦਾ ਅੰਸ਼ਕ ਤੌਰ 'ਤੇ ਅੰਗਰੇਜ਼ੀ ਭਾਸ਼ਾਂਤਰ 1905 ਵਿੱਚ ਇੰਡੀਅਨ ਐਂਟਿਕਵੇਰੀ ਅਤੇ ਮੈਸੂਰ ਰਿਵਿਊ (1906 - 1909) ਵਿੱਚ ਪ੍ਰਕਾਸ਼ਿਤ ਕੀਤਾ। ਇਸਦੇ ਬਾਅਦ ਇਸ ਗਰੰਥ ਦੇ ਦੋ ਹਥਲਿਖਤ ਖਰੜੇ ਮਿਊਨਿਖ ਲਾਇਬਰੇਰੀ ਵਿੱਚੋਂ ਪ੍ਰਾਪਤ ਹੋਏ ਅਤੇ ਇੱਕ ਸ਼ਾਇਦ ਕਲਕੱਤਾ ਵਿੱਚੋਂ। ਉਸ ਤੋਂ ਬਾਅਦ ਸ਼ਾਮ ਸ਼ਾਸਤਰੀ, ਗਣਪਤੀ ਸ਼ਾਸਤਰੀ, ਯਦੁਵੀਰ ਸ਼ਾਸਤਰੀ ਆਦਿ ਦੁਆਰਾ ਅਰਥ ਸ਼ਾਸਤਰ ਦੇ ਕਈ ਸੰਸਕਰਣ ਪ੍ਰਕਾਸ਼ਿਤ ਹੋਏ। ਸ਼ਾਮ ਸ਼ਾਸਤਰੀ ਦੁਆਰਾ ਅੰਗਰੇਜ਼ੀ ਭਾਸ਼ਾਂਤਰ ਦਾ ਚੌਥਾ ਸੰਸਕਰਣ (1929) ਪ੍ਰਮਾਣਿਕ ਮੰਨਿਆ ਜਾਂਦਾ ਹੈ। 
ਕਿਤਾਬ ਦੇ ਪ੍ਰਕਾਸ਼ਨ ਦੇ ਨਾਲ ਹੀ ਭਾਰਤ ਅਤੇ ਪਛਮੀ ਦੇਸ਼ਾਂ ਵਿੱਚ ਹਲਚਲ ਜਿਹੀ ਮੱਚ ਗਈ ਕਿਉਂਕਿ ਇਸ ਵਿੱਚ ਸ਼ਾਸਨ-ਵਿਗਿਆਨ ਦੇ ਉਹਨਾਂ ਅਨੌਖੇ ਤੱਤਾਂ ਦਾ ਵਰਣਨ ਸੀ, ਜਿਹਨਾਂ ਦੇ ਸੰਬੰਧ ਵਿੱਚ ਭਾਰਤੀਆਂ ਨੂੰ ਉੱਕਾ ਅਨਭਿਜ ਸਮਝਿਆ ਜਾਂਦਾ ਸੀ। ਪਛਮੀ ਵਿਦਵਾਨ ਫਲੀਟ, ਜੌਲੀ ਆਦਿ ਨੇ ਇਸ ਕਿਤਾਬ ਨੂੰ ਇੱਕ ‘ਅਤਿਅੰਤ ਮਹੱਤਵਪੂਰਨ’ ਗਰੰਥ ਦੱਸਿਆ ਅਤੇ ਇਸਨੂੰ ਭਾਰਤ ਦੇ ਪ੍ਰਾਚੀਨ ਇਤਹਾਸ ਦੇ ਨਿਰਮਾਣ ਵਿੱਚ ਪਰਮ ਸਹਾਇਕ ਸਾਧਨ ਸਵੀਕਾਰ ਕੀਤਾ।

## ਹਵਾਲੇ
ਸ਼੍ਰੇਣੀ:ਕਿਤਾਬਾਂ
ਰਵੀਚੰਦਰਨ ਅਸ਼ਵਿਨ

**ਰਵੀਚੰਦਰਨ ਅਸ਼ਵਿਨ** (; ਜਨਮ 17 ਸਤੰਬਰ 1986) ਇੱਕ ਭਾਰਤੀ ਅੰਤਰ-ਰਾਸ਼ਟਰੀ ਕ੍ਰਿਕਟ ਖਿਡਾਰੀ ਹੈ। ਉਹ ਸੱਜੇ ਹੱਥ ਦਾ ਬੱਲੇਬਾਜ਼ ਹੈ ਅਤੇ ਸੱਜੀ ਬਾਂਹ ਨਾਲ ਆਫ਼-ਬਰੇਕ ਗੇਂਦਬਾਜ਼ੀ ਕਰਦਾ ਹੈ। ਉਸਨੇ  ਤਾਮਿਲਨਾਡੂ ਕ੍ਰਿਕਟ ਟੀਮ ਵੱਲੋਂ ਘਰੇਲੂ ਕ੍ਰਿਕਟ ਖੇਡੀ ਹੈ ਅਤੇ ਇੰਡੀਅਨ ਪ੍ਰੀਮੀਅਰ ਲੀਗ ਵਿੱਚ ਉਹ ਰਾਇਜ਼ਿੰਗ ਪੂਨੇ ਸੁਪਰਜੈਂਟਸ ਵੱਲੋਂ ਖੇਡਦਾ ਹੈ। ਉਹ ਤੇਜ਼ੀ ਨਾਲ ਟੈਸਟ ਕ੍ਰਿਕਟ ਵਿੱਚ 50-, 100-, 150- ਅਤੇ 200-ਵਿਕਟਾਂ ਲੈਣ ਵਾਲਾ ਪਹਿਲਾ ਭਾਰਤੀ ਕ੍ਰਿਕਟ ਖਿਡਾਰੀ ਹੈ।
12 ਅਕਤੂਬਰ 2016 ਤੱਕ ਅੰਤਰ-ਰਾਸ਼ਟਰੀ ਖੇਡ ਜੀਵਨ ਦੇ 39 ਟੈਸਟ ਮੈਚ ਖੇਡ ਕੇ ਉਸਦੀਆਂ 220 ਵਿਕਟਾਂ ਹੋ ਗਈਆਂ ਹਨ। ਖੇਡ ਜੀਵਨ ਦੇ 39 ਟੈਸਟ ਮੈਚ ਖੇਡ ਕੇ ਕਿਸੇ ਗੇਂਦਬਾਜ਼ ਦੁਆਰਾ ਹਾਸਿਲ ਕੀਤੀਆਂ ਵਿਕਟਾਂ ਦੀ ਇਹ ਗਿਣਤੀ ਸਭ ਤੋਂ ਜਿਆਦਾ ਹੈ। ਅਸ਼ਵਿਨ 900 ਅੰਕਾਂ ਨਾਲ ਟੈਸਟ ਕ੍ਰਿਕਟ ਦਰਜਾਬੰਦੀ ਵਿੱਚ ਨੰਬਰ 1 'ਤੇ ਆ ਗਿਆ ਹੈ। (12 ਅਕਤੂਬਰ 2016 ਅਨੁਸਾਰ)
## ਦੇਸ਼ਾਂ ਮੁਤਾਬਿਕ ਟੈਸਟ ਕ੍ਰਿਕਟ ਗੇਂਦਬਾਜ਼ੀ ਪ੍ਰਦਰਸ਼ਨ
## ਖੇਡ ਜੀਵਨ ਅੰਕੜੇ
### ਬੱਲੇਬਾਜੀ
#### ਟੈਸਟ ਕ੍ਰਿਕਟ ਸੈਂਕੜੇ
### ਗੇਂਦਬਾਜ਼ੀ
#### ਟੈਸਟ ਕ੍ਰਿਕਟ- 5 ਵਿਕਟਾਂ
#### ਟੈਸਟ ਕ੍ਰਿਕਟ- 10 ਵਿਕਟਾਂ
## ਹਵਾਲੇ
## ਬਾਹਰੀ ਕੜੀਆਂ
ਸ਼੍ਰੇਣੀ:ਜਨਮ 1986
ਸ਼੍ਰੇਣੀ:ਭਾਰਤੀ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਭਾਰਤੀ ਟੈਸਟ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਭਾਰਤੀ ਇੱਕ ਦਿਨਾ ਅੰਤਰਰਾਸ਼ਟਰੀ ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਭਾਰਤੀ ਟਵੰਟੀ20 ਕ੍ਰਿਕਟ ਖਿਡਾਰੀ
ਸ਼੍ਰੇਣੀ:ਤਾਮਿਲਨਾਡੂ ਦੇ ਕ੍ਰਿਕਟ ਖਿਡਾਰੀ